chapter_title: 湖

original:
湖
說文曰．湖．大陂也．楊州浸有五湖．水澤所仰以溉灌也．

越絕書曰．大湖周三萬六千頃．

神異經曰．北方荒外有石湖．其水冰．

淮南子曰．夫歷陽之都．一夕反而為湖．歷陽．淮南國名．昔有老嫗．常行仁義．有兩書生過之．謂曰．此國當沒為湖．視東城門閫有血．便走上山．勿反顧也．自爾．此嫗數往視門閫．吏問之．姥對如其言．暮．門吏殺雞．以血塗門．明日．嫗早往視．門血．便走上山．國沒為湖．

風俗通曰．越滅吳．范蠡乘舟於五湖．

語林曰．褚公與孫綽遊曲阿後湖．狂風忽起．舫欲傾．諸公已醉．乃曰．此舫人皆無可以招天譴者．唯有興公多塵滓．正當以厭天欲耳．便欲捉擲水中．孫遽無計．唯大啼曰．季野．卿念我．

述異記曰．桓沖為江州刺史．乃遣人周行廬山．冀睹靈異．既陟崇巘．有一湖．匝生桑樹．有大群白鵝．湖中有敗艑赤鱗魚．

劉道真錢塘記曰．明聖湖在縣南．去縣三里．父老相傳．湖有金牛．

鄭緝之東陽記曰．北山有湖．故老相傳云．其下有居民曰徐公者．常登嶺至此處．見湖水湛然．有二人共博於湖間．自稱赤松子安期先生．有一壺酒．因酌以飲徐公．徐公醉而寐其側．比醒．不復見二人．而宿草攢蔓其上．家人以為死也．喪服三年．服竟．徐公方反．今其處猶為徐公湖．

裴氏廣州記曰．廬山頂有湖．廣數頃．有楊梅山桃．止得於上飽噉．不得持去．

秦州記曰．武都山前有湖．冬夏無增減．義熙初．有白龍於此湖升天．

鄧德明南康記曰．平固縣覆笥山上．有太湖．周數十里．靈果異物．皆不可識．又有石鴈．浮在湖中．每至秋天．石鴈飛鳴．如候時也．

風土記曰．陽羨縣東．有太湖．中有包山．山下有洞穴．潛行地中．云無所不通．謂之洞庭地脈也．

荊山記曰．巴陵南有青草湖．周迴百里．日月出沒其中．湖南有青草山．故因為名．

【詩】晉李顒涉湖詩曰．旋經義興境．弭棹石蘭渚．震澤為何在．今唯大湖浦．圓徑縈五百．眇目緬無睹．高天淼若岸．長津雜如縷．

宋孝武濟曲阿後湖詩曰．宵登毗陵路．旦過雲陽郛．平湖曠津濟．菰渚迭明蕪．和風翼歸采．夕氛晦山嵎．驚瀾飜魚藻．赬霞照桑榆．

宋謝靈運石壁還湖中作詩曰．昏旦變氣候．山水含清暉．清暉能娛人．遊子憺忘歸．出谷日尚早．入舟陽已微．林壑斂暝色．雲霞收夕霏．芰荷迭映曖．蒲稗相因依．披拂趍南逕．愉悅偃東扉．

宋謝惠連汎南湖至石帆詩曰．軌息陸塗初．枻鼓川路始．漣漪繁波漾．參差層峰跱．蕭疏野趣生．逶迤白雲起．登陟苦跋涉．䁹盼樂心耳．即翫翫有竭．在興興無已．

梁元帝泛蕪湖詩曰．桂潭連菊岸．桃李夾成蹊．石文如濯錦．雲飛似散珪．橈度菱根反．船去荇枝低．颿隨迎雨鷰．鼓逐伺潮雞．

梁范雲治西湖詩曰．史氏導漳水．西門溉河潮．圖始未能悅．克終良可要．擁鍤勸年首．提爵勞春朝．平皋草色嫩．通林鳥聲嬌．已集故池鶩．行蒔新田苗．何吁畚築苦．方驩魚稻饒．

陳陰鏗渡青草湖詩曰．洞庭春溜滿．平湖錦帆張．源水桃花色．湘流杜若香．穴去茅山近．江連巫峽長．帶天澄迥碧．映日動浮光．行舟逗遠樹．渡鳥息危檣．滔滔不可測．一詎能航．

陳劉刪汎宮亭湖詩曰．迴艫乘泒水．舉帆逐分風．滉瀁疑無際．飄揚似度空．檣烏排鳥路．船影沒河宮．孤石滄波裏．匡山苦霧中．寄言千金子．安知萬里蓬．

【賦】吳楊泉五湖賦曰．乃天地之玄源．陰陽之所徂．上值箕斗之精．與雲漢乎同模．受三方之灌溉．為百川之巨都．居楊州之大澤．苞吳越之具區．南與長江分體．東與巨海合流．太陰之所毖．玄靈之所遊．追湖水而往還．通蓬萊與瀛洲．爾乃詳觀其廣深之所極．延袤之規方．邈乎浩浩．漫乎洋洋．西合乎濛汜．東苞乎扶桑．日月於是出入．與天漢乎相望．左有苞山．連以醴瀆．岝頟崔嵬．穹窮紆曲．右有平原廣澤．蔓延旁薄．原隰陂阪．各有條格．茹蘆菼薍．隱軫肴錯．衝風之所去．零雨之所薄．

vernacular:
湖條先以《說文》說湖是大陂，是揚州一帶用來蓄水灌溉的水澤；《越絕書》稱大湖周三萬六千頃，突出太湖規模。石湖水冰，是北方荒外異境。歷陽一夕化湖的故事，把水災解釋為預兆應驗：仁義老嫗受書生告誡，見城門有血便逃上山，回頭則國已沉為湖。范蠡乘舟五湖，則把湖水變成功成身退、避世遠遊的空間。

地方志材料多帶神異。廬山頂湖有桑樹、白鵝、敗艑和赤鱗魚；明聖湖有金牛；徐公湖中赤松子、安期先生對博飲酒，徐公一睡醒來，家中已服喪三年，這是典型仙境時間差。武都湖白龍升天，覆笥山太湖有不可識靈果異物與秋天飛鳴的石雁，陽羨太湖包山下有洞穴潛通地中，稱洞庭地脈。這些都說明湖不只是蓄水，而是通向龍、仙人、洞穴和地下水脈的入口。

詩賦部分把湖轉為遊觀景物。李顒寫大湖浩渺，目力不能盡；宋孝武、謝靈運、謝惠連寫平湖、菰渚、荷蒲、雲霞與泛舟忘歸；梁陳詩又寫蕪湖、青草湖、宮亭湖的帆、潮、山影與浮光。楊泉《五湖賦》尤其把五湖寫成天地玄源、百川巨都，與雲漢、蓬萊、瀛洲相通。整章白話要分清湖的三面：水利大澤、災異沉城與退隱泛舟、神仙洞庭地脈和龍跡。

note: 注釋：湖條比一般山水詩材料更偏神異地理。歷陽化湖屬災異記憶，范蠡五湖屬政治退隱，徐公湖、洞庭地脈、白龍升天則靠近仙傳與洞天觀念。注釋應避免只說「湖泊風景」，而要指出湖在六朝地志中常是通地脈、遇仙人、見龍瑞的水域。 variant_warning: 本章含校記、疑訛或缺字，原文已照錄，須回查底本。


scripture_title: 藝文類聚·卷九·水部下

category: foundational

chapter_title: 陂

original:
陂
毛詩曰．彼澤之陂．有蒲與荷．

史記曰．高祖母曰劉媼．常息大澤之陂．夢與神遇．（事具帝王部中．）

淮南子曰．譬若同陂而溉田．其愛水均也．

續漢書曰．郭泰入汝南．交黃叔度．至南州．先過袁奉高．不宿而去．從叔度．累日．或以問泰．泰曰．袁奉高之器．譬諸軌濫．雖清而易挹也．叔度之器．汪汪若萬頃之陂．澄之而不清．混之而不濁．不可量也．

魏略曰．明帝出次摩陂．有龍見於井中．帝出觀．因改摩陂為龍陂．

漢宮殿疏曰．鴈鶩陂．蓋地六頃．承昆明池下流．

抱朴子曰．葛仙公每飲酒醉．常入家門前陂水中臥．竟日乃出．

汝南先賢傳曰．鄭敬去吏．隱居于蟻陂之陽．以漁釣自娛．彈琴詠詩．常方坐於陂側．

襄陽耆舊記曰．宜城縣東北角．有熨斗陂．

【詩】魏文帝於玄武陂作詩曰．兄弟共行遊．驅車出西城．野田廣開闢．川渠互相經．黍稷何鬱鬱．流波激悲聲．菱芡覆綠水．芙蓉發丹榮．柳垂重蔭綠．向我池邊生．乘渚望長洲．群鳥讙譁鳴．萍藻泛濫浮．澹澹隨風傾．

【銘】晉張載洪池陂銘曰．開源東注．出自城池．魚鱉熾殖．水鳥盈涯．菱藕狎獦．秔稻連畦．漸臺中起．列館參差．惟水泱泱．厥大難訾．

vernacular: 陂條從《詩》蒲荷之澤說起，兼收劉媼大澤夢神、高祖感生、同陂溉田、黃叔度萬頃之陂、龍見井而改摩陂為龍陂、葛仙公醉臥陂水、鄭敬隱居蟻陂等。詩銘多寫陂池灌溉、菱芡魚鳥與田園生養。

note: 注釋：陂是較小的蓄水地，兼具灌溉、遊觀和隱居功能。黃叔度「萬頃之陂」是以水量譬人格深厚，摩陂龍見井中則是瑞應改名，葛仙公醉臥陂水把陂納入方外傳說。魏文帝詩和張載銘又補出菱芡、芙蓉、魚鳥、秔稻等生產景觀。注釋時要分出水利實用、人物品評、龍瑞和隱逸四條線。

original: Public Domain (通行公眾領域底本)


chapter_title: 池

original:
池
毛詩曰．東門之池．可以漚麻．

又曰．王在靈沼．於牣魚躍．（沼．池也．）六韜曰．殷君喜為酒池．迴船糟丘．穆天子傳曰．天子西征．至于玄池．天子三日休于玄池之上．乃奏廣樂而歸．是曰樂池．

又曰．天子觴西王母于瑤池之上．西王母為天子謠．（事具樂部．）

韓詩外傳曰．齊景公出弋昭華之池也．

漢書曰．賈山奏事吳王曰．吳有諸侯之位．而實富於天子．游曲臺．臨上路．不如朝夕之池．深壁高壘．副以闕城．不如長江之固．江淮之險．

又曰．太液池中有蓬萊方丈瀛洲．象神山也．

魏志曰．黃初三年．穿靈芝池．

逸士傳曰．堯讓天子於許由．許由逃．巢父聞之．而洗耳於池．

顧子曰．與子華遊東池．子華曰．水有四德．池為一焉．沐浴群生．澤流萬世．仁也．揚清激濁．滌蕩塵穢．義也．弱而難勝．勇也．導江疏河．變盈流謙．智也．顧子曰．我得女於池上矣．

華陽國志曰．滇池縣有澤水．周迴二百里．所出深廣．下流淺狹．似如倒流．故俗曰滇池．長老傳言．池中有神馬．與家馬交．則生駿駒．世稱滇池駒．日行五百里．

襄陽記曰．峴山南．習郁大魚池．依范蠡養魚法．種楸芙蓉菱芡．山季倫每臨此池．輒大醉而歸．恆曰．比我高陽池也．城中小兒歌之曰．山公何所往．來至高陽池．日夕倒載歸．酩酊無所知．

王羲之書云．張芝臨池學書．池水盡黑．寡人躭之若是．未必後之．（事具藝部書篇．）

續述征記曰．大梁西南七十里尉氏縣．有蓬池．

梁州記曰．明月池南二里．有七女池．

【詩】魏文帝芙蓉池詩曰．乘輦夜行遨．逍遙步西園．雙渠相灌溉．嘉木繞通川．卑枝拂羽蓋．脩條摩蒼天．丹霞夾明月．華星出雲間．遨遊快心意．保己終百年．

魏陳王曹植詩曰．逍遙芙蓉池．翩翩戲輕舟．南陽栖雙鵠．北柳有鳴鳩．

梁武帝首夏泛天池詩曰．薄遊朱明節．泛漾天淵池．舟楫互容與．藻蘋相推移．碧沚紅菡萏．白沙青漣漪．新枝拂舊石．殘花落故池．葉軟風易出．草密路難披．

梁簡文帝山池詩曰．日暮芙蓉水．聊登鳴鶴舟．飛艫飾羽毦．長幔覆緹紬．停輿依柳息．住蓋影空留．古樹橫臨沼．新藤上挂樓．魚游向闇集．戲鳥逗楂流．

梁庾肩吾山池應令詩曰．閬苑秋光暮．金塘牧潦清．荷低芝蓋出．浪湧鷰舟輕．逆湍留棹唱．帶谷聚笳聲．岸竹交臨浦．山桐迥出城．水逐雲峰闇．寒隨殿影生．

梁王臺卿山池詩曰．歷覽周仁智．登臨歡豫多．穿渠引金谷．闢道出銅駝．長橋時跨水．曲閣乍臨波．巖風生竹樹．池香出芰荷．石幽銜細草．林末度橫柯．

梁鮑至山池詩曰．望園光景暮．林觀歇雰埃．荷疏不礙楫．石淺好縈苔．風花逐榜轉．山路向橋開．樹交樓影沒．岸暗水光來．

後魏溫子升春日臨池詩曰．光風動春樹．丹霞起暮陰．嵯峨映連璧．飄颻下散金．徒自臨濠渚．空復撫鳴琴．莫知流水曲．誰辯游魚心．

周庾信奉和山池詩曰．樂官多暇豫．望苑蹔迴輿．鳴笳陵絕限．飛蓋歷通渠．桂亭花未落．桐門葉半疏．荷風驚浴鳥．橋影聚行魚．日落含山氣．雲歸帶雨餘．

又晚讌昆明池詩曰．春餘足光景．趙李舊經過．上林棗腰細．新豐酒泛多．小船行釣里．新盤待摘荷．蘭皋徒稅駕．何處有凌波．

又奉和初濬池成清晨臨泛詩曰．千金高堰合．百頃浚源開．飜逢積草浪．更識昆明灰．虎嘯風還急．雞鳴潮即來．時看青雀舫．遙逐貴舟迴．

周王褒玄圃濬池詩曰．長洲春水滿．臨汎廣川中．石壁如明鏡．飛橋類飲虹．垂楊夾浦綠．新桃緣逕紅．對樓還泊岸．迎波蹔守風．漁舟釣欲滿．蓮房採半空．於茲臨北闕．非復坐墻東．

又山池落日詩曰．竹館掩荊扉．池光晦晚暉．孤舟隱荷出．輕棹染苔歸．浴禽時侶竄．驚羽忽單飛．

陳徐陵山池應令詩曰．畫舸圖仙獸．飛艎挂采斿．榜人事金槳．釣女飾銀鉤．細萍時帶楫．低荷乍入舟．猿啼知谷晚．蟬噎覺山秋．

又奉和山池詩曰．羅浮無定所．鬱島屢遷移．不覺因風雨．何時入後池．樓臺非一勢．臨翫自多奇．雲生對戶石．猿挂入櫩枝．

陳陰鏗經豐城劍池詩曰．清池自湛淡．神劍久遷移．無復連星氣．空餘似月池．夾篠澄深淥．含風結細漪．唯有蓮華萼．還想匣中雌．

隋江總秋日昆明池詩曰．玄沼蕭條望．遊人意緒多．終南雲影落．渭北雨聲過．蟬噪金堤柳．鷺飲石鯨波．珠來照似月．織處寫成河．詎知臨水歎．非復採蓮歌．

隋薛道衡遊昆明池詩曰．霸陵因靜退．靈沼暫徘徊．新船木蘭楫．舊宇豫樟材．荷心宜露泣．竹徑重風來．魚潛疑刻石．沙闇似沉灰．

【賦】晉張載濛汜池賦曰．麗華池之湛淡．開重壤以停源．激通渠於千金．承瀍洛之長川．挹洪流之汪濊．包素瀨之寒泉．既乃北通醴泉．東入紫宮．左面九市．右帶閬風．周墉建乎其表．洋波迴乎其中．幽瀆傍集．潛流獨注．仰承河漢．吐納雲霧．緣以采石．殖以嘉樹．水禽育而萬品．珍魚產而無數．蒼苔汎濫．脩條垂幹．綠葉覆水．玄蔭珍岸．紅蓮煒而秀出．繁葩赩以煥爛．遊龍躍翼而上征．翔鳳因儀而下觀．想白日之納光．睹洪暉之皓旰．於是天子乘玉輦．時遨遊．排金門．出千秋．造綠池．鏡清流．翳華蓋以逍遙．攬魚釣之所收．纎緒挂而鱣鮪來．芳餌沉而鰋鯉浮．豐夥踰於巨壑．信可樂以忘憂．

晉郭璞鹽池賦曰．水潤下以作鹹．莫斯鹽之最靈．傍峻岳以發源．池茫爾而海渟．嗟玄液之潛洞．羌莫知其所生．狀委蛇其若漢．流漫漫以漭漭．吁鑿鑿以粲粲．色然而雪朗．揚赤波之煥爛．光旰旰以晃晃．隆陽映而不燋．洪涔沃而不長．磊崔碓．鍔剡棋方．玉潤膏津．雪白凌岡．粲如散璽．煥若布璋．爛然漢明．晃爾霞赤．望之絳承．即之雪積．翠塗內映．赬液外羃．動而愈生．損而茲益．若乃煎海鑠泉．或凍或漉．所贍不過一鄉．所營不過鍾斛．飴戎見珍於西鄰．火井擅奇乎巴濮．豈若茲池之所產．帶神邑之名岳．吸靈潤於河汾．總膏液乎澮涑．

宋謝莊悅曲池賦曰．北山兮黛柏．南江兮赬石．赬岸兮若虹．黛樹兮如畫．暮雲兮十重．朝霞兮千尺．步東池兮夜未久．臥西窗兮月向山．引一息於魂內．擾百緒於眼前．

【銘】隋江總芳林園天淵池銘曰．歲次執徐．月維大呂．爰命梓匠．廣脩畚鍤．摽置舊趾．開浚昔基．東西彌望．雲霧之所澄蕩．南北紆縈．虹霓之所引曜．曉川漾璧．似日御之在河宿．夜浪浮金．疑月輪之馳水府．前瞰萬雉．列榭參差．卻拒三襲．危巒聳峭．瑰鳥異禽．自學歌舞．神木靈卉．不知搖落．但叔皮覽海．序螭蛟之泛濫．吉甫臨舟．美檉松之蓊茸．尚復著在吟詠．緘彼緹緗．況我君門．盛事未紀．謬頒待詔．謹製銘云．石溝溜密．蘭渚潮平．九華閣道．百丈層盈．液搖殿色．殿寫波明．

【表】晉江逌諫鑿北池表曰．伏承當鑿北池及立閣道．雖湫阨陋小．用功甚微．又役不擾民．賦不及外．至簡至約．誠不可加．然於愚懷．實有眷眷．

vernacular:
池條材料最多，開頭先列池的日常、禮樂與神仙用途。《詩》說東門之池可漚麻，靈沼中魚滿而躍；《六韜》酒池糟丘是亡國奢侈；《穆天子傳》玄池、樂池、瑤池，則把池水放入西征、廣樂與西王母相會的神話旅程。漢代太液池中置蓬萊、方丈、瀛洲，明確是用人工池模擬海上三神山；黃初靈芝池又把池與瑞草相連。

故事材料分幾類。許由在池中洗耳，是拒受天下、潔身避名；顧子論水有仁義勇智四德，將池水轉為德性譬喻。滇池神馬能與家馬生駿駒，屬地方神異；習郁大魚池依范蠡養魚法，山簡臨池大醉，成為宴遊典故；張芝臨池學書使池水盡黑，則把池納入書法苦學。蓬池、七女池等地名，提示池也常與神女或地方傳說相連。

詩歌部分主要寫宮苑、山池和泛舟。魏文帝、曹植寫芙蓉池與西園夜遊；梁武帝、簡文帝、庾肩吾等寫天池、山池的荷、菱、舟、樓、鳥、橋影；庾信、王褒、徐陵、江總、薛道衡等則把昆明池、玄圃池、劍池寫成帝王園林、兵事遺跡和秋日感懷。賦銘部分又進一步寫開池工程、水禽珍魚、鹽池生鹽、曲池山色、天淵池雲霧虹霓，最後江逌諫鑿北池，提醒人工池苑也牽涉政治節用。尤其要注意，池水在詩中常不是孤立景物，而是和樓臺、橋梁、舟楫、荷蓮、飛鳥、魚影一起構成可遊、可宴、可觀、可賦的空間；在賦銘中又常被寫成帝王興作的成果，兼有美化宮苑與讚頌治平的功能。若逐句白話，山池詩多在寫「人乘舟入池，景物從兩岸移動」；昆明池詩多帶漢唐宮苑記憶；劍池詩由神劍不在而生懷古；鹽池賦則把池水從景觀轉為產鹽資源。張載賦中「北通醴泉、東入紫宮」是把池水接到宮城和天象想像，江總銘中「夜浪浮金、疑月輪之馳水府」則把池面寫成月光行於水府；江逌表又從反面指出，即使工程不大，也值得臣子提醒君主節制興作。整章要讀成：池既可漚麻養魚，也可成帝王仙境模型、文人遊宴場所、書法與隱士典故，還可牽涉水利工程和諫議。

note: 注釋：池條最能顯出《藝文類聚》的「事文合編」。太液池象蓬萊三山是秦漢以來帝王求仙園林的重要制度化形式；瑤池關連西王母；滇池神馬、劍池、七女池屬地方神異；昆明池詩則多是宮苑文學。注釋要按人工水景、仙境模擬、遊宴詩學、水利工程四層處理。 variant_warning: 本章含校記、疑訛或缺字，原文已照錄，須回查底本。


chapter_title: 谿

original:
谿
爾雅曰．水注川曰谿．山瀆無所通曰谿．

管子曰．桓公北征孤竹．至卑耳之谿．（事具武部．）

俗說曰．郗僧施青溪中汎．到一曲之處．輒作詩一篇．謝益壽見詩笑曰．青谿之曲．復何窮盡．

武昌記曰．樊山東有小谿．夏時懷袖恆有寒氣．故謂之寒谿．

裴氏廣州記曰．管谿周圓丈餘．水極沸涌．如猛火煎油聲．荊州記曰．酈縣北五十里．有菊谿．源出縣西北五十里石澗山．東南流．會專水．兩岸多甘菊．

盛弘之荊州記曰．桂陽郡西南宿山．水出注大谿．號曰橫谿．水甚深．冬夏不乾．俗謂之貪泉．飲者輒冒於財賄．

【詩】梁任昉泛長谿詩曰．徇祿聚歸糧．依隱謝羇勒．絕物甘離群．長懷忽去國．長谿水東舍．震區窮水域．道遇垂綸叟．聊訪問津惑．弭楫申九言．無為累牽纆．長泛滄浪水．平明至曛黑．

又落日汎舟東谿詩曰．黝黝桑柘繁．芃芃麻麥盛．交柯谿易陰．反景澄餘映．吾生雖有待．樂天庶知命．不學梁甫吟．唯識滄浪詠．田荒我有役．秩滿余謝病．

【賦】宋謝靈運長谿賦曰．潭結綠而澄清．瀨揚白而戴華．飛急聲之瑟汩．散輕文之漣羅．始鏡底以如玉．終積岸而成沙．

vernacular: 谿條先釋水注川或山瀆不通者為谿，隨後舉卑耳之谿、青溪泛詩、寒溪、沸涌如油的管谿、兩岸多甘菊的菊谿、飲之令人貪財的貪泉等。詩賦多寫長谿泛舟、離群問津、綠潭白瀨與田園歸隱。

note: 注釋：谿是山間水道，較江河更接近隱居與遊覽經驗。寒谿、管谿、菊谿、貪泉等材料，分別指向異常寒氣、沸泉、藥草水岸和德性試驗。任昉、謝靈運詩賦則把谿寫成問津、滄浪、澄潭白瀨的隱逸場域，可與道教山居修真想像相接。菊谿尤其可聯想到藥草、延年和山居採食，但原文只說兩岸多甘菊，注釋不可再外加未見的仙方。


chapter_title: 谷

original:
谷
爾雅曰．水注谿曰谷．

毛詩曰．葛之覃兮．施于中谷．維葉萋萋．

又曰．伐木丁丁．鳥鳴嚶嚶．出自幽谷．遷于喬木．（事具鳥部．）

又曰．皎皎白駒．在彼空谷．

老子曰．谷得一以盈．谷無以盈．將恐竭．

韓子曰．昔齊桓公入山．問父老．此為何谷．答曰．臣舊畜牛生犢．以子買駒．少年謂牛不生駒．遂持而去．傍鄰謂臣愚．遂名為愚公谷．（說苑又載．事具人部諷篇．）

韓詩外傳曰．孔子南遊適楚．至於阿谷之隧．有處子佩璜而浣者．孔子抽觴以授子貢曰．以觀其辭．

劉向別錄曰．方士傳言．鄒衍在燕．燕有谷．地美而寒．不生五穀．鄒子居之．吹律而溫氣至．而穀生．今名黍谷．

漢武故事曰．上微時行至柏谷．舍於逆旅．逆旅翁罵之．因從乞漿．翁曰．正有溺．無漿也．

博物志曰．夏桀之時．為長夜宮於深谷之中．男女雜處．三旬不出聽政．其後大風揚沙．一夕填此谷．

周景式廬山記曰．石門是一大谷．谷中有脩林萬頃．偉木千尋．日月之光罕照焉．

戴延之西征記曰．梓澤．去洛城六十里．梓澤．金谷也．中朝賢達所集．賦詩猶存．是石崇居處．

【賦】晉胡濟湹谷賦曰．嘉高崗之崇峻兮．臨玄谷以遠覽．仰高丘之崔嵬兮．望清川之澹澹．爾乃陟重險．涉榛薄．倚春木．臨幽壑．深谷豁以窈藹．高峰鬱而岝崿．

vernacular: 谷條先釋水注谿為谷，再引《詩》的中谷、幽谷、空谷，說谷是草木滋生、鳥鳴遷喬、白駒棲止的幽深之地。《老子》「谷得一以盈」把谷的空虛受納轉成道家義理：谷因能虛，所以能容水而不竭。故事部分有愚公谷，說人因愚直被鄰人稱愚；孔子至阿谷遇佩璜浣女，是以谷中女子試辭；鄒衍吹律使寒谷生黍，顯出方術感氣；漢武柏谷逆旅、夏桀長夜宮被風沙填谷，則把谷寫成帝王行跡與亡國災異。石門大谷、金谷園又轉為深林勝地和名士宴集。

note: 注釋：谷條兼有《老子》義理和地志故事。「谷」在道家語彙中常象徵虛、受、盈，與山水地貌的低窪受水相通；黍谷吹律屬陰陽感應方術；金谷則是士族園林記憶。石門大谷的修林萬頃、日月罕照，提供幽深山居的空間感。注釋應避免只作地形說明，而要指出空谷、幽谷、深谷各自的倫理與文學用途。


chapter_title: 澗

original:
澗
釋名曰．澗．間也．言在兩山間也．

說文曰．澗．山夾水也．從水間聲也．

爾雅曰．山夾水曰澗．

韓宣（○字衍．）

子曰．董安于為趙上地守．行右阜山．見深澗峭如墻．深百仞．問其鄉左右曰．人嘗有入此乎．曰．無有．有嬰兒狂聾人入此乎．曰．無有．有牛馬犬入此乎．曰．無有．安于歎曰．吾能治矣．使吾法之無改．猶入澗之必死．則民莫之犯也．

漢書曰．沛公與項籍臨廣武澗而語．數籍以十罪．

石崇金谷序曰．余有別廬．在河南界金谷澗中．或高或下．有清泉茂樹眾果竹木草藥之屬．

異苑曰．苻堅為慕容沖所襲．堅馳騧馬．墯而落澗．追兵幾及．計無由出．馬即踟躕臨澗．垂控與堅．堅不能及．馬又跪而授焉．堅授（○太平御覽六十九作攀．）之．得登岸而走．

【詩】梁劉孝威賦得曲澗詩曰．澗流急易轉．溪竹闇難開．近樓俄已失．前州忽復迴．石岸生寒癬．沉根漬水苔．菱舟失道去．歸鳧迷逕來．

宋徐諼華林北澗詩曰．總長潭兮括遠源．下沉溜兮起輕泉．迴溪浚兮曲沼阻．衝波激兮瀨淺淺．貫九谷兮積靈芝．飛清濤兮潔澄連．

vernacular: 澗條訓為兩山之間的水，所引有董安于以深澗比嚴法、沛公與項羽隔廣武澗對語、石崇金谷澗別廬、苻堅落澗由馬相救等。詩篇寫曲澗急流、溪竹陰暗、石岸苔根與北澗靈芝清濤。

note: 注釋：澗是兩山夾水，地貌本身帶有狹、深、險的感覺。董安于以入澗必死比嚴法，是政治譬喻；廣武澗是楚漢對峙現場；金谷澗則是別業園林和名士聚會地。徐諼詩中九谷、靈芝、清濤，提示澗也可成仙草生長和山居清修的環境。 variant_warning: 本章含校記、疑訛或缺字，原文已照錄，須回查底本。


chapter_title: 浦

original:
浦
說文曰．浦．水濱也．

風土記曰．大水小口別通為浦．

楚詞曰．出漵浦而邅迴．

又曰．望美人兮南浦．

述征記曰．興浦．舊魏步道．吳揭水灌之．今絕道為浦．

顧微廣州記曰．溪浦口．有蒲母．養龍．裂斷其尾．因呼龍掘．人時見之．則土境大豐而利涉也．

劉楨京口記曰．縣城東南大路．過長堽五里．得屠兒浦者．昔諸屠兒居此小浦．因以為名也．

伏滔北征記曰．廣陵西一里水名公路浦．袁術自九江東奔袁譚於下邳．由此浦渡．因名也．

【詩】梁簡文帝入漵浦詩曰．泛水入迴塘．空枝度日光．竹垂懸掃浪．鳧疑遠避檣．

梁丘遲旦發漁浦潭詩曰．魚潭霧已開．赤亭風未颺．櫂歌發中流．鳴鞞響沓嶂．村童忽相聚．野老時一望．詭怪石異象．危絕峰殊狀．森森荒樹齊．淅淅寒沙漲．藤垂島異陟．崖傾嶼難傍．

【表】宋王弘廣陵前浦開表曰．伏聞廣陵前浦．榛蕪歷久．近復開除．清源虛邃．含明內鑒．瑞以數致．象以類應．夫如是者．鸞響鳳儀．可停屬而須矣．

vernacular: 浦條釋為水濱或大水小口別通之處，收漵浦、南浦、興浦、公路浦、屠兒浦等地名來源。廣州溪浦口有蒲母養龍、斷龍尾之傳說，見之則境內豐稔且渡涉便利。詩文多寫入浦、發潭、荒樹寒沙與開浦瑞象。

note: 注釋：浦是水濱和支流水口，常是行旅、渡涉、地方記憶聚集處。楚辭南浦、漵浦帶有離別和回旋之感；公路浦、屠兒浦保存歷史或民間地名；蒲母養龍則把小水口神異化，見龍即豐年利涉。注釋要兼顧水口地理、行旅詩學和龍瑞地方信仰。 variant_warning: 本章含校記、疑訛或缺字，原文已照錄，須回查底本。


chapter_title: 渠

original:
渠
史記曰．韓聞秦之好興事．欲罷之．無令東伐．乃使水工鄭國閒．說秦．令鑿涇水．自中山．西抵瓠口．為渠．並北山．東注洛三百里．欲以溉田．中作而覺．欲殺鄭國．鄭國曰．始臣為閒．然渠成．亦秦之利也．卒使就渠．渠就而用注四萬餘頃．收皆畝一鍾．於是關中為沃野．秦以富強．因命曰鄭國渠．

漢書曰．張掖郡有千金渠．

地理書曰．滎陽有浪蕩渠．

【頌】後漢蔡邕京兆樊惠渠頌曰．洪範八政．一曰食．周禮十職．一曰農．生民之本．於是乎出．豐殖財用．於是乎在．陽陵縣東．厥地汙泥．嘉穀不殖．光和五年．京兆尹樊君．勤恤民隱．乃命立新渠．曩之毒田．化為甘壤．相與謳談．斐然成章．謂之樊惠渠．其歌曰．我有長流．莫或閼之．我有溝澮．莫有達之．田疇斥鹵．莫脩莫治．飢饉困瘁．莫恤莫思．

vernacular: 渠條重在水利。鄭國受韓命入秦說鑿涇水為渠，本欲疲秦，事覺後仍使成渠，終使關中成沃野、秦以富強，名鄭國渠。又列千金渠、浪蕩渠及蔡邕樊惠渠頌，稱新渠化汙泥毒田為甘壤。

note: 注釋：渠條核心是人工水利，不是自然水神。鄭國渠故事尤其重要：本為疲秦之計，成後反使關中沃野、秦國富強，顯示水利工程能改變政治格局。蔡邕樊惠渠頌則從地方農政角度歌詠導水化惡田為良田，與水部其他神異條目形成實用面向的對照。讀這一條時，應把「水」看成可由制度、工匠與官府調度的資源。


chapter_title: 井

original:
井
盛弘之荊州記曰．隨郡北界．有九井．相傳神農既育．九井自穿．又云．浚一井．則眾井水皆動．

又曰．江陵縣東北十里天井臺．東臨天井．井周迴二里許．中有潛室．人時見之．輒有兵寇．

戴延之西征記曰．太極殿上有金井金博山．鹿盧交龍．負山於井上．有金師子．在龍下．

潯陽記曰．盆城．灌嬰所築．孫權經此城．自摽井地．令人掘之．正得故井．銘云潁陰侯所開．云三百年當塞．塞後不滿百年．當為應運者所開．權欣悅．以為己瑞．井甚深大．江中風浪．此井輒動．常當之．

嵩高山記曰．少室山有雲母井．

異物志曰．廬陵城中有一井．中有二色水．半青半黃．黃者灰汁．取作糜粥．皆作金色．土人名灰汁為金．因名為金井．

異苑曰．句容縣有延陵季子廟．廟前井及瀆．恆自涌沸．故曰沸井．于今猶然．

又曰．臨邛有火井．漢室之隆．則炎赫彌熾．暨桓靈之際．火勢漸微．諸葛亮一瞰而更盛．

【詩】梁范雲詠井詩曰．乃鑒長林曲．有浚廣庭前．即源以為浪．因方自成圓．兼冬積溫水．疊暑必寒泉．不甘未應竭．既涸斷來翾．

又悲故井詩曰．因舊未嘗改．緣甘故先竭．歷稔久無禽．一朝見開渫．泌泉既斯涌．短綆將安設．

【賦】晉郭璞井賦曰．益作井．龍登天．鑿后土．洞黃泉．潛源存溱．潏潏涓涓．爾乃冠玉檻．甃鱗錯．鼓鹿盧．揮勁索．飛輕袪之繽紛．手爭鶩而互弱．長縲委蛇以曾縈．瑤甕龍騰而灑激．乃回澄以靜映．狀冏然而鏡灼．挹之不損．停之不溢．莫察其源．動而愈出．信潤下而德施．壯邑移以不改．獨星陳於丘墟兮．越百代而猶在．守虛靜以玄澹兮．不東流而注海．

晉孫楚井賦曰．苦行潦之滓濁．靡清流以自娛．乃喟爾而有感．率鄰左之數夫．脈厥土以興作．登甘醴於玄虛．渴人來翔．行旅是賴．輟耕息肩．不期而會．沉黃李．浮朱柰．雜狸首之班如．飛清塵以洮汰．枕玄石以盥嗽．喜遨怡以緩帶．

晉江逌井賦曰．穿重壤之十仞兮．搆玉甃之百節．營之不日．既汲既渫．潛流炤炤．寒泉冽冽．挹之不損．滀之不充．納而不處其有．興而不匱其豐．先王借象以辯義．君子擬淡以自綏．神龍來蟠以育鱗．列仙一嗽而雲飛．

【贊】晉卞敬宗溝井贊曰．爰有邃井．冽彼下泉．引流重壤．合耀青天．蘊甘澄潔．湛爾終年．圖象懷惻．寄旨嘉荃．

【銘】後漢李尤井銘曰．井之所尚．寒泉冽清．法律取象．不概自平．多取不損．少汲不盈．執憲若斯．何有邪傾．

vernacular:
井條收的不是普通飲水井，而是各種能顯示地下水脈、王氣和異象的井。神農生而九井自穿，且一井動則眾井皆動，說井脈相通；天井臺臨大井，井中有潛室，人見便有兵寇，是把井連到地下空間和兵災預兆。太極殿金井、交龍負山、金師子，屬宮殿瑞飾；孫權開灌嬰故井，井銘預言三百年後為應運者所開，則把井變成帝王受命瑞徵。

後段列雲母井、半青半黃金井、延陵沸井、臨邛火井，重在水質異常：井水有礦色、會沸、能出火，並隨漢室盛衰而火勢強弱。范雲詩寫井冬溫夏寒、甘泉先竭；郭璞、孫楚、江逌諸賦則說鑿井下通黃泉，水源不損不溢，可供行旅、洗濯、君子自守。李尤井銘以井多取不損、少汲不盈，比法律取平，表示井也能成為政法公正的譬喻。

note: 注釋：井條的學術重點在「地下通道」與「取象」。九井相動、井中潛室、火井沸井都說明古人把井看成通向地下水府與異氣的孔道；孫權故井屬符瑞政治；井銘取法法律平準，則是由物性轉入制度譬喻。道教相關處在雲母、火井、龍蟠與列仙嗽井，不宜把全章都解成仙術。


chapter_title: 冰

original:
冰
易坤卦曰．初六．履霜堅冰至．象曰．履霜堅冰至．陰始凝也．

毛詩曰．誕寘之寒冰．鳥覆翼之．

又曰．二之日．鑿冰沖沖．三之日．納于凌陰．二日．夏之十二月．三日．夏之正月．鑿．取冰．沖沖．聲貌．凌陰．冰室也．漢書曰．晁錯上書曰．夫胡貉之地．積陰之處也．木皮三寸．冰厚六尺．

孫盛雜語曰．王祥字休徵．性至孝．後母苛虐．欲危害祥．祥色養無怠．盛寒之月．後母曰．吾思生魚．祥脫衣．將剖冰求之．有少處冰解．下有魚出．因以奉養．

楚詞曰．魂兮歸來．北方不可以止．增冰峨峨．飛雪千里．

鄧析書曰．明君之御民．若乘奔而無轡．履冰而負重也．

孫卿子曰．冰生於水而寒於水．

淮南子曰．見一葉之落．知歲之將暮．睹瓶中之冰．而知天下之寒．以近諭遠也．

左傳曰．古者日在北陸而藏冰．西陸朝覿而出之．其藏冰也．深山窮谷．固陰冱寒．於是乎取之．

老子曰．渙若冰將釋．

史記曰．周紀曰．姜嫄為帝嚳元妃．出里．見巨人跡而履之．身動如孕．暮而生子．以為不祥．棄於冰之上．鳥以翼覆薦之．

論衡曰．夫一炬火．爨一鑊水．終日不熱也．倚一尺冰．置庖廚中．終夜不寒也．何則．微小之感．不能動大也．今鄒衍之歎．不過如一炬尺冰．而皇天巨大．不徒鑊水庖廚也．一夫仰歎．天為降霜．何天之易感．霜之易降也．

吳越春秋曰．越王念吳．欲復怨．非一旦也．苦思勞心．夜以接日．冬寒則抱冰．夏熱則握火．愁心苦志．懸膽於戶．出入嘗之．不絕於口．

魏子曰．危殆之國．治不益之民．是猶薄冰當白日．聚毛過猛火也．

博物志曰．削冰令圓．舉以向日．以艾承其影．則有火出．

束皙集曰．君聞薄冰凝池．非登廟之寶．零露垂林．非綴冕之飾．必將採素璧於層山．探圓珠於重泉也．

【賦】晉顧凱之冰賦曰．激厲風而貞質．仰和景而融暉．清流離之光徹．邈雲英之巍巍．爾乃連綿絡幕．乍結乍無．義剛有折．照壺則虛．託形超象．比朗玄珠．若乃上結薄映．下鏡長泉．靈葩隨流．含馨楊鮮．

晉庾倏（○按當作儵．）冰井賦曰．嘉陰陽之博施．美天地之廣宣．萬物雜而無越．不易類以相干．或專陽負暑．或固陰冱寒．塗雖殊而同歸．信協德而俱延．於是孟冬之月．群陰畢升．霜雪紛其交淪．流波結而成凌．啟南墉之重隩．將卻熱以藏冰．納遠宮之邃宇．靜幽淡以清徵．抱堅精之玄素．發川靈而長凝．於是寒往暑來．四時代序．帝將攘患．炎災是禦．爾乃攜我同類．援我蒸徒．將涉寒藪．害氣是除．攀靈艦而增舉．爰自託於城隅．仰瞻重搆．俯臨陰穴．凄清驚冷．觱發栗烈．餘寒嚴悴．凄若霜雪．

【啟】梁沈約謝敕賜冰啟曰．竊惟司寒輟響．眇自前代．凌室曠官．歷茲永久．聖功闡物．逸典備甄．窮深既採．園池靡用．有籍羔秬．無災霜雹．

vernacular:
冰條先從《易》「履霜堅冰至」說陰氣初凝，見霜便知堅冰將至；《詩》記后稷被棄寒冰而鳥覆翼，又記十二月鑿冰、正月納入凌陰，說明冰有禮制收藏和季節管理。晁錯說胡貉之地冰厚六尺，是北方苦寒；楚辭、鄧析、魏子則把增冰、履冰、薄冰當作危險處境的比喻。

孝行和志苦材料也很突出。王祥為後母剖冰求魚，冰解魚出，成為至孝感應；越王冬抱冰、夏握火、懸膽嘗之，是復仇苦志。孫卿「冰生於水而寒於水」、淮南子見瓶冰知天下寒，都是以近知遠、以物明理。《論衡》則用一尺冰不能使庖廚整夜寒冷，批評鄒衍一歎降霜之說，延續理性辨疑。博物志削冰取火，把透明冰當透鏡引日光生火，是物性奇驗。

賦啟部分寫冰的清光、堅質和藏冰制度。顧愷之冰賦重在冰的透明、剛折與玄珠之比；庾儵冰井賦寫孟冬藏冰、暑時禦熱，說陰陽各有施用；沈約謝賜冰啟則說凌室舊典復備。整章白話要把冰讀成陰陽消長、藏冰禮制、孝行志苦、危懼譬喻與水火互變奇驗。

note: 注釋：冰是水部中最明顯的陰陽物象。它既是季節制度中的藏冰資源，也是倫理敘事中的孝感媒介、政治修辭中的危殆譬喻、博物知識中的取火工具。《論衡》材料提醒讀者，六朝類書會同時保存神異感應和反神異的論辯。 variant_warning: 本章含校記、疑訛或缺字，原文已照錄，須回查底本。


chapter_title: 津

original:
津
說文曰．津．水渡也．濮．小津也．

論語曰．長沮桀溺．耦而耕．孔子過之．使子路問津焉．長沮曰．夫執輿者為誰．子路曰．孔丘．曰．是知津矣．

列女傳曰．趙簡子南擊楚．津吏醉臥．不能渡．簡子召．欲殺之．津吏女子．持楫而前曰．妾父聞君東渡不測之水．恐風波之起．故禱九江三淮之神．不勝巫祝杯酌餘瀝．醉至於此．妾願以鄙軀易父之死．簡子將渡．少一人．乃備員持楫．遂與渡．中流．發激棹之歌．簡子悅．以為夫人．

續漢志曰．河東大陽縣．有茅津．北屈縣．有採桑津．

【銘】後漢李尤孟津銘曰．洋洋河水．赴宗于海．經自中州．龍圖所在．黃函白神．赤符以信．昔有周武．集會孟津．魚入王舟．乃往克殷．

vernacular: 津條釋為渡口，收孔子使子路問津、趙簡子渡水而津吏女代父持楫成夫人、茅津採桑津等。李尤孟津銘則把孟津與河水朝宗、龍圖赤符、武王會盟、白魚入舟克殷相連。

note: 注釋：津是過渡之所，兼具問道與受命意義；孟津材料把渡河行動提升為水神符瑞與王朝轉移的關鍵場景。校讀提示：此段補充文體、底本與道教史脈絡，協助讀者把原文放回經籍、儀式、傳記或文集選錄中理解。


chapter_title: 橋

original:
橋
說文曰．橋．水梁也．東楚謂橋為圯．

紀年曰．周穆王三十七年．伐楚．大起九師．至于九江．比黿鼉為梁．

燕丹子曰．燕太子丹質於秦．秦王遇之無禮．乃求歸．秦王為機發之橋．欲以陷丹．丹過之無虞．戰國策曰．豫讓欲為智伯報讎．趙襄子當出．伏於橋下．至橋馬驚．曰．必是豫讓也．求之果是．

史記曰．秦昭王四十九年．初作河橋．

又曰．文帝行出中渭．有一人從橋下走出．乘轝馬驚．使騎捕之．屬廷尉．廷尉張釋之治問．曰．縣人來．聞蹕．匿橋下．見車騎即走耳．張廷尉奏．一人犯蹕．當罰金．（漢書亦云．事具官職部．）

黃圖曰．秦始皇兼天下．都咸陽．端門四達．以則紫宮．渭水貫都．以象天漢．橫橋南渡．以法牽牛．論衡曰．高麗國有侍婢．自云有氣如雞子．來下我．故有身．後生子．曰東明．東明善射．王恐害其國．欲殺之．東明走至掩水．以弓擊水．魚鱉浮而為橋梁．（事載魏略．亦具鱗介部．）

蘇子曰．微生與婦人期．不來．水至．抱梁柱而死．（或作尾生．）

王隱晉書曰．杜豫啟建河橋于富平津．眾論以為周所都．經聖賢而不作者．必不可作故也．豫曰．昔造舟為梁．則河橋之謂也．遂作橋成．上從百官臨會．舉杯勸豫曰．非君橋不立也．豫答詔曰．非陛下之明．臣亦不獲奉成聖制也．眾咸稱善．

【詩】梁簡文帝賦得橋詩曰．浮梁既衝嶮．通波信可陵．乘空寫渭石．跨岸擬河冰．斜闌隱濁霧．布影入清澠．方知歌淥水．無待榜蒼鷹．

又詠壞橋詩曰．虹飛亙林際．星度斷山隅．斜梁懸水跡．畫柱脫輕朱．

又石橋詩曰．惠子臨濠上．秦王見海神．寫虹便欲飲．圖星逼似真．

梁蕭若靜石橋詩曰．連延過絕澗．迢遞跨長津．已數逢仙客．兼曾度獦人．

梁徐摛壞橋詩曰．匝攔生闇蘚．覆板沒魚衣．岸曲斜梁岨．何時香步歸．

周庾信看治渭橋詩曰．大夫參下位．司職渭之陽．富平移鐵鎖．甘泉運石梁．跨虹連絕岸．浮黿續斷航．春洲鸚鵡色．流水桃花香．

周王褒和治渭橋詩曰．東流仰天漢．南度似牽牛．長堤通角道．飛梁跨造舟．使者開金堰．太守擁河流．廣陵候濤水．荊峽望陽侯．波生從故舶．沙漲涌新洲．天星識辯對．撿玉應沉鉤．

陳陰鏗賦得度岸橋詩曰．畫橋長且曲．傍嶮復憑流．寫虹晴尚飲．圖星晝不收．跨波連斷岸．接路上危樓．欄高荷不及．池清影自浮．何必橫南渡．方復似牽牛．

太宗文皇帝賦得浮橋詩曰．曲岸非千里．橋斜異七星．蹔低逢輦度．還高值浪驚．水搖文鷁動．纜轉錦花縈．遠近隨輪影．輕重應人行．

梁庾肩吾石橋詩曰．秦王金作柱．漢帝玉為欄．仙人飛往易．道士出歸難．

張文琮賦橋詩曰．造舟浮渭日．鞭石表秦初．星文遙瀉漢．虹勢尚凌虛．已授文成履．空題武騎書．別有臨濠上．棲偃獨觀魚．

後周宗羈登渭橋詩曰．仲山朝飲馬．還坐渭橋中．南瞻臨別館．北望盡離宮．四面衣裾合．三條冠蓋通．蘭香想和季．雲起憶成公．圯上相知早．雞鳴幸共同．

vernacular:
橋條先釋橋為水梁，東楚稱圯。材料分成神異、政治和工程三類：周穆王伐楚至九江，以黿鼉相比成梁，是借水族成橋；東明逃至掩水，以弓擊水，魚鱉浮起為橋，是英雄渡水的神助。燕太子丹過秦王所設機發之橋而無虞，豫讓伏橋下刺趙襄子，張釋之審橋下犯蹕之人，則把橋寫成危機、刺殺與法律判斷的場所。秦作河橋、咸陽橫橋象天漢牽牛、杜預建富平津河橋，是帝都與交通工程。

詩歌部分把橋文學化：浮梁跨險，石橋如虹，壞橋有斜梁水跡，渭橋治理牽涉鐵鎖石梁；陰鏗、唐太宗等寫畫橋、浮橋隨浪升降、影入清水。庾肩吾「仙人飛往易，道士出歸難」把石橋與仙路相連；張文琮又把造舟浮渭、鞭石、圯上履、濠上觀魚並收。整章翻譯要把橋讀成跨水工程、神助渡河、政治危機點和虹星仙路意象；它既讓人通行，也讓故事在水邊突然轉折。

note: 注釋：橋條的「水梁」不只是交通設施。黿鼉、魚鱉為梁顯示水族神異；咸陽橫橋法牽牛，把城市橋梁納入天象秩序；杜預建橋是制度工程；圯上、石橋、仙人道士往來又讓橋成為人間與方外之間的通道。詩中反覆以虹、星、牽牛、天漢比橋，表示橋把地上水道想像成天上河漢的對應物。注釋應保留工程性與象徵性兩面。


scripture_title: 藝文類聚·卷十·符命部

chapter_title: 符命

original:
符命
春秋潛潭巴曰．里社鳴．此里有聖人．其呴則百姓歸之．（社．里之君也．鳴則教令行．唯聖人能之．呴．鳴之怒也．）

春秋合誠圖曰．堯母慶都．出觀三河．奄然陰風．赤龍與慶都合．生堯．

河圖曰．湯母扶都．見白氣貫月．意感而生湯．

春秋元命苞曰．殷紂之時．五星聚於房．房者蒼神之精．周據而興．（周起於房．而五星聚之．得天下之祥．）

尚書中候曰．季秋．赤雀銜丹書．入酆．止于昌戶．昌拜稽首．受最（最．要者也．）曰．姬昌蒼帝子．

又曰．呂尚釣磻谿．得玉璜．刻曰．姬受命．呂佐旌．（旌．理也．）

呂氏春秋曰．周文王時．見大赤鳥銜書．集于周社．文王曰．火氣勝．故其色上赤．

尚書中候曰．武王發渡于孟津．中流．白魚躍入王船．王俯取魚．長三尺．有文王字．

史記曰．帝嚳少妃有娀氏女簡狄．以春分玄鳥至之日．祀于高禖．有玄鳥遺其卵．簡狄吞之．孕．生契．為殷始祖．

又曰．帝高陽氏元妃姜嫄．見大人之跡．履之．歆然若感．而生后稷．棄之寒冰之上．鳥翼覆之．又棄之隘巷．羊牛乳之．又棄之平林之上．人收養之．為周始祖．

又曰．高祖母媼．嘗息大澤之陂．夢與神遇．時雷電晦冥．父太公往視．見蛟龍於上．已而有娠．遂生高祖．

又曰．高祖被酒．夜經酆西澤中．令一人行前．行前者還報曰．前有大蛇當徑．高祖乃前．拔劍斬蛇．蛇分為兩．道開．後人來至蛇所．有一老嫗夜哭．問之．嫗曰．吾子白帝子．化為蛇當道．今為赤帝子斬之．因忽不見．

漢書曰．高祖元年．冬十月．五星聚于東井．從歲星也．（東井．秦分野．漢以義取天下之應也．）

又曰．孝昭帝時．太山萊蕪山南．洶洶有數千人聲．民視之．有大石自立．高丈五尺．大三十八圍．入地深八尺．三石為足．石立後．有白烏數千集其旁．宣帝中興之瑞也．

又曰．昭帝時．上林柳樹斷．臥地．一朝起立．生枝葉．有蟲食其葉．成文字．曰．公孫病已立．

又曰．昌邑王問社．有枯樹復生枝葉．眭孟以為木下民象．當有廢改之象．公孫氏從民間受命為天子者．後宣帝立．帝本名病已．

隋巢子曰．昔三苗大亂．天命夏禹於玄宮．有大神．人面鳥身．降而福之．司祿益富而國家實．司命益年而民不犮．四方歸之．禹乃克三苗．而神民不違．

墨子曰．夏桀時．天乃命湯於驪宮．有神來告曰．夏德大亂．往攻之．予必使汝大戡之．

又商王紂時．周武王見三神曰．予既沉漬殷紂于酒德矣．汝往攻之．予必使汝大戡之．

東觀漢記曰．光武帝夜生時．有赤光．室中盡明．皇考異之．使卜者王長卜之．長曰．此善事．不可言．是歲有嘉禾生．一莖九穗．長大於凡禾．縣界大豐熟．因名上曰秀．

又曰．光武從邯鄲避王郎兵．至呼沱河．導吏還言．河水流澌．無船．不可濟．左右皆惶．畏為王郎所及．上命王霸前往視之．實然．霸念還言驚眾．雖不可渡．且臨水止．尚可為阻．即白曰．冰堅可渡．士眾大喜．上大笑曰．果妄言也．叱至河．流澌冰合可履．彊以囊盛沙．布冰上．乃渡．渡未畢．而數車冰陷也．

琴操曰．魯哀公十四年．西狩．薪者獲麟．擊之．傷其左足．將以示孔子．孔子道與相逢見．俛而泣．抱麟曰．爾孰為來哉．孰為來哉．反袂拭面．仰視其人．龍顏日角．夫子奉麟之口．須臾吐三卷圖．一為赤伏．劉季興為王．二為周滅．夫子將終．三為漢制造．作孝經．夫子還謂子夏曰．新主將起．其人如得麟者．

帝王世紀曰．燧人之世．有大跡出雷澤．華胥履之．生庖犧氏於成紀也．

又曰．神龍感女登於常羊．生炎帝．

又曰．電光繞北斗樞星．照郊野．感附寶．孕二十月．生黃帝於壽丘．

又曰．黃帝時．有大星如虹．下流華渚．女節夢接之．意感．生少昊．

又曰．陶唐之世．握登見大虹．意感．生舜於姚墟．

又曰．脩巳山行．見流星貫昴．意感慄然．又吞神珠薏苡．胸坼而生禹．

又曰．漢昭靈后名含始．遊浴池．有玉雞銜赤珠出．刻曰玉英．吞此者王．含始吞之．生高祖．

魏氏春秋曰．明帝青龍三年．張掖郡刪丹縣金山玄川溢．涌寶石負圖．狀象靈龜．立于川西．有石馬七．其一仙人騎之．其一羈絆之．其五有形而不善成．有玉匣．開蓋於前．上有玉字．玉玦二．玉璜一．又有騏驎在東．鳳皇在南．白虎在西．犧牛在北．馬自中布列南方．有字曰．大討曹．金但取之．此司馬氏革運之徵．

魏志曰．桓帝時．有黃星見於楚宋之分．遼東殷馗．善天文．言後五十歲．當有真人起於梁沛之間．其鋒不可當．至是凡五十年．而太祖破袁紹．天下莫敵矣．

吳錄曰．孫堅墓上數有光．如雲氣五色．上屬天．下蔓延數里．父老相謂曰．此非凡氣．孫氏其興乎．

吳書曰．孫堅母懷妊．夢腸繞吳昌門．孫策母懷策．夢月入懷．懷孫權．夢日入懷．晉中興書．中宗元皇帝初誕．有神光之異．一室盡明．所藉藳如始刈．

豫章記曰．松陽門內有大梓樹．大四十五圍．舉樹盡枯死．永嘉中．一旦忽更榮茂．太興中．元皇帝果繼大業．庾仲初楊都賦所云．瘣木薈于豫章．郭璞南郊賦云．弊梓擢秀于祖邑也．宣帝祖為豫章太守．故云祖邑也．

臧榮緒晉書曰．王廙為鄱陽太守．有枯樟樹更生．王敦表勸進中宗曰．皓獸應瑞而來臻．樟樹久枯而更榮．

孫盛晉陽秋曰．秦始皇時．望氣者言．五百年後．金陵之地．有天子氣．於是改金陵曰秣陵．塹北山．以絕其勢．秦政東遊以猒之．後五百二十六年．而中宗即位於江南．

又曰．太安中．歲鎮辰太白四星．聚於牛女之間．後中宗即位於楊州也．

武昌記曰．孫權獦於樊山．見一姥．問獦何得．答曰．止得一豹．姥曰．何不堅（○太平御覽六百八十作竪．）其尾．忽然不見．因為立樊姥廟．

徐爰宋書曰．武帝夜生．有神光之異．室內盡明．是夕．甘露降于墓樹．

又．高祖舉目瞻睞．常見二龍在焉．始尚微小．及貴．龍形漸長．光色轉明．左右侍者．亦數見徵異．

宋書曰．高祖既登祚．謂群臣曰．朕始望不至此．眾人咸撰辭．欲盛稱功德．王弘率爾對曰．所謂天命．求之不可得．推之不可去．眾皆以為知言．
【文】
漢司馬相如封禪文曰．伊上古之初肇．自昊穹之生民．歷選列辟．以迄于秦．率邇者踵武．逖聽者風聲．紛綸葳蕤．湮滅而不稱者．不可勝數也．繼昭夏．崇號謚．略可道者．七十有二君．書曰．元首明哉．股肱良哉．因斯以談．君莫盛於唐堯．臣莫賢於后稷．后稷創業於唐堯．公劉發跡於西戎．文王改制．大行厥成．故軌跡夷易．易遵也．湛恩庬鴻．易豐也．憲度著明．易則也．垂統理順．易繼也．是以業隆於襁褓．而崇冠于二后．未有殊尤絕跡．可考於今者也．然猶躡梁父．登泰山．建顯號．施尊名．大漢之德．烽（音蜂．）涌源泉．沕潏曼羨．旁魄四塞．雲布霧散．上暢九垓．下泝八埏．昆蟲凱澤．迴首面內．然後囿騶虞之珍群．儌麇鹿之怪獸．導一莖六穗於庖．犧雙觡共皋之獸．招翠黃乘龍於沼．欽哉符瑞臻茲．猶以為德薄．不敢道封禪．蓋周躍魚隕航．休之以燎．此之為符也．以登介丘．不亦恧乎．進讓之道．何其爽與．於是大司馬進曰．陛下仁育群生．義征不譓．德侔往初．功無與二．意者泰山梁父．設壇場望幸．蓋上帝垂恩儲祉．將以慶成．陛下謙讓而弗發也．契三神之歡．缺王道之儀．群臣恧焉．夫脩德以錫符．奉符以行事．不為進越也．故聖王不替．而脩禮地祗．謁款天神．勒功中嶽．以章至尊．皇皇哉斯事．天下之壯觀．王者之丕業．不可貶也．願陛下全之．俾萬世得激清流．揚微波．飛英聲．騰茂實．前聖之所以永保鴻名．而常為稱首者用此．宜命掌故．悉奏其儀而覽焉．於是天子沛然改容曰．俞乎．朕其誠哉．乃遷思迴慮．總公卿之儀．詢封禪之事．詩大澤之博．演符瑞之富．遂作頌曰．自我天覆．雲之油油．甘露時雨．厥壤可遊．滋液滲漉．何生不育．嘉穀六穗．我穡曷蓄．匪唯雨之．又潤澤之．匪唯遍之．我汜布護之．名山顯位．望君之來．君乎君乎．侯不邁哉．般般之獸．樂我君囿．白質黑章．其儀可嘉．旼旼穆穆．君子之態．蓋聞其聲．今親其來．厥途靡從．天瑞之徵．茲爾於舜．虞氏以興．濯濯之麟．遊彼靈畤．孟冬十月．君徂郊祀．馳我君輿．帝以享祉．宛宛黃龍．興德而升．正陽顯見．覺悟黎蒸．於傳載之．云受命所乘．依類託宇．喻以封巒．披藝觀之．天人之際已交．上下相發．允答聖王之德．兢兢翼翼．故曰．於興必慮衰．安必思危．是以湯武至尊嚴．不失肅祗．舜在假典．顧省闕遺．此之謂也．
【頌】
魏傅遐皇初頌云．尋盛德以降應．著顯符于方臻．積嘉祚以待期．儲鴻施於真人．昔九代之革命．咸受天之休祥．匪至德其焉昭．匪至仁其焉章．懿大魏之聖后．固上天之所興．應靈運以承統．排閶闔以龍升．攄皇象以闡化．順帝則以播音．遵陽春以行施．揆四時以立信．運聰明以舉善．宣柔惠以養人．於赫我后．邁德如神．化不期月．令不浹辰．於是天地休豫．靈祗歡欣．嘉瑞雲集．四靈允臻．甘露霄零於宮庭．醴泉冬涌於中原．白雉素烏．丹芝朱魚．鱗集群萃．不可勝書．信應天之美瑞．受命之靈符也．然後覽公卿之讜議．詢百僚之典謨．天子乃登彫輦．戴羽蓋．佩玉鏘鏘．鑾聲噦噦．拜上皇．告受位．兆休祚．導神氣．於是建皇初之上元．發曠盪之明詔．眚災肆赦．盪滌瑕穢．崇設九賓．溥延公卿．嘉羞千品．俎豆充庭．金石具懸．鍾鼓畢作．歌九功．舞八佾．鴻澤普．皇恩洽．民欲得．神望塞．
【涼】
後漢傅幹王命敘曰．昔在唐虞之禪．列于帝典．殷周之代．敘于詩書．天之歷數．昭焉著明．周篤后稷公劉．積德行仁．至乎文武．遂成王業．雖五德殊運．或禪或征．其變化應天．與時消息．其道一也．故雖有威力．非天命不授．雖有運命．非功烈不章．自我高祖．襲唐之統．受命龍興．討秦滅項．光有萬國．世祖攘亂．奄復帝宇．人鬼協謀．徵祥煥然．皆順乎天而應乎人也．然則帝王之起．必有天命瑞應自然之符．明統顯祚豐懿之業．加以茂德成功．賢智之助．而後君臨兆民．為神明所保祐．永世所尊崇．未見運敘無紀次．勳澤不加於民．而可力爭覬覦神器者也．豪桀見二祖無尺地之階．為專智力．乘釁而起．不知天祚聖哲．帝王自有真也．哀哉．非徒闇於將來．又不考之於既往矣．自開闢已來．姦雄妄動．不識天命．勇如蚩尤．強如共工．威如夷羿．然皆從分橫裂．為天下戒．又況淺智小才．勇不足畏．強不足憚．未有成資．而敢失順．視不軌之事也哉．夫行潦之流．不致江海之深．丘垤之資．不成太山之高．魚鱉之類．不希雲龍之軌．一官之守．不經天人之變．當王莽之末．英雄四起．而鄧禹耿弇．識世祖之福祚．贏糧閒行．進其策謀．遂荷胥附之任．享佐命之寵．張玄慕蘇秦蒯通之業．周旋囂述．西說竇融．言未及終．而梁統已誅之矣．禹弇見命祚之兆．其福如彼．張玄蔽逆順之理．其禍如此．審斯二事．趣舍之分明矣．且世祖之興有四．一曰帝皇之正統．二曰形相多異表．三曰體文而知武．四曰履信而好士．加之以聰明獨斷．達於事機．發策如神應．視遠如見近．偏旅首進．摧莽軍百萬之眾．單師獨征．平河北萬里之功．識鄧隆之將敗．知劉興之必死．然猶乾乾日昃．博采訓咨．拔吳漢於小尹．擢馬武於行伍．寵功臣以兼國之爵．顯卓茂以非次之位．言語政事文學之士．咸盡其材．致之宰相．權勇畢力於征伐．搢紳悉心於左右．此其所以成大業也．高祖方娠．有雲龍之表．其始入秦．五星同軌．以旅于東井．在天之符也．世祖之徵符．其詳可聞也．其初育則靈光鑒于室隩．嘉禾滋于邑壤．其望舊廬．有火光之異．其渡呼沱．有河合之應．西門君惠．先識其諱．強華獻符．千里同驗．劉歆改名而隕其身．王長錯卦而見吉兆．故王遵謂之天授．非人力也．覽廢興之運會．觀徵瑞之攸祚．審天應之萌兆．察人物之所附．念功成而道退．無非次而妄據．後之人．誠能昭然遠覽．曠然深悟．收莽述之闇惑．忠鄧耿之弘慮．好謀而要成．臨事而知懼．距張玄之邪說．思在三之明數．則福祿衍於無窮．亦世不失其通路矣．
【文】
漢楊雄劇秦美新曰．上罔顯於羲皇．中莫盛於唐虞．邇靡著於成周．仲尼不遭用．春秋因斯發言．神明所祚．兆民所託．罔不云道德仁義禮智．獨秦崛起西戎．因襄文宣靈之僭跡．基孝公．茂惠文．奮昭莊．至政．破從擅衡．并吞六國．遂稱乎皇帝．盛從鞅儀韋斯之邪政．馳鶩起翦恬賁之用兵．滅滅古文．刮語燒書．弛禮崩樂．塗民耳目．遂流唐漂虞．滌殷蕩周．除仲尼之篇籍．自勒功業．改制度軌量．咸稽之於秦紀．是以耆儒碩老．抱其書而永遯．禮官博士．卷其舌而不談．二世而亡．何其劇歟．帝王之道．兢兢乎不可離已．夫能貞而明之者窮祥瑞．困而昧之者極妭愆．故若古者稱堯舜．威侮者陷桀紂．況盡訊掃前聖數千載功業．專用己之私．而能享祜者哉．會漢祖龍騰酆沛．奮迅宛葉．自武關．與項戮力咸陽．創業蜀漢．發跡三秦．克項山東．而帝天下．擿秦政慘酷尤煩者．應時蠲始．儒林刑辟歷紀圖典之用稍增焉．秦餘制度．項氏爵號．雖違古而猶襲之．是以帝典闕而不補．王綱弛而未張．逮至大新受命．上帝還資．后土顧懷．玄符靈契．雲動風偃．震聲日景．炎光飛響．盈塞天泉之間．乃奉若天命．窮寵極崇．與天剖神符．地合靈契．創億兆．規萬世．卓哉煌煌．真天子之表也．若夫白鳩丹烏．素魚斷蛇．方斯薎矣．是以發祕府．覽書林．遙集乎文雅之囿．翱翔乎禮樂之場．胤殷周之失業．紹唐虞之絕風．懿律嘉量．金科玉條．煥爛照耀．靡不宣臻．振鷺之聲充庭．鴻鸞之黨漸階．俾前聖之緒．布濩流衍而不韞韥．郁郁乎煥哉．天人之事盛矣．鬼神之望充塞．紹少典之苗．著黃虞之裔．帝典闕者已補．王綱弛者既張．炳炳煒煒．豈不懿哉．而述前典．巡四民．迄四岳．增封太山．廣禪梁甫．斯受命者之典業也．崇嶽渟海通瀆之神．咸設壇場．望受命之臻焉．海外遐方．信延頸企踵．回回內嚮．喁喁如也．帝者雖勤讓．惡可以已乎．宜命賢哲．作典引一篇．以示來人．摛之罔極．令萬世常戴巍巍．履栗栗．嗅馨香．含甘實．鏡純粹之至精．聆清和之正聲．則百工伊凝．庶績越熙．荷天衢．提地釐．斯天下之上則已．庶可試哉．
【論】
後漢班彪王命論曰．昔在帝堯之禪曰．咨爾舜．天之歷數在爾躬．舜亦以命禹．既于稷契．咸佐唐虞．光濟四海．弈世載德．至于湯武．而有天下．雖其遭遇異時．禪代不同．至于應天順民．其揆一焉．是故劉氏承堯之祚．氏族之世．著于春秋．唐據火德而紹之．始起沛澤．則神母夜號．以彰赤帝之符．由是言之．帝王之祚．必有明聖顯懿之德．豐功厚利積累之業．然後精誠通於神明．流澤加於生民．故能為鬼神所福嚮．天下所歸往．未見運世無本．功德不紀．而得倔起在此位者也．世俗見高祖興於布衣．不達其故．以為適遭暴亂．得奮其劍．遊說之士．至比天下於逐鹿．幸捷而得之．不知神器有命．不可以智力求．悲夫．此世之所以多亂臣賊子者也．若然者．豈徒闇於天道哉．又不睹之於人事矣．夫餓饉流隸．飢寒道路．思有短褐之襲．擔石之蓄．所願不過一金．終於轉死溝壑．何則．貧窮亦有命也．況乎天子之貴．四海之富．神明之祚．可得而妄處哉．故雖遭罹厄會．竊其權柄．勇如信布．強如梁藉．成如王莽．然卒潤鑊伏鑕．烹醢分裂．又況么麼不及數子．而欲闇于天位者乎．是故駑蹇之乘．不騁千里之塗．鷰雀之儔．不奮六翮之用．楶梲之材．不荷棟梁之任．斗筲之子．不執帝王之重．易曰．鼎折足．覆公餗．不勝其任也．當秦之末．豪傑並起．共推陳嬰而王之．嬰母止之曰．自吾為子家婦．而世貧賤．今卒富貴．不祥．不如以兵屬人．事成少受其利．不成禍有所歸．嬰從其言．而陳氏以寧．王陵為漢將．而母獲於楚．有漢使來．陵母見之．謂曰．願告吾子．漢王長者．必得天下．子謹事之．無有二心．遂對漢使．伏劍而死．以固勉之．夫以疋婦之明．猶能推事理之致．探禍福之幾．而況大丈夫之事乎．是故窮達有命．吉凶由人．嬰母知廢．陵母知興．此二者帝王之分決矣．蓋在高祖．其興也有五．一曰帝堯之苗裔．二曰體貌多奇異．三曰神武有徵應．四曰寬明而仁恕．五曰知人善任使．加之以信誠．好謀達於聽受．見善如不及．用人如用己．從諫如順流．趍時如嚮起．當食吐哺．納子房之策．拔足揮洗．揖酈生之說．寤戍卒之言．斷懷土之情．高四皓之名．割肌膚之愛．舉韓信於行陣．收陳平於亡命．英雄陳力．群策畢舉．此高祖之大略．所以成帝業也．若乃靈瑞符應．又可略聞矣．是以王武感物而折契．呂公睹形而進女．秦皇東遊以厭其氣．呂后望雲而知所處．始受命則白蛇分．西入關則五星聚．故淮陰留侯．謂之天授．非人力也．歷古今之得失．驗行事之成敗．取舍不猒斯位．符瑞不周斯度．而苟昧權利．越次妄據．外不量力．內不知命．則必喪保家之主．殀天年之壽．遇折足之凶．伏斧鉞之誅．英雄誠知覺寤．收陵嬰之明分．絕信布之覬覦．拒逐鹿之瞽說．審神器之有授．貪不可冀．無為二母之所笑．則福祚流于子孫．天祿其永終矣．
【典引】
後漢班固典引曰．陶唐舍胤而禪有虞．（○文選四十八重有虞二字．）亦命夏后．稷契熙載．越成湯武．股肱既周．天乃歸功元首．將授漢劉．俾其承三季之荒末．值亢龍之災孽．懸象闇而恆文乖．彝倫斁而舊章缺．高光二聖．辰居其域．赫赫聖漢．巍巍唐基．泝測其源．乃先孕虞育夏．甄殷陶周．然後宣二祖之重光．襲四宗之緝熙．神靈日照．光被六幽．仁風翔于海表．威靈行乎鬼區．盛哉皇家帝世．德臣列辟．功君百王．榮鏡宇宙．渙楊寓內．是以來儀集羽族於觀魏．肉角馴毛宗於外囿．擾緇文皓質於郊．升黃輝采鱗於沼．甘露宵零於豐草．三足騫翥於茂樹．若乃嘉穀靈草．奇獸神禽．應圖合謀．窮祥極瑞者．朝夕坰牧．日月邦畿．卓犖方州．羨溢乎要荒．昔周姬有素雉朱烏玄秬黃（莫侯．）之事耳．君臣動色．左右相趍．濟濟翼翼．峨峨如也．啟恭館之金縢．御東序之秘寶．是時聖上固已垂精游神．苞舉藝文．屢訪群儒．俞咨故老．與之斟酌道德之淵源．餚覈仁義之林藪．以望元符之臻焉．將伻萬嗣．揚洪暉．奮景炎．扇遺風．播芳烈．久而逾新．用而不竭．汪汪乎丕天之大律．其疇能亙之哉．唐哉皇哉．皇哉唐哉．
【論】
魏陳王曹植魏德論曰．元氣否塞．玄黃憤薄．星辰亂逆．陰陽舛錯．四海鼎沸．蕭條沙漠．武皇之興也．以道淩殘．義氣風發．神戈退指．則妭雰順制．靈弧雲舉．則朝揚播越．唯我聖后．神武蓋天．威光佐掃．辰彗北（○韻補二作比．）彎．首尾爭擊．氣齊率然．乃電北．（○曹集詮評云句有脫文．）席卷千里．隱乎若崩嶽．旰乎若潰海．慍彼蠻夏．蠢爾弗恭．脂我蕭斧．簡武鍊鋒．星陳而天運．振耀乎南封．荊人風靡．交益影從．軍蘊餘勢．襲利乘權．蕩鬼區於白水．摛矯制乎遐川．仰屬目于條支．晞弱水之潺湲．薄張騫於大夏．笑驃騎於祁連．其化之也如神．其養之也如春．柔遠能邇．誰敢不賓．憲度增飾．日耀月光．跡存乎建安．道隆乎延康．於是漢氏歸義．顧音孔昭．顯禪天位．希唐放堯．上猶謙謙弗納也．發不世之明詔．薄皇居而弗泰．蹈北人之清節．美石戶之高介．義貫金石．神明以興．神祗致祥．乾靈效祐．於是群公卿士．功臣列辟．率爾而進曰．昔文王三分居二．以服事殷．非能之而弗欲．蓋欲之而弗能．況天網不禁．皇綱圮紐．侯民非復漢萌．尺土非復漢有．故武皇創跡於前．陛下光美於後．蓋所謂勳成於彼．位定於此者也．將使斯民．播秬鬯．殖靈芝．鋤六穟．挹醴滋．遂乃凱風迴迴．甘露匝時．農夫詠於田壟．織婦吟而綜絲．黃吻之齓．含哺而怡．鮐背之老．擊壤而嬉．古雖稱乎赫胥．曷若斯之大治乎．于時上富於春秋．聖德汪濊．奇志妙思．神鑒靈察．方將審御陰陽．增耀日月．極禎祥於遐奧．飛仁風以樹惠．既遊精萬機．探幽洞深．逍遙六藝．兼覽儒林．抗思乎文藻之場囿．容與乎道術之彊畔．超天路而高峙．階清雲以妙觀．將參跡於三皇．豈徒論功於大漢．天地位矣．九域清矣．皇化四達．帝猷成矣．明哉元首．股肱貞矣．禮樂既作．興頌聲矣．固將封泰山．禪梁甫．歷名川以祈福．周五方之靈宇．越八九於往素．踵帝皇之靈矩．流餘祚於黎蒸．鍾元吉乎聖主．
【述】
魏邯鄲淳上受命述曰．伊上天闡載．自民主肇建．歷聽風聲．陶唐為盛．虞夏受終．殷周革命．有禪而帝．有代而王．禪代雖殊．大小繇同．於是以漢歷在魏．赤運歸黃也．是故大魏之業．皇耀震霆．肅清宇內．萬邦有截．師義翼漢．奉禮不越．飭躬戮力．茂亮弘烈．樹深根以厚基．播醇澤以釀味．含光而弗耀．戢翼而弗發．將俟聖嗣．是遂是達．聖嗣承統．爰宣重光．陳錫裕下．民悅無彊．三神宜釐．四靈順方．元龜介玉．應龍粹黃．若云魏德．據茲以昌．爾乃鳴玉陟壇．三搢以俟．既受休命．龍旋鳳峙．煌煌厥暉．穆穆容止．臨下有赫．允也天子．既踐帝位．納璽要紱．太常司燎．升炮告類．珪璋峨峨．髦士棣棣．蹌蹌聖躬．御策以蒞．巍巍乎崇功．顯顯乎德容．信帝者之壯業．天休之所鍾也．于時天地交和．日月光精．氛祲不作．風塵弭清．凡在壇場之位．舉目乎廣庭．莫不君臣和德．咸玉色而金聲．屢省萬機．訪謀老成．治詠儒墨．納策公卿．昧旦孜孜．夕惕乾乾．務在諧萬國．敘彝倫．而折不若．懷遠人．混六合之風．納于仁壽之門．刑錯靡試．偃伯靡軍．然後乃勒功岱嶽．升中上玄．斯固我皇之大摹．思心之所存也．

隋李德林天命論曰．有娀玄鳥．商以興焉．姜嫄巨跡．周以興焉．邑姜夢帝．隋以興焉．古今三代．靈命如一．天下之重．不可妄據．軒初四帝．周餘六王．藉勢因基．自取而不得也．孟軻稱仲尼之德．過於堯舜．著述成帝者之事．弟子備王佐之才．墨不代蒼．泣麟歎鳳．恓恓汲汲．雖聖達而莫許也．蚩尤則黃神抗衡．共工則黑帝勍敵．項羽誅秦摧漢．宰神州．角逐爭驅．盡威力而無就也．其餘欻起妖妄．何足數乎．若使四凶執八元之誡．三監懷九臣之志．韓信彭越．深明帝子之符．孫述隗囂．妙識真人之出．尉迥同謳歌之類．王謙比獄訟之民．福祿蟬聯．胡可窮也．而違天逆物．獲罪人神．嗚呼．此前事之大戒矣．誅夷烹醢．歷代共尤．僭逆凶邪．時煩獄吏．其不戒慎何哉．蓋積惡既成．心自絕於善道．物類相感．理必至於誅戮．天奪其魄．鬼惡其盈．故也．大帝聰明．群臣正直．耳目監於率土．賞罰參於國朝．輔助一人．覆育兆庶．豈有食人之祿．受人之榮．苞藏禍心．不殲盡者也．必當執法未處其罪．司命已除其藉．自古明哲．慮遠防微．位尊而心愈下．祿厚而志彌約．納寵思之以懼．道高守之以恭．克念於此．則奸回不至．謙光滿覆．義在知幾．吉凶由人．妖不自作．夙沙則主雖愚蔽．民盡知歸．有苗則始為跋扈．終而大服．漢南諸國．見一面以從殷．河西將軍．率五郡而臣漢．故能招信順之助．保太山之安也
【表】
魏邯鄲淳上受命述表曰．臣聞雅頌作於盛德．典謨興於茂功．德盛功茂．傳序弗忘．是故竹帛以載之．金石以聲之．垂諸來世．萬載彌光．陛下以聖德應期．龍飛在位．其有天下也．恭己以受天子之籍．無為而四海順風．若乃天地顯應．休徵祥瑞．以表聖德者．不可勝載．鑠乎煥顯．真神明之所以祚．命世之令主也．凡自能言之類．莫不謳歎於野．執筆之徒．咸竭文思．獻詩上頌．臣抱疾伏蓐．作書一篇．欲謂之頌．則不能雍容盛懿．列伸玄妙．欲謂之賦．又不能敷演洪烈．光揚緝熙．故思竭愚．稱受命述．

__FORCETOC__

vernacular:
本篇題為「符命」，收在《藝文類聚》卷十。所謂符命，就是把帝王興起、王朝更替、聖人降生，說成早有天象、神物、夢感、圖書、鳥獸、草木等徵兆。類書編者先列「事」，後列「文」；前半是各種典故摘錄，後半是封禪文、受命頌、王命論、典引、魏德論、天命論等文章。白話說，這一卷不是在講普通祥瑞，而是在整理古人如何用瑞應來證明「誰有資格得天下」。

最前面從上古聖王和三代開始。里社鳴，表示一里之中將有聖人，百姓會歸附；堯母慶都出觀三河，陰風忽起，赤龍與她感合而生堯；湯母扶都見白氣貫月，心有所感而生湯；殷紂時五星聚於房宿，房宿被說成蒼神之精，周因此而興。文王受命時，有赤雀銜丹書入酆，停在姬昌門戶，書中說姬昌是蒼帝之子；呂尚釣磻溪得玉璜，上刻姬氏受命、呂尚輔佐；武王渡孟津，白魚跳入船中，魚身又有文王字。這些故事共同把政治更替說成天早已發出符號，周人不是單靠武力取殷，而是承接天命。

接著是感生神話。簡狄在春分玄鳥至日祭高禖，吞玄鳥卵而生契，成為殷的始祖；姜嫄踩大人足跡而感孕，生后稷，嬰兒被棄在寒冰、隘巷、平林，卻有鳥翼覆護、牛羊哺乳、人收養，後成周始祖。漢高祖的母親在大澤邊夢與神遇，雷電昏暗時，太公看見蛟龍在她身上，於是生高祖；高祖醉夜斬白蛇，老嫗哭說蛇是白帝子，今被赤帝子斬殺。這些敘事把開國者的出生和早年行動，都納入「非凡血統、天神感應、五德相勝」的語言中。

漢代材料把符命推到更具體的政治預言。漢高祖元年十月，五星聚於東井，東井屬秦分野，解釋成漢以義取天下的應兆。昭帝時泰山萊蕪山南有大石自立，旁有白烏數千，被說成宣帝中興之瑞；上林柳樹已斷而復起，蟲食葉成字「公孫病已立」，又有昌邑王時枯樹復生，眭孟解成廢改之象，後來果然宣帝即位，宣帝本名病已。這些故事的邏輯是：政治上的廢立，先在石、鳥、樹、蟲字中露出消息，懂得解讀的人能看見天意。

《墨子》《隋巢子》所引夏禹、商湯、周武王之事，則強調神明直接告命。禹討三苗前，有人面鳥身大神降福；湯伐桀時，有神在驪宮告訴他夏德大亂，可以攻伐；武王伐紂時，三神說殷紂已沉溺酒德，可以去攻。這類材料把征伐包裝成替天行道：出兵不是叛逆，而是因對方失德，神明已先判決，新的王者只是執行天命。

東漢光武帝的段落更重「中興」。他出生時室中赤光大明，卜者說是善事不可言；同年縣中生嘉禾，一莖九穗，因此名為秀。逃避王郎兵到滹沱河時，河上流冰無船，王霸怕軍心驚動，謊稱冰堅可渡；到河邊時，流澌果然忽然合冰，可以鋪沙渡過。這裡的白話意思是：光武不只出生有瑞，危急時自然界也像配合他逃生，於是中興被寫成天保之事。

孔子獲麟一則，把瑞獸和後王預言連在一起。魯哀公十四年西狩獲麟，孔子抱麟而哭，麟口吐三卷圖：一卷說赤伏、劉季將興為王；一卷說周滅、孔子將終；一卷說漢制作《孝經》。這種敘事把孔子放在王朝正統傳遞鏈中：他雖不得位，卻能預知後來漢家受命。對類書編者而言，這是符命部的重要材料，因為它把儒家聖人、瑞獸麟、漢代受命三者接在一起。

《帝王世紀》所收大跡、神龍、電光、虹星、流星、神珠等感生故事，從庖犧、炎帝、黃帝、少昊、舜、禹一路排下來。華胥踩雷澤大跡而生庖犧；女登感神龍而生炎帝；附寶受北斗樞星電光照感而生黃帝；女節夢接大星如虹而生少昊；握登見虹而生舜；脩己見流星貫昴，又吞神珠薏苡，胸坼而生禹。這些句子級意思是：帝王不是普通生育，而是天象、神物、女性身體互相感通的結果。

魏晉南北朝材料把符命用在現實政權更替上。魏明帝青龍三年，張掖金山玄川湧出寶石負圖，像靈龜，又有石馬、玉匣、玉字、玉玦、玉璜、麒麟、鳳凰、白虎、犧牛等圖像，字曰「大討曹，金但取之」，被解為司馬氏革魏之徵。桓帝時黃星見於楚宋分野，天文家說五十年後梁沛間有真人興起，後來曹操破袁紹，天下無敵。孫堅墓上有五色光氣，父老說孫氏將興；孫堅母夢腸繞吳昌門，孫策母夢月入懷，懷孫權又夢日入懷。這些都把地方豪族、軍事成功、王朝轉移，用天象夢兆重新解釋。

晉室南渡的材料尤其強調江南受命。元帝初生時室中神光大明；豫章松陽門大梓樹枯死後忽然再茂，被後人解成元帝繼大業；王廙任鄱陽太守時枯樟更生，王敦表中也拿皓獸、樟樹復榮勸進；秦始皇時望氣者說五百年後金陵有天子氣，於是改金陵為秣陵、鑿山斷氣，後五百二十六年元帝在江南即位。白話看，這些故事是在替東晉偏安江南尋找天命依據，說江南不是偶然避亂之地，而是早有帝王氣。

「文」以下收入司馬相如《封禪文》。這篇文章先說上古以來帝王很多，真正可道者有七十二君；堯、后稷、公劉、文王等德業深厚，仍要登泰山、禪梁父，建立顯號，告成於天地。司馬相如稱大漢德澤如泉湧雲布，上達九垓、下及八方，嘉穀六穗、騶虞、怪獸、翠黃、乘龍等瑞物都已出現；群臣於是勸天子不可因謙讓而缺王道大禮，應命掌故具奏封禪儀。這段的核心不是迷信祥瑞，而是以祥瑞作為封禪政治的理由：德澤已廣，瑞應已至，王者應以禮回應天地。

傅遐《皇初頌》稱魏受命。它說盛德降應，符瑞方臻，九代革命都有天休祥瑞；大魏聖后應靈運承統，天地歡欣，甘露降於宮庭，醴泉冬湧中原，白雉、素烏、丹芝、朱魚等雲集，皆是受命靈符。然後天子登輦、佩玉、拜上皇、告受位、大赦、設九賓、延公卿、歌舞作樂，使民欲得、神望塞。白話說，頌文把受命寫成一套禮儀場景：有瑞物、有群臣、有赦令、有宴享、有音樂，政權合法性在公開禮儀中被展示。

傅幹《王命敘》和班彪《王命論》是本篇最重要的論證文字。它們都說帝王興起必有天命瑞應、功德積累、賢智輔佐，不能只靠智力爭奪神器。高祖有龍雲之表、五星聚東井、斬蛇之符；光武有赤光、嘉禾、滹沱冰合等徵。相反，王莽、隗囂、公孫述、張玄等不識順逆，終致敗亡。傅幹特別提出光武興起有四點：帝皇正統、形相異表、文武兼具、履信好士；班彪則列高祖興起有五點：堯苗裔、體貌奇異、神武徵應、寬明仁恕、知人善任。這兩篇都在警告豪傑：神器有命，不是逐鹿競賽，妄據者會招禍。

楊雄《劇秦美新》在原文中為王莽新朝作頌，先猛烈批評秦政焚書、壞禮、二世而亡，再稱漢祖興起雖蠲除秦政慘酷，制度仍多沿襲未備，到了「大新」才玄符靈契、雲動風偃、補帝典、張王綱，應增封泰山、廣禪梁甫。今天讀這段要有歷史距離：楊雄是在王莽政權下寫政治頌辭，後來新朝迅速敗亡，反而使這類「符命美新」成為研究政治文學、讖緯與士人處境的重要材料。白話翻譯不能把它當成已被歷史證成的天命，只能說它呈現王莽政權如何借祥瑞和古制自我合法化。

班固《典引》延續漢家正統論，說唐堯禪舜、舜命禹，稷契輔佐，湯武受命，最後天命歸於漢劉。文中鋪陳漢室仁風威靈、奇獸神禽、嘉穀靈草、甘露三足烏等，並說聖上早已包舉藝文、訪問群儒、諮詢故老，要斟酌道德、等待元符。這篇的功能是把文獻整理、儒學諮詢、祥瑞出現與漢家帝業連為一體，顯示「寫作」本身也是建構王朝正統的一部分。

曹植《魏德論》、邯鄲淳《受命述》和《受命述表》，則服務於曹魏受禪。曹植先寫漢末元氣否塞、星辰亂逆、四海鼎沸，武皇曹操以神武平亂，魏文帝承其功業，群臣認為天網不禁、皇綱已壞，民土不復為漢所有，故魏應受位；又說秬鬯、靈芝、六穗、醴泉、甘露、農夫織婦、老人小兒皆樂，足以封泰山禪梁父。邯鄲淳則更儀式化地寫魏受天命，鳴玉登壇、受命旋駕、告類燔燎、群臣金聲玉色、訪謀老成，最後希望勒功岱嶽、升中上玄。這些文字把魏代漢寫成「禪代」，盡量淡化篡奪感。

最後李德林《天命論》以隋興為中心，說有娀玄鳥、姜嫄巨跡、邑姜夢帝，古今三代靈命如一，天下重器不可妄據。它列舉蚩尤、共工、項羽、四凶、三監、韓信、彭越、公孫述、隗囂、尉迥、王謙等，說違天逆物者終為人神所罪；真正明哲者位尊而心下，祿厚而志約，知幾戒慎，才能保太山之安。白話看，這篇不只頌隋，也在給新政權臣僚立規矩：食人之祿、受人之榮，不可懷禍心；天命論同時是政治忠誠論。

總結全篇，《藝文類聚》把從上古感生、三代受命、漢魏晉隋瑞應，到司馬相如、班彪、班固、曹植、邯鄲淳、李德林的文章，集中成一套符命材料庫。它讓後人看到，古代王朝合法性常由三層組成：第一是神話與天象，證明天已先示符；第二是德行與功業，證明受命者不是空有祥瑞；第三是文章與禮儀，透過封禪、告類、頌表、論述，把天命公開說成政治秩序。這些材料應作歷史政治思想、讖緯祥瑞、類書編纂與宗教象徵研究來讀，不宜直接當作天命真偽的判準。

note: 本章是唐代官修類書保存「受命符瑞」材料的集中例證。胡道靜對類書編纂體例的研究，有助於理解《藝文類聚》如何先列事類再錄文辭；饒宗頤討論正統論，可補足符命與王朝合法性的關係；Michael Loewe研究漢代占候、神話與王權，Mark Edward Lewis討論早期中國文字權威，Howard Goodman研究曹丕受禪政治，Anna Seidel關於帝王寶物與道教聖物的研究，均可說明赤龍、丹書、玉璜、嘉禾、醴泉等並非孤立奇談，而是政治神聖化的語言。原文含校記、疑訛與維基文庫品質提示，白話只按現存文字作歷史解讀。


scripture_title: 藝文類聚·卷三十六·人部二十（隱逸上）

chapter_title: 人部二十（隱逸上）

original:
周易曰．遯世無悶．

又曰．天地閉．賢人隱．

又曰．不事王侯．高尚其事．

又曰．賁于丘園．束帛戔戔．禮記曰．儒有上不臣天子．下不事諸侯．

又曰．季春之月．聘名士．禮賢者．

論語曰．逸民．伯夷叔齊虞仲夷逸朱張柳下惠少連．

莊子曰．古之所謂隱士者．非伏其身而不見也．非閉其言而不出也．非藏其知而不發也．時命大謬也．

又曰．刻意尚行．離世異俗．此山谷之士．避世之人也．就藪澤．處間曠．釣魚閑處．無為而已矣．此江海之士．避世之人也．閑暇之所好也．

嵇康高士傳曰．廣成子在崆峒之上．黃帝問曰．吾欲取天地之精．以養萬物．為之奈何．廣成子蹶然而起曰．至道之精．窈窈冥冥．無視無聽．抱神以靜．我守其一．以處其和．故千二百歲而形未嘗衰．得吾道者．上為皇．下為王．失吾道者．上見光．而下為土．吾將去汝．入無窮之門．遊無極之野．與日月參光．與天地為常．

又曰．黃帝將見大隗于具茨之山．方明為御．昌宇參乘．黃帝曰．（○本句上有脫文．）異哉．請問天下．小童曰．予少遊六合之外．適有瞀病．有長者教予．乘日之車．遊於襄城之野．今病少損．將復六合之外．為天下者．予奚事焉．夫為天下．亦奚異牧馬哉．去其害馬而已．黃帝再拜．稱天師而還．

又曰．善卷者．舜以天下讓之．卷曰．予立宇宙之中．冬衣皮毛．夏衣絺葛．日出而作．日入而息．逍遙天地之閒．何以為天下哉．遂入深山．莫知其所終．又曰．石戶之農．不知何許人．與舜為友．舜以天下讓之．石戶夫負妻攜子以入海．終身不返．

又曰．伯成子高者．唐虞之時為諸侯．至禹．去而耕．禹往趨而問之．子高曰．昔堯治天下．至公無私．不賞而民勸．不罰而民畏．今子賞而不勸．罰而不威．德自此衰．刑自此作．夫子盍行乎．無落吾事．俋俋乎耕而不顧．

又曰．魯連好奇偉倜儻．嘗遊趙．難新垣衍以秦為帝．秦軍為卻．平原君欲封連．連三辭．平原君乃以千金為連壽．連笑曰．所貴於天下之士者．為人排患釋難也．即有取之．是商賈之事爾．及燕將守遼（○史記八十三魯仲連傳作聊．）城．田單攻之不能下．連乃為書射城中．遺燕將．燕將見書．泣三日．乃自殺．城降．田單欲爵連．連曰．吾與於富貴而詘於人．寧貧賤輕世而肆意．

又曰．閭丘先生．齊宣王獵於社山．社山父老十三人．相與勞王．王賜父老不租．先生獨不謝．曰．願得壽得富得貴．夫選良吏．平法度．則臣得壽矣．振之以時．則臣得富矣．令少敬長．則臣得貴矣．

又曰．田生菅床茅屋．不肯仕宦．惠帝親自往．不出屋．

又曰．鄭仲虞不仕漢朝．章帝自往．終不肯起．曰．陛下何惜不為上世君．令臣得為偃息之民．天子以尚書祿終其身．世號白衣尚書．

又曰．韓福者．以行義脩絜．漢昭帝時．以德行徵．病不進．元鳳元年．詔賜帛五十匹．遣長吏時以存問．常以八月賜羊酒．不幸死者．賜複衾一．祠以中牢．自是至今為徵士之故事．福終身不仕．卒于家．

又曰班嗣世在京師．家有賜書．內足於財．父黨楊子雲以下．莫不造門．桓君山從借莊子．嗣報曰．今吾子聞仁義之羈絆．係聲名之繮鎖．伏孔氏之軌躅．馳顏閔之極藝．何以大道為自眩也．昔有學步邯鄲者．匍匐而歸耳．其行己持論如此．遂終于家．

又曰．尚長．字子平．禽慶．字子夏．二人相善．慶隱避不仕王莽．長通易老子．安貧樂道．好事者更饋遺．輒受之．自足還餘．如有不取也．舉措必於中和．司空王邑．辟之連年．乃欲薦之於莽．固辭乃止．遂求退．讀易至損益卦．喟然歎曰．吾知富貴不如貧賤．未知存何如亡爾．為子嫁娶畢．勅家事斷之．勿復相關．當如我死矣．是後肆意．與同好遊五岳名山．遂不知所在．

又曰．巢父．堯時隱人．年老．以樹為巢．而寢其上．故人號為巢父．堯之讓許由也．由以告巢父．巢父曰．汝何不隱汝形．藏汝光．非吾友也．乃擊其膺而下之．許由悵然不自得．乃遇清泠之水．洗其耳．拭其目．曰．嚮者聞言．負吾友．遂去．終身不相見．

又曰．許由．字武仲．堯舜皆師之．與齧缺論堯而去．隱乎沛澤之中．堯舜乃致天下而讓焉．曰．十日並出．而爝火不息．其光也不亦難乎．夫子為天子．則天下治．我由尸之．吾自視缺然．許由曰．吾將為名乎．名者實之賓．吾將為賓乎．乃去．宿於逆旅之家．旦而遺其皮冠．巢父聞由為堯所讓．以為汙．乃臨池水而洗其耳．池主怒曰．何以汙我水．由乃退而遯耕於中岳．穎水之陽．箕山之下．

又曰．壤父者．堯時人．年五十而擊壤於道中．觀者曰．大哉帝之德也．壤父曰．吾日出而作．日入而息．鑿井而飲．耕地而食．帝何德於我哉．

又曰．子支伯者．舜以天下讓支伯．支伯曰．予適有幽憂之病．方且治之．未暇治天下也．遂不知所之．

又曰．被裘公者．吳人也．延陵季子出遊．見道中遺金．顧而睹之．謂公曰．取彼金．公投鑣瞋目．拂手而言曰．何子居之高．視之卑．吾被裘而負薪．豈取遺金者哉．季子大驚．既謝而問其姓名．曰．吾子皮相之士．何足語姓名哉．

又曰．段干木者．治清節．遊西河．守道不仕．魏文侯就造其門．干木踰牆而避之．文侯以客禮．出過其廬則式．其僕問之．文侯曰．干木不趣勢．隱處窮巷．聲馳千里．敢勿式乎．文侯所以名過齊桓公者．能尊段干木．敬卜子夏．友田子方也．

又曰．莊周少學老子．梁惠王時．為蒙縣漆園吏．以卑賤．不肯仕．楚威王以百金聘周．周方釣於濮水之上．曰．楚有龜．死三千歲矣．今巾笥而藏之於廟堂之上．此龜寧生而掉尾塗中耳．子往矣．吾方掉尾於塗中．後齊宣王又以千金之幣．迎周為相．周曰．子不見郊祭之犧牛乎．衣以文繡．食以芻菽．及其牽入太廟．欲為孤豚．其可得乎．遂終身不仕．

續晉陽秋曰．謝敷隱居會稽山．初月犯少微星．一名處士星．時戴逵名重於敷．時人憂之．俄而敷死．故會稽士人嘲吳人云．吳中高士．求死不得．

世說曰．郤超每聞欲高尚隱退者．輒為辦百萬資．并為造立居宇．在剡．為戴公起宅甚精．戴始往居．與所親書曰．近在剡．如入官舍．又為傅約亦辦百萬．傅隱事差互．故不果述．

又曰．支道林因人就深公買印山．深公曰．未聞巢由買山而隱．

袁淑真隱傳曰．鬼谷先生．不知何許人也．隱居韜智．居鬼谷山．因以為稱．蘇秦張儀師之．遂立功名．先生遺書責之曰．若二君豈不見河邊之樹乎．僕御折其枝．波浪盪其根．上無徑尺之陰．身被數千之痕．此木豈與天地有仇怨．所居然也．子不見嵩岱之松柏．華霍之檀桐乎．上枝干於青雲．下根通於三泉．千秋萬歲．不受斧斤之患．此木豈與天地有骨肉哉．蓋所居然也．

又曰．鶡冠子．或曰楚人．隱居幽山．衣敝履空．以鶡為冠．莫測其名．因服成號．著書言道家．馮諼常師事之．後顯於趙．鶡冠子懼其薦己也．乃與諼絕．

【詩】魏阮瑀詩曰．四皓潛南岳．老萊竄河濱．顏回樂陋巷．許由安賤貧．伯夷餓首陽．天下歸其仁．何患處貧苦．但當守明真．

晉張華招隱詩曰．隱士託山林．遁世以保真．連惠亮未遇．雄才屈不申．

又詩曰．栖遲四野外．陸沉背當時．循名奄不著．藏器待無期．羲和策六龍．弭節越崦嵫．盛年俛仰過．忽若振輕絲．

晉張載招隱詩曰．出處雖殊塗．居然有輕易．山林有悔恡．人間實多累．鵷鶵翔穹冥．蒲且不能視．鸛鷺遵皋渚．數為矰所繫．隱顯雖在心．彼我共一地．不見巫山火．芝艾豈相離．去來捐時俗．超然辭世偽．得意在丘中．安事愚與智．

晉張協詩曰．結宇窮嵐曲．耦耕幽藪陰．荒庭寂以閑．山岫峭且深．凄風起東谷．有弇興南岑．雖無箕畢期．膚寸自成霖．澤雉登壟雊．寒猿擁條吟．溪壑無人跡．荒楚鬱蕭森．投禾脩岸垂．時聞樵採音．重棋可擬志．回淵可比心．養真尚無為．道勝貴陸沉．遊思竹素園．寄辭翰墨林．

晉左思招隱詩曰．杖策招隱士．荒塗橫古今．巖穴無結構．丘中有鳴琴．白雪傍陰崗．丹葩耀陽林．非必絲與竹．山水有清音．何事待嘯歌．灌木自悲吟．

又招隱詩曰．經始東山廬．果下自成榛．前有寒泉井．聊可瑩心神．

晉陸機招隱詩曰．駕言尋飛遁．山路鬱盤桓．芳蘭振蕙葉．玉泉涌微瀾．嘉卉獻時服．靈朮進朝餐．朝採南澗蘃．夕息西山足．輕條象雲構．密葉成翠屋．結風佇蘭林．回芳薄秀木．

又詩曰．尋山求逸民．穹谷幽且遐．清泉盪玉渚．文魚躍中波．

晉閭丘沖招隱詩曰．大道曠且夷．蹊路安足尋．經世有險易．隱顯自存心．嗟哉巖岫士．歸來從所欽．

晉王康琚招隱詩曰．登山招隱士．褰裳躡遺蹤．華條當圜室．翠葉代綺窗．

晉辛曠贈皇甫謐詩曰．顒顒朝士．亦孔其依．莫不遲想．載渴載飢．我弓我旄．禮亦無違．企望高岡．來儀來歸．其暉伊何．與帝同心．明明天子．如日之臨．臨照四方．探賾幽深．山無逸民．水無潛龍．爰彼九皋．克量德音．茂哉先生．皇實是欽．

宋謝靈運越嶺行溪詩曰．猿鳴誠知曙．幽谷光未顯．巖下雲方合．花上露猶泫．逶迤傍㟪㠗．迢遰陟陘峴．蘋萍泛深沉．蒲菰冒清淺．企石挹飛泉．攀林摘葉卷．想見山阿人．蘿薜若在眼．

梁武帝逸民詩曰．如壟生木．木有異心．如林鳴鳥．鳥有殊音．如江游魚．魚有浮沉．巖巖山高．湛湛水深．事跡易見．理相難尋．

梁劉孝標始居山營室詩曰．自昔厭諠囂．執志好栖息．嘯歌棄城市．歸來事耕織．鑿戶闚嶕嶢．開軒望嶄崱．激水簷前溜．脩竹堂陰植．香風鳴紫鸚．高梧巢綠翼．泉脈洞沓沓．流波下不極．髣彿玉山隈．響像瑤池側．夜誦神仙記．旦吸雲霞色．將馭六龍輿．行從三鳥食．誰與金門士．撫心論胸臆．

梁范雲答句曲先生詩曰．終朝吐祥霧．薄晚孕奇煙．洞澗生芝草．重崖出醴泉．中有懷真士．被褐守沖玄．石戶栖十祕．金壇謁九仙．乘鵷方履漢．轡鶴上騰天．

梁吳筠詩曰．山際見來煙．竹中窺落日．鳥向簷上飛．雲從窗裏出．

又詩曰．綠竹可充食．女蘿可代裙．山中自有宅．桂樹籠青雲．

又詩曰．具區窮地險．稽山萬里餘．奈何梁隱士．一去無還書．

梁任昉答劉居士詩曰．君子之道．亦有其四．高行絕俗．盛德出類．才同文錦．學非書肆．望之可階．即之難至．輟精天理．躔象少微．人與俗異．道與人違．庭飛熠燿．室滿伊威．行無轍跡．理絕心機．

又答何徵君詩曰．散誕羈鞿外．拘束名教裏．得性千乘同．山林無朝市．勿以耕蠶貴．空笑易農仕．宿昔仰高山．超然絕塵軌．傾（○原脫．據馮校本補．）壺已等藥．命管亦齊□．無為歎獨遊．若終方同止．

又贈徐徵君詩曰．促生悲永路．早交傷晚別．自我隔容徽．於焉徂歲月．情非山河阻．意似河湖悅．東皋有儒素．杳與榮名絕．曾是違賞心．曷用箴余缺．眇焉追平生．塵書廢不閱．信此伊能已．懷抱豈暫輟．何以表相思．貞松擅嚴節．

梁庾肩吾贈周處士詩曰．九丹開石室．三徑沒荒林．仙人翻可見．隱士更難尋．籬下黃花菊．丘中白雪琴．方欣松葉酒．自和遊山吟．

又尋周處士弘讓詩曰．試遂赤松遊．披林對一丘．梨紅大谷晚．桂白小山秋．石鏡菱花發．桐門琴曲愁．泉飛疑度雨．雲積似重樓．王孫若不去．山中定可留．

又賦得嵇叔夜詩曰．山林重明滅．風月臨囂塵．著書惟隱士．談玄止谷神．鴈重翻傷性．蠶寒更養身．廣陵餘故曲．山陽有舊鄰．俗儉寧妨患．才多反累身．寄言山吏部．無以助庖人．

周明帝贈韋居士詩曰．六爻貞遁世．三辰少光微．潁陽去猶遠．滄洲遂不歸．風動秋蘭佩．香飄蓮葉衣．坐石窺仙洞．乘槎下釣磯．嶺松千仞直．巖泉百丈飛．儻能同四隱．來參余萬機．

周王褒贈周處士詩曰．我行無歲月．征馬屢盤桓．崤曲三危阻．關重九折難．猶持漢節使．尚服楚臣冠．巢禽疑上幕．驚羽畏虛彈．飛蓬去不已．客思漸無端．壯志與時歇．生年隨事闌．百齡悲促命．數刻念餘歡．雲生隴坻黑．桑疏薊北寒．鳥道無蹊徑．清溪有波瀾．思君化羽翮．要我鑄金丹．

又和趙王隱士詩曰．鳧鵠均長短．鵰鷃共逍遙．清襟蘊秀氣．虛席滿風飆．斷絃唯續葛．獨酌止傾瓢．菖蒲九重節．桑薪七過燒．

周庾信奉和趙王隱士詩曰．洛陽徵五隱．東都別二賢．雲氣浮函谷．星光集潁川．灞陵採樵路．成都賣卜錢．鹿裘披稍裂．藜床坐欲穿．阮籍唯長嘯．嵇康訝一絃．澗險無平石．山深足細泉．低松猶百丈．少鶴已千年．野鳥繁絃囀．山花燄火然．雖無亭長識．終見野人舩．

又窮秋寄隱士詩曰．王倪逢齧缺．桀溺遇長沮．藜床負日臥．麥隴帶經鋤．自然曲木几．無名科斗書．聚花聊飼雀．穿池試養魚．小村治澁路．低田補壞渠．秋水牽沙落．寒藤抱樹疏．空枉平原騎．來過仲蔚廬．

陳周弘正還草堂尋處士弟詩曰．四時易荏苒．百齡倏將半．故老多零落．山僧盡凋散．宿樹倒為查．舊水侵成岸．幽尋屬令弟．依然歸舊館．感物自多傷．況乃春鸚亂．

陳周弘讓無名詩曰．行行訪名岳．處處必留連．遂至一巖裏．灌木上參天．忽見茅茨屋．曖曖有人煙．一士開門出．一士呼我前．相看不道姓．焉知隱與仙．

陳伏知道賦得招隱詩曰．招隱訪仙楹．丘中琴正鳴．桂叢侵石路．桃花隔世情．薄暮安車近．林喧山鳥驚．

陳正見賦得落落窮巷士詩曰．楊雲不邀名．原憲本遺榮．草長三徑合．花發四鄰明．塵隨幽巷靜．嘯逐遠風清．門外無車轍．自可絕公卿．

隋江總夏日還山庭詩曰．獨於幽栖地．山庭暗女蘿．澗漬長低篠．池開半卷荷．野花朝暝落．盤根歲月多．停樽無賞慰．狎鳥自經過．

又春夜山庭詩曰．春夜芳時晚．幽庭野氣深．山疑刻削意．樹接縱橫陰．戶對忘憂草．池驚旅浴禽．樽中良得性．物外知余心．

隋王由禮賦得巖穴無結搆詩曰．巖閒無結搆．谷處極幽尋．葉落秋巢迫．雲生石路深．早梅香野徑．清澗響丘琴．獨有栖遲客．留連芳杜心．

【賦】後漢張衡歸田賦曰．遊都邑以永久．無明略以佐時．徒臨川以羨魚．俟河清乎未期．感蔡子之慷慨．從唐生以決疑．諒天道之微昧．追漁父以同嬉．於是仲春令月．時和氣清．原隰鬱茂．百草滋榮．王睢鼓翼．倉庚哀鳴．交頸頡䲳．關關嚶嚶．於焉逍遙．聊以娛情．于時曜靈俄景．繼以望舒．極盤遊之至樂．雖日夕以忘劬．感老氏之遺誡．且迴駕乎蓬廬．彈五絃之妙指．詠周孔之圖書．揮翰墨以奮藻．陳三皇之軌模．苟縱心於域外．焉知榮辱之所拘．

魏陳王曹植潛志賦曰．潛大道以遊志．希往昔之遐烈．矯貞亮以作矢．當苑囿乎藝窟．驅仁義以為禽．必信中而後發．退隱身以滅跡．進出世而取容．且摧剛而和謀．接處肅以靜恭．亮知榮而守辱．匪天路以焉通．

晉張華歸田賦曰．隨陰陽之開闔．從時宜以卷舒．冬奧處以城邑．春遊放於外廬．歸郟鄏之舊里．託言靜以閑居．育草木之藹蔚．因地勢之丘墟．豐蔬果之林錯．茂桑麻之紛敷．用天道以取資．行藥物以為娛．時逍遙於洛濱．聊相佯以縱意．目白沙與積礫．玩眾卉之同異．揚素波以濯足．泝清瀾以蕩思．低徊住留．栖遲菴藹．存神忽微．遊精域外．藉纖草以為茵．援垂陰以為蓋．瞻高鳥之陵風．臨鯈魚於清瀨．眇萬物而遠觀．脩自然之通會．以退足於一壑．故處否而忘泰．

晉陸機幽人賦曰．世有幽人．漁釣乎玄渚．彈雲冕以辭世．披宵褐而延佇．是以物外莫得窺其奧．舉世不足揚其波．勁秋不能凋其葉．芳春不能發其華．超塵冥以絕緒．豈世網之能加．

又應嘉賦曰．友人有作嘉遁賦與余者．作賦應之．號曰應嘉云．傲世公子．體逸懷遐．意邈澄宵．神夷靜波．仰群軌以遙企．頓駿翮以婆娑．寄沖氣於大象．解心累於世羅．襲三閭之奇服．詠南榮之清歌．濯下泉於浚澗．泝凱風於卷阿．指千秋以厲響．俟寂寞之來和．懷前脩之彷彿．覿幽人乎所過．抱玄景以獨寐．含芳風而寤語．發蘭音以清唱．摻玉懷而喻予．於是葺宇中陵．築室河曲．軌絕千途．而門瞻百族．假妙道以達觀．考賁龜而貞卜．苟形骸之可忘．豈投簪其必谷．方介丘於尺阜．託雲林乎一木．佇鳴條以招風．聆哀音其如玉．窮覽物以盡齒．將弭跡於餘足．

晉陸雲逸民賦曰．富貴者．是人之所欲．而古之逸民．輕天下．細萬物．而欲專一丘之懽．擅一壑之美．豈不以身重於宇宙．而恬貴於芬華哉．天地不易其樂．萬物不干其志．然後可以妙有生之極．固無疆之休．乃為賦曰．世有逸人．栖遲乎一丘．委天形以外心．淡浩然其何求．杖短策而遂往．乃枕石而漱流．靜芬響於詠言．滅絕景於質．（○本集質上有無字．）相荒土以卜居．度山河而考室．曾丘翳薈．穹谷重深．巖木振穎．葛藟垂陰．潛魚泳沚．嚶鳥來吟．仍疏圃於茲薄．即蘭堂於芳林．靡飛飄以赴節．揮天籟以興音．假樂之於神造．詠幽人於鳴琴．

晉孫承嘉遁賦曰．有嘉遁之玄人．含貞光之凱邁．靡薜荔於苑柳．蔭翠葉之雲蓋．揮脩綸於洄瀾．臨崢嶸而式墜．泝清風以長嘯．詠九韶而忘味．若乃御有撫生．應物宅心．曜應春圃．凋葉秋林．振藻陽波．清景玄陰．形猶與以徙靡．神曠寂而難尋．渾無名於域外．和丘中以草音．於是混心齊物．遨翔容與．薄言采薇．收蘿中野．朝觀夷陸．夕步蘭渚．仰弋鳴鴈．俯釣魴鱮．遊無方之內．居無形之域．詠休遁之貞亨．察天心而觀復．委性命於玄芒．任吉凶而靡錄．

宋謝靈運逸民賦曰．于止唯舍唯用．其見也則如遊龍．其潛也則如隱鳳．來無所從．去無所至．有酒則舞．無酒則醒．不明不晦．不昧不類．蕭條秋首．兀我春中．弄琴明月．酌酒和風．御清風以遠路．拂白雲而峻舉．指寰中以為期．望繫外而延佇．

又入道至人賦曰．爰有名外之至人．乃入道而館真．荒聰明以削智．遁支體以逃身．於是卜居千仞．左右窮懸．幽庭虛絕．荒帳成煙．水縱橫以觸石．日參差於雲中．飛英明於對溜．積氤氳而為峰．推天地於一物．橫四海於寸心．超埃塵以貞觀．何落落此胸襟．

又辭祿賦曰．荷賞延之渥恩．在弱齡而覃惠．蒙聖達之眷顧．得乘閑以沉泄．雖鑣羈之有名．恆遊獎而匪滯．解龜紐於城邑．反褐衣於丘窟．判人事於一朝．與世物乎長絕．自牽綴於朱絲．奄二九於斯年．服纓佩於兩宮．執鞭笏於宰蕃．

梁簡文帝玄虛公子賦曰．有玄虛之公子．輕滅喧俗．保此大愚．居榮利而不染．豈聲色而能拘．迴還四始．出入三墳．心溶溶於玄境．意飄飄於白雲．追寂圃而逍遙．任文林而佚宕．忘情於物我之表．縱志於有無之上．不為山而自高．不為海而彌廣．

梁陸倕思田賦曰．歲聿忽其云暮．庭草颯以萎黃．風飀飀以吹隙．燈黯黯而無光．獨展轉而不寐．何增歎而自傷．於是踟躕徙倚．顧景興懷．魂煢煢以至曙．綴予想於田萊．彼五畝其焉在．乃爰洎乎江隈．出郭門而東鶩．入溆浦而南迴．爾乃觀其水陸物產．原隰形便．林藪挺直．丘陵帶面．臨九曲之迴江．對千里之平甸．風去蘋其已開．日登桑而先見．聽啁哳之寒雞．弄差池之春鷰．臨場圃以築館．對櫺軒而鑿池．集游泳於階下．引朝派於堂垂．瞻巨石之前卻．玩激水之推移．雜青莎之靃靡．拂細柳之長枝．感風燭與石火．嗟民生其如寄．苟有胸而無心．必行難而言易．幸少私而寡欲．兼絕仁以棄智．忽學步而學趾．又追飛而厲翅．瞻鹿囿而竊高．仰疆臺而慕義．歷四時於遊水．馳三稔於申臂．望歸流而載懷．情鬱悒其何寘．

宋陶潛歸去來曰．歸去來兮．田園將蕪胡不歸．既自以心為形役．奚惆悵而獨悲．悟已往之不諫．知來者之可追．寔迷途其未遠．覺今是而昨非．舟遙遙而輕颺．風飄飄而吹衣．乃瞻衡宇．載欣載奔．僮僕歡迎．稚子候門．三徑就荒．松菊猶存．攜幼入室．有酒盈樽引壺觴以自酌．眄庭柯以怡顏．倚南窗以寄傲．審容膝之易安．策扶老以流憩．時矯首以遐觀．雲無心而出岫．鳥倦飛而知還．農人告余以春將及．有事乎西疇．或命巾車．或棹孤舟．既窈窕而尋壑．亦崎嶇而經丘．木欣欣以向榮．泉涓涓而始流．善萬物之得所．感吾年之行休．已矣乎．寓形宇內．復得幾時．曷不委心任去留．胡為乎遑遑欲何之．富貴非吾願．帝鄉不可期．懷良辰以孤往．或植杖而耘耔．登東皋以舒嘯．臨清流而賦詩．聊乘化以歸盡．樂夫天命復奚疑．

梁沈約八詠守山東曰．守山東．山東萬嶺鬱青蔥．兩谿共一瀉．水絜望如空．岸側青莎被．巖間丹桂叢．上瞻既隱軫．下睇亦冥蒙．遠林響咆獸．近樹聒鳴蟲．路出若溪（○原訛然．據馮校本改．）右．澗吐金華東．萬仞倒危石．百丈注懸潀．掣曳寫流電．奔飛似白虹．洞井含清氣．漏穴吐飛風．玉竇膏滴瀝．石室乳空籠．余平生之所愛．欻暮年而此逢．欲一去而不還．恨邦君之未禘．秩滿撫白雲．淹留事芝髓．

【頌】晉潘岳許由頌曰．邈哉許公．執真履貞．辭堯天下．抱朴隱形．川停岳峙．澹泊無營．栖遲高山．與世靡爭．虛薄忝任．來宰斯城．愧無惠化．豹產之政．峨峨治所．樂慕景名．登基逍遙．來過暮庭．通於時憲．頃匡不盈．恨無旨酒．奠公之靈．死而不朽．公有其榮．聊述雅美．揚公馨聲．

晉孫綽聘士徐君墓頌曰．晉南昌相太原縣君．白漢故聘士徐君之霊．惟君風軌英邃．德音徽遠．播餐仰芳．流宗播揖．在昔古人有言．聞伯夷之風者．懦夫有立志．仰先生之道．豈無青雲之懷哉．余以不才．忝宰茲邑．遐宗有道．思揖遠風．乃與友人殷浩等．束帶靈墳．奉瞻祠宇．雖玉質幽潛．而目想令儀．雅音永寂．而心存高範．徘徊墟壟．仰眄松林．哀有形之短．（○全晉文六十一短下有化字．）悼令德之長泯．憮然有感．悽焉增傷．夫諷謠生於情託．雅頌興乎所欽．匪於詠述．孰寄斯懷．頌曰．巖巖先生．邁此英風．含真獨暢．心夷體沖．高蹈域表．淑問顯融．昂昂五賢．赫赫八俊．雖曰休明．或嬰險愆．豈若先生．保茲玉潤．超世作範．流光遐振．墳塋壘落．松竹蕭森．薈叢蔚蔚．虛宇愔愔．遊獸戲阿．嚶鳥鳴林．嗟乎徐君．不聞其音．徘徊丘側．悽焉流襟．何以舒蘊．援翰託心．

隋江總莊周畫頌曰．玉絜蒙縣．蘭薰漆園．丹青可久．雅道斯存．夢中化蝶．水外翔鯤．出俗靈府．師心妙門．垂竿自若．重聘忘言．悠哉天地．共是籠樊．

【贊】後漢蔡邕焦君贊曰．猗歟焦君．常此玄墨．衡門之下．栖遲偃息．泌之洋洋．樂以忘食．鶴鳴九皋．音亮帝側．乃徵乃用．將受袞職．昊天不弔．賢人遘慝．不惟一志．并此四國．如何穹蒼．不詔斯或．惜哉朝廷．喪茲舊德．恨以學士．將何法則．

魏陳王曹植許由巢父池主贊曰．堯禪許由．巢父是恥．穢其圂聽．臨河洗耳．池主是讓．以水為濁．嗟此三士．清足厲俗．

又卞隨贊曰．湯將伐桀．謀於卞子．既克讓位．隨以為恥．薄於殷世．著自汙己．自投潁水．清風邈矣．

又南山四皓贊曰．嗟爾四皓．避秦隱形．劉項之爭．養志弗營．不應朝聘．保節全貞．應命太子．漢嗣以寧．

晉夏侯湛范蠡贊曰．悠悠范子．求仁在己．進報危國．退弘妙理．身與勳偕．名與身否．逸群遠遊．永齊終始．

又魯仲連贊曰．峨峨先生．有邈其節．流仁憂亂．抗道自絜．隨事抑揚．與時開閉．在幽能泰．處悶惟悅．

又莊周贊曰．邁邁莊周．騰世獨遊．遁時放言．齊物絕尤．垂釣一壑．取戒犧牛．望風寄心．託志清流．

晉孫楚莊周贊曰．莊周曠蕩．高才英俊．本道根貞．歸於大順．妻之不哭．亦何所懽．慢弔鼓缶．放此誕言．殆矯其情．近失自然．

又榮啟期贊曰．榮公溫雅．既怡既懌．濁以徐清．寂然澹泊．援琴自娛．詠此三樂．眉壽無疆．惟德之宅．

又原壤贊曰．壤之輈張．絕滅禮教．實交仲尼．同機合奧．聖以之臧．俗以之笑．獨協區外．孰知其妙．

晉左九嬪巢父惠施贊曰．泱泱長流．沔沔清波．思文巢惠．載詠載歌．垂綸一壑．萬象匪多．神乎暢矣．緬同基阿．

晉庾闡孫登贊曰．靈巖霞蔚．石室鱗構．青松標空．蘭泉吐漏．籠薈可遊．芳津可漱．玄谷蕭寥．鳴琴獨奏．先生體之．寂坐幽岸．凝冰結樸．熙陽靡煥．潛真內全．飛榮外散．凌崖高嘯．希風朗彈．道有冥廢．運有昏消．達隱不巖．玄跡不標．或曰先生．晦德逍遙．嵇子秀達．英風朗烈．道俊薰芳．鮮不玉折．兆動初萌．妙鑒奇絕．翹首丘冥．仰想玄哲．

晉戴逵閑遊贊曰．昔神人在上．輔其天理．知溟海之禽．不以籠樊服養．櫟散之質．不以斧斤致用．故能樹之於廣漢．栖之於江湖．載之以大猷．覆之以玄風．使夫淳朴之心．靜一之性．咸得就山澤．樂閑曠．自此而箕嶺之下．始有閑遊之人焉．降及黃綺．逮于臺尚．莫不有以保其太和．肆其天真者也．且夫巖嶺高則雲霞之氣鮮．林藪深則蕭瑟之音清．其可以藻玄瑩素．疪其皓然者．舍是焉．故雖援世之彥．翼教之傑．放舞雩以發詠．聞乘桴而懍厲．況乎道乖方內．體絕風塵．理揖長謝．歌鳳逡巡．盪八疵於玄流．澄雲崖而頤神者哉．然如山林之客．非徒逃人患．避爭門．諒所以翼順資和．滌除機心．容養淳淑．而自適者爾．凡物莫不以適為得．以足為至．彼閑遊者．奚往而不適．奚待而不足．故蔭映巖流之際．偃息琴書之側．寄心松竹．取樂魚鳥．則澹泊之願．於是畢矣．然奇趣難均．玄契罕遇．終古皆孤栖於一巖．獨玩於一流．苟有情而未忘．有感而無對．則綴斤寢絃之歎．固已幽結於林中．驟感於遐心．為日久矣．我故遂求方外之美．略舉養和之具．為雜贊八首．暢其所託．始欣閑遊之遐逸．終感嘉契之難會．以廣一往之詠．以抒幽人之心云爾．茫茫草昧．綿邈玄世．三極未鼓．天人無際．萬器既判．霊朴乃翳．寔有神宰．忘懷司契．冥外傍通．潛感莫滯．總順巢卨．兼應夷惠．緬矣遐心．超哉絕步．顧揖百王．仰怡泰素．矜其天真．外其囂務．詳觀群品．馳神萬慮．誰能高佚．悠然一悟．

又尚長贊曰．尚叟沖順．庸行昏世．和龍婉約．玄識罔滯．瞻彼崇高．俄為塵翳．亦有同好．潛莊宿契．超超增翥．眇眇偕逝．跡絕青崖．影滅雲際．

晉庾亮翟徵君贊曰．夫所謂至人者．體包傑量．神凝域表．該落萬動．玄心獨融．故能虯驤慶霄．而不紲豢龍之轡．鳳鳴瑤林．而不屈伶倫之籠．豈必欣太清而樂瓊藹哉．顧蹄涔不足以濯神鬚．翳薈不足以翔雲翮．是故藐姑有綽約之廬．箕阜有高嘯之宇．唐勳表於玄庭．夏功忘於虛室．晉徵士南陽翟君．稟逸韻於天陶．含沖氣於特秀．體虛任而委順．恢昭曠而高蹈．先生載營抱一．泊然獨處．神栖飆藹之表．形逸巖澤之隅．雖束帛仍降．軺冕屢招．而弓旌屈於匪石．帝命慚於虛復矣．是以高風振宇宙遠詠冠當時．方將表大庭於絕代．恢玄解以釋紛．仰朝霞而晞翼．陵扶搖以獨翔．景命不延．卒于尋陽之南山．哲人其萎．高軌孰倣．余欽若人之風．常問道於無何之廬．賓想玄珠．主以瞻授．沐道霑淳．固以實而歸矣．自昔之違．于茲七稔．何悟先生．忽焉升遐．感至德之長泯．悼仁風之永翳．標爾其傷．潸然增欷．乃援翰詠跡．以宣來葉．其辭曰．卓哉先生．逸韻遐超．虯盤玉津．鳳戢瓊條．滌耳夏鼎．高揖唐朝．洪崖邈矣．玄跡載劭．淳風沐世．飛芳九霄．

晉方湛（○全晉文一百四十作湛方生．此有訛倒．）北叟贊曰．樂為憂根．禍為福始．數極則旋．往復迭起．世人迷之．橫生欣恥．滔滔北叟．獨亮真理．喪馬弗希．折肱愈喜．淡哉一生．無泰無否．

宋陶潛張長公贊曰．達哉長公．蕭然何事．世路皆同．而我獨異．斂轡朅來．閑養其志．寢跡窮年．誰知斯意．

又周妙珪贊曰．美哉周子．稱疾閑居．寄心清商．恬然自娛．翳翳衡門．洋洋泌流．日玩群書．顧眄寡疇．飲河既足．自外皆休．緬懷千載．託契孤遊．

又魯二儒贊曰．易大隨時．迷變則愚．芬芬若人．特為貞夫．德不百年．汙我詩書．逝焉不顧．被褐幽居．

又夷齊贊曰．二子讓國．相隨海隅．天人革命．絕景窮居．採薇高歌．慨想黃虞．貞風凌俗．爰感懦夫．

又尚長禽慶贊曰．尚子昔薄宦．妻孥共早晚．貧賤與富貴．讀易悟益損．禽生善周遊．周遊日已遠．去矣尋名山．上山豈知反．

宋范泰張長公贊曰．長公秉心．獨逸世表．量物難同．審己彌了．情雖高邃．跡無抗矯．靡當夷惠．孰識多少．

又高鳳贊曰．遐哉玄古．邈矣皇羲．自茲已降．顯默參差．智為世駭．才為物奇．跡出無泯．潛躍俱馳．曖曖若人．孰測其為．戢曜幽壑．採真重崖．沖情莫亮．汙跡示疵．輕俗無際．肆志莫羈．

又吳季子札贊曰．延州高遠．棄國帥誠．優遊大邑．觀風上京．仁懷邦壤．道暢聖明．鑒徹昔代．樂察未形．嬴博遠死．解劍在生．夫子戾止．爰詔作名．

齊王儉竟陵王山居贊曰．升堂踐室．金暉玉朗．亹亹大韶．遙遙閑賞．道以德弘．聲由業廣．義重實歸．情深虛往．濠梁在茲．安事遐想．

梁沈約高士贊曰．余之所謂高士者．悠悠皆是．請試言之．聖人蒞天下．則賢人贊務．卨益皋陶是也．自中智以下．莫有不學以從政佐國安民者也．易曰．聖人之大寶曰位．非學則不得也．學所以行其志．孝悌慈仁信義是也．雖誦先王之典謨．而不行其志．聖人之大寶．亦不可得也．要須學行兼有．然後取之．悠悠之徒．莫不攘袂而議進取．怒目而爭權利．悅愚謟闇．苟得忘廉．若斯人者．豈入國士之塗．動衣冠之眄．藉此而登高位．未或有也．贊曰．亦有哲人．獨執高志．避世避言．不友不事．恥從汙祿．靡惑守餌．心安藜藿．口絕炮胾．取足落毛．寧懷組織．如金在沙．顯然自異．猶玉在泥．涅而不緇．身標遠跡．名重前記．有美高尚．處知若無．劣哉群品．事靜心驅．苟能立志．爭此疋夫．進忘隕穫．退守恬愉．曰仁與義．其徑不迂．為之則至．非物所拘．宦成名立．陟彼高衢．

又銷聲贊曰．寂矣栖魂．非海非樊．若人焉往．斯理空存．天標已曖．絕羽孤騫．堯逢豈讓．札值奚言．

周庾信五月披裘負薪畫贊曰．披裘當夏．俗外為心．雖逢季子．不拾遺金．禽巢欲遠．魚穴惟深．消聲滅跡．何必山林．

又張良遇黃石公畫贊．張良取履．跪授無辭．兵書一卷．長者之期．昔稱韓相．今為漢師．穀城餘石．還歸舊祠．

又榮啟期三樂畫贊曰．榮期三樂．惟人與年．夫子相遇．即以為賢．性霊造化．風雲自然．雅音雖古．獨有鳴絃．

【箴】晉庾凱幽人箴曰．有物混成．先天地生．乃剖乃判．二儀既分．高卑以陳．貴賤攸位．榮辱相換．乾道尚謙．人神同符．危由忽安．溢緣釋虛．苟識妙膏．厥美有腴．韓信耽齊．殞首鍾室．子房辭留．高跡卓逸．貴不足榮．利不足希．華繁則零．樂極則悲．歸數明白．勢豈容違．人徒知所以進．而忘所以退．穰侯安寵．襄公失愛．始乘夷道．終嬰其類．羲和升而就翳．望舒滿而就虧．盈挹之分．自然之規．悠悠庶人．如何弗疑．幽人守虛．仰鑽玄遠．敢草斯箴．敬咨黻冕．

晉江逌逸民箴曰．至人應務．是統是營．乃制上下．以牧群生．君位孰在．匪聖伊明．賢愚相奉．臣主以成．如彼百節．各役天形．率分委質．仰應一情．心膂有位．股肱有經．豈以處下．為戚為榮．各安其所．舉體用平．夫設爵列土．懸弓垂旌．卑尊之級．貴賤之名．匪以恣物之欲．寔大猷而是經．處遁之士．奚眷于時．行矣先覺．捐俗長辭．明乎憂患．故超爾不疑．解髮靈崖．被褐絃絲．飄飄臺上．輕舉高之．穆穆二仲．攜策相期．盤幽隱寂．與物無治．凡厥後來．順乃所往．鑒茲俗累．戒于顛蕩．無殉外物．心煩披養．無棄恬曠．憂勤是掌．林人司箴．敢進善黨．

【誌】梁陶隱居尋山誌曰．倦世情之易繞．乃杖策而尋山．既沿幽以達峻．窮實阻而備艱．眇來心其未已．方際夕乎雲根．欣夫得志者忘形．遺形者神存．於是散髮解帶．盤旋巖上．心容曠朗．氣宇條暢．玄雖遠其必存．累無大而必忘．害馬之弊既去．解牛之刀乃王．荊門晝掩．蓬戶夜開．室迷夏草．徑惑春苔．庭虛月映．琴響風哀．夕鳥依簷．暮獸爭來．時復歷近壟．尋遠巒．坐盤石．望平原．日負障以共隱．月披雲而出山．風下松而含曲．泉縈石而生文．草靃靃以拂露．塵颯颯而來群．捫虛蘿以入谷．傍洪潭而比清．照石壁以端色．攀桂枝而齊貞．函扈蘭而佩蕙．及春鴃之未鳴．且含懷以屏氣．待惠風而舒情．遂乃陵巖峭．至松門．背通林．面長源．右聯山而無際．左憑海而齊天．草泫泫以垂露．柳依依而近蟬．鳥雙雙以赴水．鷺軒軒而歸田．

梁劉孝標山栖誌曰．夫鳥居山上．曾巢木末．魚潛川下．窟穴沙泥．豈好異哉．蓋性然也．故有忽白璧而樂垂綸．負玉鼎而要卿相．行藏紛糾．顯晦踳駮．無異火炎水流．圓動方息．斯則廟堂之與江海．蓬戶之與金闔．並然其所然．悅其所悅．余每思濯清瀨．息椒丘．寤寐永懷．其來尚矣．所居東陽郡金華山．山川秀麗．皋澤坱鬱．若其群峰疊起．接漢連霞．喬林布濩．春青冬綠．回溪映流．則千仞洞底．膚（○原訛庸．據馮校本改．）寸雲合．必千里雨散．所住三面．山皆周繞．有象郛郭．南則平野蕭條．極目通望．東西帶二澗．則四時飛流泉．瀾清微澍．滴瀝生響．白波跳沫．洶湧成音．楓楮椅櫪之樹．梓柏桂樟之木．分形異色．千族萬種．結朱實．苞綠裏．搖白蔕．抽紫莖．橚矗苯䔿．梢風鳴籟．垂柯簷戶．布葉房櫳．中谷澗濱．華葩攢列．至於青春受謝．萍生泉動．則都梁含馥．懷香送芬．長樂負霜．宜男泫露．芙蕖紅菙．照水皋蘇．縹葉從風．憑軒永眺．蠲憂忘疾．歲始年季．農隙時閑．濁醪初濟．縹清新（○據廣弘明集二十四新字下有熟字．）則有田家野老．提壺共至．班荊林下．陳樽置爵．酒酣耳熱．屢舞嚾呶．盛論箱庾．高談穀稼．不求於世．不迕萬物．莫辨榮辱．匪知毀譽．浩蕩天地之閒．心無怵惕之警．

【訓】魏繁欽祿里先生訓曰．處則抗區外之志．出則規非常之功．寔哲士之高趣．雅人之遠圖．故呂尚垂翼北海．以待鷹揚之任．黃綺削跡南山．以集神器之贊．

【譏】魏麋元譏許由曰．潛居默靜．隱於箕山．身在布衣．而輕天下．世人歸其高行．學者以為美談．夫際會之閒．矯時所譽．至乃抽簪散髮．背時逆命．隱于山林之中．以此自高．非以勸智能之士．入通遠之教．故譏而責之曰．太上貴德．其次立功．世殊時異．不得而同．故伯禹過門而不入．稷契刻節而奮庸．股肱帝室．作民王公．今子生聖明之世．得觀雍熙之法．則當攄不朽之功．暢不羈之志．龍飛鳳起．修攝君司．佐天理物．幹成王事．若子以堯為闇主．則歷代載其功．以民為貪亂．則比屋可封．若夫世濁時昏．上無賢君．忠臣不出．小人聚群．即當撥煩理亂．跨騰風雲．光顯時主．拔濟生民．何得偃蹇．藏影蔽身．夫道不虛行．士不徒生．生則幹時．為國之楨．故伊尹干湯．周公相成．興治濟世．以致太平．生有顯功．沒有美名．人生於世．貴能立功．何得逃位．矯世絕蹤．丹朱不肖．朝有四凶．堯放求賢．遜位于子．度才處分．不能則已．何所感激．臨河洗耳．山居巢處．執心不傾．辭君之祿．忘君之榮．居君之地．避君之庭．立身若此．非子之貞．欲言子智．則不仕聖君．欲言子高．則鳥獸同群．無功可紀．無事可論．

【銘】晉慮（○按當作盧．）播阮籍銘曰．峨峨先生．天挺無欲．玄虛恬澹．混齊榮辱．盪滌穢累．婆娑止足．胎胞造化．韜光縕韣．鼓棹滄浪．彈冠嶠岳．頤神太素．簡曠世局．澄之不清．溷之不濁．翱翔區外．遺物度俗．隱處臣室．友真歸樸．汪汪川原．邁跡圖籙．

__FORCETOC__

vernacular:
本卷先用經典語句給「隱逸」定義。《易》說人可以遯世而無悶，又說天地閉塞時賢人便隱藏；不事王侯，反而能高尚其志。《禮記》說真正的儒者上不臣天子、下不事諸侯，季春也要聘名士、禮賢者；《論語》列伯夷、叔齊、虞仲、夷逸、朱張、柳下惠、少連為逸民。這些引文合起來說：隱逸不是單純逃跑，而是在時命不合、政治失道或人格不願屈折時，保全志節的一種選擇。

接著《莊子》提供另一種理解。古代所謂隱士，不一定是把身體藏起來、不說話、不發揮智慧，而是因為時勢與命運大錯，才不肯與世俗同流。刻意修行、離世異俗的是山谷之士；到水澤曠野釣魚閒居、無為自得的是江海之士。這裡的重點不是「住在哪裡」，而是把心從權勢、聲名、機心中退開，讓生命回到自然節奏。

高士故事從上古開始鋪陳。廣成子告訴黃帝，至道幽深，不靠視聽追逐，而要抱神守靜、守一處和，所以能一千二百歲形體不衰；得道者可以上為皇、下為王，失道者雖見光明終歸塵土。黃帝去具茨山問大隗，又遇小童說自己遊於六合之外，治理天下不過像牧馬，去掉害馬之物而已。善卷、石戶之農、伯成子高，都拒絕帝王讓天下：他們或入深山，或負妻攜子入海，或斥責禹時德衰刑起，寧可耕作而不回頭。這一組故事把隱逸放在「大道高於天下」的位置。

戰國秦漢以後的隱逸，更多牽涉政治聘召和名利邊界。魯仲連替人排患解難，卻不受封爵千金，說若為報酬而做就是商賈之事；田單想給他爵位，他寧願貧賤輕世而肆意。閭丘先生不謝齊宣王免租，反說選良吏、平法度、按時賑濟、使少敬長，才是真正使百姓得壽、得富、得貴。田生、鄭仲虞、韓福、班嗣、尚長、禽慶等人，或不肯出屋見帝，或受祿終身而仍作白衣尚書，或被徵辟而不仕，或讀《易》損益後悟出富貴不如貧賤，料理完子女婚嫁便斷家事、遊五岳名山不知所終。這些人不是完全無關社會，而是在朝廷尊禮與個人自守之間劃出界線。

班嗣一條尤其顯出東漢士人對名教的反省。他家有賜書、財用充足，楊雄、桓譚一流人物都到其門，桓譚向他借《莊子》，他卻回信說對方被仁義聲名的繩索羈絆，伏在孔門軌跡中奔走，何必拿大道自我炫耀；又以邯鄲學步為喻，說學人若失去本來步伐，只會爬著回去。尚長讀《易》損益後忽然明白人生進退，說富貴不如貧賤還容易懂，存在與死亡何者更好卻難知；所以他辦完家事便像已死於家中一樣，讓自己從宗族責任中退出。這些細節說明隱逸也包含對學術、家產、名聲和親屬義務的切斷。

許由、巢父、壤父、子支伯、被裘公、段干木、莊周，是本卷最典型的高潔人物群。堯讓天下給許由，許由以為名也是實的賓客，不願成為名的附庸；巢父甚至嫌他聽到讓天下之言而污耳。壤父擊壤而歌，說日出而作、日入而息、鑿井而飲、耕地而食，帝王有什麼德施加於我？被裘公負薪而不取遺金，責延陵季子居位高而看人低。段干木避魏文侯，文侯過其廬仍扶軾致敬，因為他不趨勢而名滿千里。莊周拒楚聘、拒齊相，用廟中死龜和郊祭犧牛作比，寧願在泥水中搖尾自由，也不願被供在廟堂或牽入太廟。

晉宋以後材料把隱逸推入士人清談和山水文學。謝敷、戴逵、支道林、鬼谷先生、鶡冠子等條，呈現士族社會對高士的推重，也暗含諷刺：郤超替想隱退者辦百萬資財、造精宅，戴逵住進去卻說像入官舍，正點出「被安排好的隱居」容易變味。支道林買印山，深公回他沒有聽過巢父、許由買山而隱，這句話直接提醒：隱不是產權或排場，而是心志與處境。

詩部把隱逸改寫成可吟詠的景象。阮瑀以四皓、老萊、顏回、許由、伯夷為例，說貧苦不足患，重要是守明真。張華、張載、張協、左思、陸機等招隱詩，寫山林、寒泉、荒庭、深岫、白雪丹葩、玉泉芳蘭，將隱士的志節轉成山水清音。到謝靈運、梁武帝、劉孝標、吳均、任昉、庾肩吾、庾信、江總等，詩中常有蘿薜、芝草、醴泉、金壇、九仙、松葉酒、菖蒲節、金丹、藜床、麥隴，說明隱逸已和神仙道教想像、山居審美、文人交遊密切相連。

這些詩並不只是在描寫風景。張載說山林也有悔吝，人間也有多累，隱與顯雖在一心，仍同處一地，表示山中未必自動清淨，仕途也未必全然污濁。左思說不必絲竹，山水自有清音，是把自然聲響當成精神音樂。任昉答徵君、居士的詩，既稱對方高行絕俗、道與人違，又說得性千乘同、山林無朝市，重點在人的性分而不在外在位置。庾信詩中既有阮籍長嘯、嵇康一絃，也有藜床負日、帶經鋤麥，說明北朝文人把魏晉名士、農耕生活和求仙服食混合成一套隱士圖像。

賦部展開更完整的心理敘事。張衡《歸田賦》從久遊都邑而無佐時明略，轉到仲春原野、琴書翰墨與域外縱心；曹植《潛志賦》說退隱身以滅跡、知榮守辱；張華《歸田賦》寫順陰陽開闔、春遊冬處、草木蔬果、濯足清瀾，重點在按時舒卷。陸機、陸雲、孫承、謝靈運、沈約等作品，則把幽人、逸民、入道至人寫成超出世網的人：或枕石漱流，或含芳風而語，或推天地於一物、橫四海於寸心。陶潛《歸去來》在本卷中特別關鍵，它把仕宦退場寫成自覺的生命轉向：知道過去不可追回，未來仍可追補，於是回到田園、松菊、酒樽、南窗、清流與天命。

陸機《應嘉賦》對「嘉遁」的理解很精細：不一定非要投簪入谷，若能忘形骸、解心累，即使小丘一木也可寄託雲林；所以隱逸首先是觀看世界的方式。陸雲《逸民賦》則反覆說身重於宇宙、恬貴於芬華，天地萬物不能改變其樂與志，才算妙盡有生。孫承《嘉遁賦》把採薇、釣魚、觀復、任吉凶連在一起，顯示隱者在自然中學會順受變化。沈約《守山東》寫山東萬嶺、兩溪同瀉、懸瀑如虹、洞井含氣，最後仍說秩滿後願撫白雲、事芝髓，將官職期滿與山中服食連成一個退身願望。

頌、贊、箴、誌、訓、譏、銘等文體，則把隱逸放入評價和規勸。潘岳頌許由，說他辭堯天下、抱朴隱形，像山川一樣澹泊無營；孫綽頌徐君，借墳墓松林和後人瞻仰，說高士即使形體消亡，風範仍能使後人興起。江總畫莊周，抓住夢蝶、翔鯤、濮水垂竿、重聘忘言等意象，把莊子從歷史人物轉成出俗心法的象徵。

贊文對不同高士有不同判語。蔡邕稱焦君在衡門下偃息，徵召將用而不幸遘疾，感嘆朝廷失去舊德；曹植贊許由、巢父、池主，說三人清節足以激勵風俗，又贊卞隨自投潁水、四皓避秦而出助太子。夏侯湛贊范蠡，重在能進能退：進則報國，退則全身遠遊；贊魯仲連，重在排亂濟患而不受富貴拘束。孫楚贊莊周雖稱其曠蕩齊物，也批評妻死鼓盆的故事可能近於矯情，這說明類書保留的不是單向崇拜，而是可供比較的評論材料。

戴逵《閑遊贊》篇幅很長，是本卷的理論重心之一。它先說海鳥不該用籠樊畜養，櫟散之木不該用斧斤取材，意思是有些生命的價值正在於不被制度使用。接著從巢父、許由到黃綺、臺尚，說古來高士能保太和、肆天真，不只是怕禍避爭，而是要順性養和、洗去機心。文章又承認山林之樂難以與人共契，隱者常有孤棲一巖、獨玩一流的寂寞，所以作贊既欣賞閑遊的遐逸，也感慨知音難遇。

庾亮贊翟徵君，將高士寫成神凝域外、鳳鳴瑤林的人，雖然束帛、軺車屢次徵召，仍不肯屈於帝命；這是東晉士人最熟悉的徵君形象。方湛生的北叟贊則用塞翁失馬式的禍福循環，說樂是憂根、禍是福始，世人迷於欣辱，北叟卻能看透往復之理。陶潛、范泰等贊張長公、高鳳、周妙珪、魯二儒、夷齊，又把隱逸分成閑養其志、稱疾讀書、被褐幽居、採薇守節等不同姿態。

陶弘景《尋山誌》把隱逸寫成一次身心轉場：厭倦世情纏繞，所以杖策尋山；進入山中後，散髮解帶，心胸曠朗，累患雖大也能忘。文中說害馬之弊既去、解牛之刀乃王，是把《莊子》去害、養生的語言用到山居。月出山、風過松、泉繞石、草拂露、蘭蕙佩身，都是修真者用自然洗滌形神的場景。劉孝標《山棲誌》則更生活化：鳥巢樹上、魚穴泥沙，各安其性；金華山三面環抱，飛泉四時有聲，田家野老帶酒相訪，談穀稼而不論榮辱。這裡的隱，不只是孤高姿態，也是一種與地方、物產、鄰里、時令相安的生活。

繁欽《祿里先生訓》把出處說成哲士的兩面：處則保持區外之志，出則規劃非常之功；呂尚垂翼北海，是等到鷹揚之任，黃綺隱於南山，最後也能助成漢嗣。盧播銘阮籍，則稱他玄虛恬澹、齊一榮辱、遺物度俗，但仍以「隱處臣室」點出阮籍不是單純山林隱者，而是在政治壓力中以放達保存真心。這些文字使本卷的隱逸觀更複雜：退隱不一定永不出，出仕也未必喪志，關鍵在能否守住不被名利役使的內在尺度。

因此本卷最後幾類文體不是附錄，而是在替前面的故事下判斷。訓文提醒讀者，隱士若有非常之功，也可以等待時機；箴文警戒貴盛必有虧損，懂得退才不至於被勢位吞沒；銘文把阮籍的混齊榮辱、韜光自守刻成可傳的形象。它們共同把隱逸從「住山」提升為一套出處倫理：能進時不貪，應退時不戀，身在朝市也要保留方外之心。

卷末保存一個反面聲音：麋元譏許由，認為士人生在聖明之世就應立功濟世，不該抽簪散髮、逃位絕蹤；如果君明民順，隱於山林反而不能勸導有才之士入世興治。他說大禹、后稷、契、伊尹、周公都以濟世立名，士人生而不用，無功可紀，便不能只靠「高」來自許；若世道昏亂，忠臣反而更應撥煩理亂，不可把避世當成唯一正義。這一段很重要，因為它讓全卷不只是歌頌隱逸，也呈現中古出處論的張力：亂世可避，濁世可隱，聖世是否仍應仕進？隱者究竟是在保存道，還是在放棄職分，必須看時勢、君德與個人志行一起判斷；這也解釋了為何同一卷既收許由洗耳，也收譏許由，兩種立場都留給讀者衡量。《藝文類聚》把讚美與譏責都收進來，說明隱逸在傳統中始終是道德、政治、文學、宗教共同拉扯的問題。

note: 本章資料核心來自《藝文類聚》卷三十六人部「隱逸上」，其編纂方式是先列經史子部事典，再收詩、賦、頌、贊、箴、誌、訓、譏、銘等文。高士傳說多與嵇康、皇甫謐以來《高士傳》系統相通，魏晉以後條目又與《世說新語》、袁淑《真隱傳》、陶弘景山居書寫以及六朝招隱詩賦互相照應。嚴可均《全上古三代秦漢三國六朝文》和逯欽立《先秦漢魏晉南北朝詩》可用來校核篇名、作者與佚文異同。思想上，本卷把儒家出處進退、道家抱一守真、神仙名山想像和士族山水文學編在同一門下；因此讀「隱逸」不能只看成避官，也要看見養生、修真、保節、待時、拒名和文學自我塑造等多重層次。variant_warning: 本章含維基文庫校記、疑訛、缺字與馮校本、全晉文等提示，原文已照錄；細校時應回查《藝文類聚》通行本及相關總集。


scripture_title: 藝文類聚·卷三十七·人部二十一（隱逸下）

chapter_title: 人部二十一（隱逸下）

original:
【碑】後漢胡廣徵士法高卿碑曰．言滿天下．發成篇章．行充宇宙．動為儀表．四海英儒．履義君子．企望來臻者．不可勝紀也．翻然鳳舉．匿燿遠遯．名不可得而聞．身難可得而睹．為堯舜所知．不飲洗耳之水．超越青雲之上．德踰巢許之右．所謂逃名而名我隨．避聲而聲我追者已．揆君分量．輕寵傲俗．乃百世之師也．其辭曰．邈玄德．膺懿資．弘聖典．研道機．彪童蒙．作世師．辭皇命．確不移．亞鴻崖．超由夷．垂英聲．揚景暉．

後漢蔡邕伯夷叔齊碑曰．惟君之質．體清良兮．昔佐殷姬．忠孝彰兮．委國損爵．諫國匡兮．譏武伐紂．欲喻匡兮．時不可救．歷運蒼兮．追念先侯．受命皇兮．憂懷感兮．雖沒不朽．名兮芳兮．

又郭泰碑曰．先生誕膺天衷．聰睿明哲．孝友溫恭．仁慈惠敏．夫其器量弘深．姿度廣大．浩浩焉．汪汪焉．奧乎不可測已．于時纓緌之徒．紳佩之士．望形表而景附．聆嘉聲而響臻者．猶百川之歸巨海．鱗介之宗龜龍也．方將蹈鴻崖之遐跡．紹巢許之絕軌．翔區外以舒翼．超天衢以高峙．銘曰．懿乎其純．確乎其操．洋洋縉紳．言觀其高．棲遲祕丘．善誘能教．恭恭（○本集作赫赫．）三事．幾何其招．委辭名員．（○本集作召貢．）保此清妙．

又玄文先生李休碑曰．休少以好學．遊心典謨．既綜七經．又精群緯．絇深極奧．窮覽聖旨．居則玩其辭．動則玩其變．雲物不顯．必考其占．故能獨見前識．以先神意．若古今常難．疑議錯謬．前人所希論．後學所不覺．休盡剖判．處約不戚．聞寵不欣．榮不能華．威不能震．有惠云載．惟邦之珍．按典考論．號曰玄文．

又處士圈典碑曰．天真淑性．精微周密．包括道要．致思無形．臨歿顧命曰．知我者蔡邕．乃為銘曰．載書休美．俾來昆裔．永有諷誦．以知先生之德．混其若濁．徐然後清．綽其若煥．終其益貞．

又翟先生碑曰．世以仁義為質．學問為業．爰暨先生．固天縱德．應運立言．繼期五百．實行形于州里．明哲與聖合契．該通五經．洗洞墳籍．為萬里之場圃．九隩之林澤．挹之若江湖．仰之若華光．玄玄焉測之則無源．汪汪焉酌之則不竭．可謂生民之英者已．國失元傅．學失表式．凡百搢紳．哀矣泣血．人百其身．匪云來復．於是鄉黨乃相與登山伐石而勒銘曰．邈矣先生．厥德孔真．腹心弘道．深高入神．王錫三命．觀國之賓．其樹富貴．忽若浮雲．既不降志．亦不辱身．

魏劉楨處士國文甫碑曰．先生執乾靈之貞資．稟神祇之正性．咳笑則孝悌之端著．匍匐則清節之兆見．齠齓以及成人．體無懈容．口無愆辭．兢兢業業．小心思忌．勤讓同儔．敬事長老．雖周之樂正子春．漢之江都董相．其飭躬力行．無以尚之．是以長安師其仁．朋友欽其義．閨門推其慈．宗屬懷其惠．既乃潛身窮巖．遊心載籍．薄世名也．初海內之亂．不視膳羞．十有餘年．憂思泣血．不勝其哀．形銷氣竭．以建安十七年四月卒．于時龍德逸民．黃髮實叟．綴文通儒．有方彥士．莫不拊心長號．如喪同生．咸以為誄所以昭行也．銘所以旌德也．古之君子．既沒而令問不亡者．由斯二者也．銘曰．懿矣先生．天授德度．外清內白．如玉之素．逍遙九皋．方回是慕．不計治萃．名與殊路．知我者希．韞櫝未酤．喪過乎哀．遘疾不悟．早世永頹．違此榮祚．咨爾末徒．聿修歎故．

齊孔稚珪褚先生百玉碑曰．夫河洛摛寶．神道之功傳．華（○華下有脫字．）吐秘．仙靈之跡可睹．蓋事詳於玉牒．理煥於金符．雖冥默難源．顯晦異軌．測心觀古．可得而言焉．是以子晉笙歌．馭鳳於天海．王喬雲舉．控鶴於玄都．亦有羽化蛻蟬．觸影遁形．神翥帝宮．跡留劍杖．遊瑤池而不返．宴玄圃以忘歸．永嘉惡道者．窮地之險也．欹竇遏日．折石橫波．飛浪突雲．奔湍急箭．先生攀途躋阻．宿枻涉圻．而衡飆夜鼓．山洪暴激．忽乃崩舟墜壑．一倒千仞．飄地淪篙．翻透無底．徒侶判其冰碎．舟子悲其雹散．危魂中夜．赴阻相尋．方見先生．恬然安席．銘曰．關西升妙．洛右飛英．鳳吹金闕．簫歌玉京．絕封萬古．乃既先生．先生浩浩．唯神其道．泉石依情．煙霞入抱．秘影窮岫．孤栖幽草．心圖上玄．志通大造．

梁元帝隱居先生陶弘景碑曰．昔大和中．有許遠遊者．乃雲霄之勝賓．大虛之選客．先生規同矩合．實踵高步．曩基先構．即駕胥宇．千尋危聳．憑牖以望奔星．百拱高懸．倚櫺而觀朝日．飛流界道．似天漢之橫波．觸石起雲．若奇峰之出岫．銘曰．肇彼冥默．翻成協贊．身託外臣．心同有亂．重道遵德．爰積叡衷．顧懷汾射．璽問遙通．朱楊鬱起．華構方崇．靜臺冠月．經榭迎風．嶕嶢高棟．育靄脩櫳．極望山川．周觀京陸．碧嶂千嶺．清流萬谷．景落重崖．煙生岫複．

梁劭陵王蕭綸貞白先生陶弘景碑曰．夫夜光結綠．非胠篋之恆珍．逸羽翔鱗．豈園池之近玩．寧期心於遠大．蓋不知其所以然也．道風與星漢同高．勝氣與煙霞共遠．深壑危峭．組織煙霞．枕石漱流．山禽無橈．採藥耦耕．野獸不亂．朗猶懸鏡．鬱似貞筠．

梁裴子野劉虯碑曰．受川岳之英靈．有清明之淑性．淡乎若深泉之靜．皜乎若寒霜之絜．千仞不足議其高．萬頃不足疇其量．在其幼也．孝敬淳深．貫乎幽顯．廬乎墓所．而暴獸去之．墟里賴焉．樵蘇無犯．及其長也．捧檄動容．薄遊下邑．甘露零於豐草．蒲密致於時雍．有以見賢人之行．動天地．感鬼神．明疾乎影響．如斯之者美矣．夫聲名籍甚．群公側席．鑿室林皋．面流傍隴．咫尺荊衡．表裏巫夢．樹蕙滋蘭．蕪沒庭戶．平疇翠瀲．千里極目．信物外之神區．幽居之勝境．昔許子將謂太丘道廣．廣則不周．仲舉性峻．峻則少納．峻而納．廣而周．君於二陳．折其中矣．其所修孔氏之學．則儒者師之．所明釋氏之教．則淨行傳之．所著文集．則辭人錄之．銘曰．滔滔江漢．實紀南國．篤生居士．高明柔克．峨峨其道．巍巍其德．曰仁曰義．惟民惟則．築室皋壤．考槃郛郭．坐臥山樊．嘯歌林薄．親致甘旨．躬餐上藥．優哉游哉．且以行樂．九丘八索．百家群史．西河疑聖．華陰成市．悠哉荊夢．逖矣江濆．輜軿結轍．羔鴈成群．監觀令範．式如金玉．君子徽猷．誰其與屬．疇咨故老．遵揚實錄．

【墓誌】梁簡文帝徵君何先生墓誌曰．先生履玉燭之禎氣．應大賢之一期．實生而知機．撫塵斯庶．敬非習起．孝乃因心．聚徒教習．學侶成群．與沛國劉瓛汝南周顒為友．陸璉賀瑒之徒．更道北面．永明中．王文憲儉．受詔撰禮．未竟而卒．屬在司徒文宣王．王以讓先生．因廣加刊緝．故以含文燕居．說六典五恩之義．或齊侯所不鎮．孟嘉所未知．皆折茲大物．成此良教．小人道長．每諷考槃之詩．君子道消．便執天山之筮．乃毀車挂冠．拂衣東嶺．始居若耶．來從秦望．今上經綸天地．權輿鼎業．始徵為軍謀祭酒．實允文若之舉．且光彥先之選．又徵特進右光祿大夫．高尚其事．確乎不拔．玄纁徒往．束帛虛歸．而給白衣尚書祿．固辭不受．卒窆乎其山．正衾在殯．嗤鏤器與玉衣．堯典入棺．恥密章及書綬．知與不知．並懷惋愴．咸以人亡素楷．禮墜文章．洙泗頹經．扶風罷學．關西疑聖之德．自此長淪．高松引風之氣．於茲永息．余昔在殊方．亟枉翰跡．欽風味道．迄淹歲時．既而位阻桂宮．塗乖咫尺．不獲擁經步至．問春卿之痾．徐輪三反．入杜夷之舍．痛祥雲之滅采．悲列曜之晞暉．追勒高鄉．乃為銘曰．文範高世．玄晏絕倫．復有令德．遠之與均．誰與均此．嗚呼哲人．第五肥遁．餘軌尚遵．司空開學．其風不泯．傳茲孝敬．曰悌且仁．氣高瓊岳．心虛谷神．括羽儒囿．舟輿席珍．既遊慧水．兼引法輪．談扇猶在．鳴琴尚陳．如何不憖．德素長淪．寂寥巖穴．荒涼渭濱．橋曰隻雞．徐稱酹素．余欽夫子．風期夙著．蓄思含毫．傳芳寫譽．沉礎雖貞．玄泉無曙．

又華陽陶先生墓誌曰．若夫真以歸空為美．送以無形為貴．不知悅生．大德所以為生．不知惡死．谷神所以不死．妙矣哉．隱顯變化．則物莫之測．既而岫開折石．天墜玉棺．銀書息簡．流珠罷灶．九節麗於空中．千和焚於地下．仙宮有得朋之喜．受學震臨谷之悲．余昔在粉壤．早逢汜上之術．今簉元良．屢稟浮丘之教．握留符而惻愴．思化杖而酸情．乃為銘曰．無名曰道．不死為仙．以有元則．兼稱稚川．猗歟夫子．受錄歸玄．災傳苑吏．書因賈舡．鬱鬱方崖．悠悠洞天．三山白鶴．何時復旋．

梁元帝庾先生承先墓誌曰．悠哉掌庾．興自陶唐．伯舅居晉．連鑣渭陽．爰斯厥後．世挺珪璋．乃登靈岳．言遵洞府．乃陟石山．將從輕舉．實惟貞吉．實惟退讓．皎皎不群．超超高尚．本同壽夭．寧論得喪．諸方未遊．佳城已望．蓬生蔣徑．釣罷磻谿．檟悲新隴．桃餘故蹊．風翻嶺背．月下松西．揚名不朽．高蹈夷齊．

【誄】魯柳下惠妻柳下惠誄曰．夫子之不伐兮．夫子之不竭兮．三黜終不弊兮．愷悌君子．永能厲兮．嗟兮惜哉．乃下世兮．晉張華烈文先生鮑玄泰誄曰．於鑠烈文．續蕤皇祚．夏后基命．靈根已固．杞鄫既微．枝離葉布．爰暨叔牙．世贊齊風．翼桓濟管．遂登霸功．越在漢隆．三司並縱．烈考中丞．妙世顯名．峨峨先生．誕資英俊．淑質清醇．蘭芳玉潤．抗行崇邈．遊心大順．允文文明．聰昭秀哲．啟冥演幽．守文命世．抱道沖虛．執義貞厲．栖遲無悶．不營不拔．（○全晉文五十八作忮．）擬志雲霄．致命窮達．行為範軌．言成隱括．宜登遐年．弘此徽猷．濟濟搢紳．永挹清流．取識遺音．目想表儀．孰云玄泰．曾不我知．感傷慷慨．揮涕滲澌．已矣鮑子．寧爾玄陰．振聲竹帛．永播徽音．

晉陸機吳貞獻處士陸君誄曰．我聞有命．天祿有秩．如斯吉人．而有斯疾．兄弟之恩．離形合氣．矧我與君．年相亞逮．綢繆之遊．自矇及朗．孩不貳音．抱或同襁．撫髫並育．攜手相長．行焉比跡．誦必共響．庶君偕老．靈根克固．拊翼雲霄．雙飛天路．人皆年長．君獨短祚．穀則同朝．遊矣先暮．

晉處士劉參妻王氏夫誄曰．猗猗嘉穎．朝陽方翹．烈風嚴霜．殞此秀條．琁璣倏忽．四序競征．清商激宇．蟋蟀吟櫺．

宋顏延之陶徵士誄曰．夫琁玉致美．不為池湟之寶．桂椒信芳．而非園林之實．

【弔】後漢胡廣弔夷齊曰．遭亡辛之昏虐．時繽紛以蕪穢．恥降志於汙君．溷雷同於榮勢．抗浮雲之妙志．遂蟬蛻以偕逝．徼六軍於河渚．叩王馬而慮計．雖忠情而指尤．匪天命之所謂．賴尚父之戒慎．鎮左右而不害．

魏王粲弔夷齊文曰．歲旻秋之仲月．從王師以南征．濟河津而長驅．踰芒阜之崢嶸．覽首陽於東隅．見孤竹之遺靈．心於悒而感懷．意惆悵而不平．望壇宇而遙弔．抑悲古之幽情．知養老之可歸．忘除暴之為世．絜己躬以騁志．愆聖哲之大倫．忘舊惡而希古．退採薇以窮居．守聖人之清概．要既死而不渝．厲清風於貪士．立果志於懦夫．到于今而見稱．為作者之表符．雖不同於大道．今尼父之所譽．

魏阮瑀弔伯夷曰．余以王事．適彼洛師．瞻望首陽．敬弔伯夷．東海讓國．西山食薇．重德輕身．隱景潛暉．求仁得仁．報之仲尼．沒而不朽．身沈名飛．

魏靡（○太平御覽五百九十六作糜．）元弔夷齊曰．少承洪烈．從戎于王．側聞先生．處于首陽．敢不敬弔．寄之山岡．夫五德更運．天祚靡常．如見絕代之主．必有受命之王．故堯德終于虞舜．禹祚滅于成湯．且夏后之末禮．亦殷氏之所亡．若周武而為失．則帝乙亦有傷．子不棄殷而餓死．何獨背周而深藏．是識春香之為馥．而不知秋蘭之亦芳也．首陽誰山．而子匿之．彼薇誰菜．而子食之．行周之林．讀周之書．彈周之琴．飲周之水．食周之芩．而謗周之主．謂周之淫．是誦周之文．聽聖之音．居聖之世．而異聖之心．嗟乎二子．何痛之深．

【祭文】宋謝惠連為學生祭周居士文曰．維君陶造化之純元．侔先哲之遐蹤．體無事於高尚．蹈虛素乎中庸．不臣天子．不事諸侯．公辟弗盻．王命匪酬．窮歡極樂．帶索被裘．

【詔】梁沈約為武帝搜訪隱逸詔曰．高尚其志．義煥通爻．山林不出．訓光惇史．朕聽朝晏罷．尚想幽人．蒲玉之禮．佇聞峻節．可班下州郡．博訊巡遠．若有道映丘園．事孚高尚．可以弭競遷澆．還風拯俗．皆以名聞．靡或遺漏．朕將闢衢室而寘几杖．開東序而授袞職．庶令江海無遺．異人必至．

又資給何點詔曰．遠趣高情．前王所貴．義兼昔款．倍用興懷．徵士何點．居貞物表．縱心塵外．夷任之風．率由自遠．往因素志．頗申宴言．眷彼子陵．情兼惟舊．昔仲虞邁俗．受俸漢朝．安道逸志．不辭晉祿．此蓋前代盛軌．往賢所同．可詳加資給．並出所．（○景宋本梁書何點傳．所上有在字．此脫．）曰（○景宋本梁書作日．此訛．）契資須．太官別給．人高曜卿．故事同垣下．

【敕】梁沈約為武帝與謝朏敕曰．吾以菲德．屬當期運．鑒與吾言．思隆治道．而明不遠燭．所蔽者多．實寄賢能．正其寡闇．常謂山林之志．上所宜弘．激貪厲薄．義等為政．自居元首．臨對百司．雖復執文經武．各修厥職．群才競爽．以致和美．而鎮風靜俗．變教論道．自非箕穎高人．莫膺茲寄．是用虛心側席．屬想清塵．不得不屈茲獨往．同此濡足．便望釋蘿襲袞．出野登朝．必不以濩有慚德．武未盡善．不降其身．不屈其志．使璧帛虛往．蒲輪空歸．傾首東路．望兼立表．羲軒邈矣．古今殊事．不獲總駕崆峒．依風問道．今方復引領雲臺．虛己宣室．紆賢之愧．載結寑興．

又與何胤敕曰．吾猥當期運．膺此樂推．而顧己多蔽．昧於治道．雖復劬勞日昃．思致隆平．而先生遺範．尚蘊方策．息舉之用．存乎其人．兼以世道澆暮．諍詐繁起．改俗遷風．良有未易．自非以儒雅弘朝．高尚軌物．則泊流所至．莫知其限．治人之與治身．獨善之與兼濟．得失去取．為用孰多．吾雖不學．頗好博古．尚想高塵．每懷擊節．今世務紛糾．憂責是當．不得不屈道巖阿．共成世美．必望深達往懷．不愆濡足．

【教】江淹為宋建平王聘逸士教曰．府州國綱紀．雖周德之富．猶有漁潭之士．漢教之隆．亦見西山之夫．跡絕雲氣．意負青天．皆待絳螭驤首．翠虯來儀．是以清風扇百代．餘烈激後生．斯乃王教之助．古人之意焉．

【表】魏桓範薦管寧表曰．臣聞殷湯聘伊尹於畎畝之中．周文進呂尚於渭水之濱．竊見東莞管寧．束脩著行．少有令稱．州閭之名．亞故太尉華歆．遭亂浮海．遠客遼東．於混濁之中．履絜清之節．篤行足以厲俗．清風足以矯世．以簞食瓢飲．過於顏子．漏屋蔽衣．踰於原憲．臣聞唐堯寵許由．虞舜禮支父．夏禹優伯成．文王養夷齊．及漢祖高四皓之名．屈命於商洛之野．史籍歎述．以為美談．陛下紹五帝之鴻烈．並三王之逸軌．膺期受命．光昭百代．仍有優崇之禮．於大夫管寧．寵以上卿之位．榮以安車之稱．斯之為美．當在魏典．流之無窮．明世之高士也．臣以為既加其大．不受其細．可重之以玄纁．聘之殊禮矣．

晉皇甫謐讓徵聘表曰．臣因病抽簪．散髮林阜．人綱否閇．鳥獸為群．伏自惟忖．瓶缻瑣器．實非瑚璉之求．稊稗之賤．不中粢盛之用．小人致災．久嬰篤疾．仰迫天威．不能淹留．所苦加篤．不任進路．委身待罪．伏枕歎息．仰惟陛下．留神恕恩．垂憐微命．索隱於傅巖．收釣於渭濱．無令泥滓．久濁清流．臣聞鄒子一歎．霜為之降．杞妻一感．城為大崩．以臣況之．乃知精誠不可以賤致．古人言為虛也．

【啟】梁何胤答皇太子啟曰．胤性愛山泉．情篤魚鳥．而從鷗未狎．入獸相驚．兼年齒衰暮．荒徑榛梗．既無語稼之客．寧有論書之賓．緘嘿畎畝．栖息丘壑．秀木清潭．於茲永已．伏惟明察之德．誕縱自天．忠孝之規．不待因習．猶復留神六經．降意百代．同仁博古．等物簉聞．闢承華而延儒雅．埽黃闥而列文學．嘉美聿宣．無思不勸．胤無解歸之談．屢蒙獎飾之重．匪南皮之舊．每荷存問之恩．銜茲污朽．罔知攸寘．

又梁沈約謝齊竟陵王教撰高士傳啟曰．竊聞高尚其事．義光爻象．賢者避世．聲煥典墳．豈徒激貪勉競．澡身浴德而已．爾乃大弘義訓．百代通風．是以梁鴻蘇伯．記遠跡於前．叔夜士安．書高麈於後．雖去取異情．群略殊軫．而獨行必彰．斥言罔極．貞操與日月俱懸．孤芳隨山壑共遠．明公得一含道．體二居宗．跡屈巖廊之下．神遊江海之上．愛奇商洛．訪美東都．蓋欲隱顯高功．出處同致．巢由與伊旦並流．三辟與四門共軌．肅奉明規．思自罄勗．

【書】後漢張奐與宋季文書曰．攬手跡．知遂遵南山之志．繼四賢之蹤．時止則止．時行則行．其道光明．奐以鄙固．少復道訓．于今五十載矣．

魏桓範與管寧書曰．鑿坏而處．養德顯仁．堯舜在上．許由在下．箕山之志．於是復顯．嚴平鄭真．未足論比．清聲遠播．頑鄙慕仰．思請見於蓬廬之側．承訓誨於道德之門．厥塗無由．託思晨風．

魏管寧答桓範書曰．乾道輔誠．誕膺嘉祚．膺受多福．為國蕃維．雖分陝之任．未足比盛．遠近□望．何慶如之．昔值險阻．越竄海表．於裔歷載．風綱不紀．暨蒙國恩．還踐舊土．簿佐多難．恆嬰篤疾．愧使區區．展之無偕．泛愛遇隆．遠辱綸墨．降尊誘卑．訓喻過泰．見得思義．抱以踧踖．不勝來顧．裁因答辱．

晉辛曠與皇甫謐書曰．夫三光懸象．式揚天德．岳瀆山澤．廣開地道．賢人顯進．實興聖治．故力牧佐黃．而涿鹿之征捷．舜禹翼唐．而滔天之災殄．阿衡在商．而成湯之功著．姜望入周．而文武之業建．聖人光濟四海．欲垂大化者．莫不收才取良．而致股肱．忠賢大才之人．願立名跡．思在利見大人．而主聖時治．此所以應天順民之神龜．利涉大川之元吉．大晉合天地之中和．經日月之重光．四目視其明．四聰達其聽．巖穴出其隱．四門啟其矇．登高陽之八子．御高辛之群龍．俊才在官．時亮天工．鳥獸非君子之儔．九皋無長鳴之鶴．萬國黎獻．咸仰南風之仁．而抱聖化之隆．此其至治也．而先生固執沖虛．塞淵其心．殉文人之耿介．忘宣尼之所沽．步幽山之窮徑．背漢津之明衢．日月遂往．時不我須．此惜寸陰者之所以為懼．而臨川者之所懷慨也．竊謂先生降匪石於高岡．迴羽儀於皇京．順震驚而翔撫．奮六翮于天庭．邈禹稷之遐蹤．騁大往之夷塗．招不世之洪勳．同先哲之丕模．使瞻仰者所以藉之美也．希藉人六義之一．獻斯一篇．惟蒙采覽．

又與皇甫謐書曰．伏惟先生．黃中通理．經綸稽古．既好斯文．述而不作．將邁卜商於洙泗之上．超董生於儒林之首．含光烈於千載之前．吐英聲於萬世之後．亦以盛矣．曠以不敏．感佩厚惠．願附驥尾．撫塵而遊．諮睹未因．而西望延企．

晉皇甫謐答辛曠書曰．聞服有素．委心無量．加昔州壤．通門舊儀．虛想之積．過於陵阜．汎愛不遺．猥降德音．清喻爛煥．情義款篤．執誨欣然．若饗太牢．抱佩至眷．銘乎心膂．且箕山之叟．超跡於堯帝之世．首陽之老．抗操於有周之隆．故能名奮百代．使聞之厲節．皆經聖明之論．所以邈世卓時者也．至於鄙薄．才頑行穢．疾奪其志．神迷其心．因託虛靜．遂竊美選．聖上仁聰．亮其辛苦．每自陳訴．輒見寬放．雖大君有命．實小人勿用也．匪敢盤桓．疾與榮競．巾車順命．非劣憊所堪也．密雲雖興．知枯木難植．昔人有言．欲之必為之辭．豈來惠之謂矣．猥承告示．欲備七十．木非梧桐．豈敢栖鳳．聞命悚灼．如蹈春冰．非苟崇謙．實懼陷墜．幸恕不假．明亮志心．

梁昭明太子與何胤書曰．園公道勝．漢盈屈節．春卿明經．漢莊北面．況乃義兼乎此．而顧揆不肖哉．但經途千里．眇焉莫因．何嘗不夢姑胥而鬱陶．想具區而杼軸．心往形留．於茲有年載矣．方今朱明在謝．清風戒寒．想攝養得宜．與時休適．耽精義．味玄理．息囂塵．玩泉石．激揚碩學．誘接後進．志與秋天競高．理與春泉爭溢．樂可言乎．樂可言乎．豈與口厭芻豢．耳聆絲竹者之娛．同年語哉．方今泰階端平．天下無事．修日養夕．差得從容．每鑽閱六經．汎濫百氏．研尋物理．顧略清言．既以自慰．且以自警．而才性有限．思力匪長．熱疾憒其神．風眩弊其體．多慚過目．釋卷便忘．是以蒙求之懷．於茲彌軫．

梁任昉為昭明太子答何胤書曰．得書．知便遠追疏董．超然高蹈．雖朝旨殷勤．而輕棹已遠．供踐莫申．瞻言增慨．善保嘉猷．比致音息．懷人望古．潸悵久之．又為庾杲之與劉居士虯書曰．自別荊南．迄將二紀．杲之牽滯形有．推遷物保．丈人沒志外身．超然獨善．雖心路咫尺．而事阻山河．悠悠白雲．依然有道．金涼佇運．想恆納宜．沖明在襟．履候無爽．體道為用．蹈理則和．杲之牽綴疲朽．愧心已多．訪德則山林窅然．觀道則風雲自遠．歲暮之期．指塗衡岳．神虛氣懋．無待怡和．江湖相望．安事行李．司徒竟陵王．懋於神者．言象所絕．接乎士者．遐邇所宗．鍾石非禮樂之本．纓褐豈朝野之謂．想闇投之懷．不以形體為阻．一日通籍梁邸．親奉話言．夢想清塵．為歲已積．以大人非羔鴈所榮．故息蒲幣之典．勝寄冥運．諒有風期之遲．君王卜居郊郭．榮（○全梁文四十三作縈．）帶川阜．顯不絢功．晦不摽跡．從容乎人野之間．以窮二者之致．且弘護為心．廣孚真俗．思聞繫表．共剖眾心．妙域筵山河．虛館帶川涘．實望賁然．少詶側遲．昔東平樂善．旌君大於東閤．今王愛素．致吾子於西山．豈不盛歟．百齡飄驟．凝滯自物．千載一朝．為仁由己．且凌雪戒塗．非滅跡之郊．鴻鍾在御．豈銷聲之道．已摽異人之跡．故有同物之勞．夫山水無情．應之以會．愛閑在我．觸目蕭條．衡岳何親．鍾嶺何薄．想弘思有在．不俟繁言．

梁劉孝標與宋玉山元思書曰．驅馬金張之館．飛蓋許史之廬．習匡鼎之說詩．騁谷雲之雕篆．賓徒波涌．輿輪靡息．當是時也．樂可言哉．然靜思夫君．愀焉軫歎．何則．方鑿圓枘．鉏鋙難從．翔鳥游魚．蹉跎不狎．是以賈生懷琬琰而挫翮．馮子握璵璠而鍛羽．夫（○全梁文五十七作天．）誕英逸．獨擅民秀．心貞筠箭．德潤珪璋．信人（○全梁文人下空二字．有脫文．）水鏡．一性之鎔範．而荊南雅曲．高音鮮和．河西名驥．滅沒誰賞．故若先生者．進有三難．退有三樂．竊觀先生．未能鴻翔鸞起．騰霞躋漢．將由囿空桑麻．田無負郭．俛眉翕肩．以斯故爾．今賢弟賓從．抗鱗奮翼．或衣繡江塘．或鳴騶洛渚．連騎方驅．擊鍾乃食．萼跗若是．吾子復何憂哉．唯當纂兩仲之微跡．襲二疏之風流．生與漁父同僖．死葬要離墓側．金石可碎．聲華無寂．斯道坦坦．先生幸其勗與．

又陶弘景答謝中書曰．山川之美．古來共談．高峰入雲．清流見底．兩岸石壁．五色交暉．青林翠竹．四時俱備．曉霧將歇．猿鳥亂鳴．夕日欲頹．沉鱗競躍．實是欲界之仙都．自康樂以來．未復有能與其奇者．

又答虞仲書曰．栖六翮於荊枝．望綺雲於青漢者．有日于茲矣．而春華來被．草石開鮮．辭動情端．志交衿曲．信知鄰德之談．無虛往牘．夫子雖跡躔朱閤．而心期岱嶺．豈但散髮乎高岫．以將飛霜於絕谷．良為欽哉．野人幸得託形崇阜．息影長林．每對月流歎．臨風軫慨．徒事累可豁．而髮容難待．自非齊生死於一致者．孰不心熱者乎．舉世悠悠．孰云同此．儻遇知己．相與共憂．朅來虞公．茲焉可邁．何為栖栖．空勞鼓缶．迨及暇日．有事還童．不亦皎絜當年．而無忸前修也．

又答趙英才書曰．子架學區中．飛才甸外．不肯埽門覓仕．復懶彈鋏求通．故偃蹇園巷．從容郊邑．昔所謂傲賓者．此其是乎．巖下鄙人．守一介之志．非敢蔑榮嗤俗．自致雲霞．蓋任性靈而直往．保無用以得閑．壟薪井汲．樂有餘歡．切松煮朮．此外何務．然亦以天地棟宇．萬物同於一化．死生善惡之能聞．

梁沈約答沈麟士書曰．獨往之業．雖聞前載．高塵逸軌．罕或共時．未嘗不拊袠興懷．望古遐矚．尊賢拔俗．遙然沉冥．自遠幽貞之操．義高篆策．雖蔣詡不窺城市．鄭真名動京師．何遠之有．名山既鄉內所豐．清川又坐臥可對．不出戶庭．而與禽尚齊美哉．約少不自涯．早愛蟲鳥．逐食推遷．未諧夙願．冀幽期可託．克全素履．與尊弋釣泉皋．以慰閑暮．則生平之心．於此遂矣．

梁王僧孺與陳居士書曰．雲波遙敻．燕越數千．行雲鬱術．征禽難使．用隔巾車．未能搦札．引領南望．悵矣心飛．幸因劣薄．懷章貴壤．依然谷口．覺子真之咫尺．靜睇巖灘．信子陵之非遠．林鹿以入虛白之室．用披蓬蒿之徑．稟紛綸之高論．承希微之妙旨．虛往實歸．用袪塵惑．

孔德璘（○按當作璋．）北山移文曰．鍾山之英．草堂之靈．

【論】魏阮籍達莊論曰．天道貴順．地道貴貞．聖人修之．以建其名．吉凶有分．是非有經．務利高勢．惡死重生．故天下安而大功成也．今莊子周．乃齊禍福而一死生．以天地為一物．以萬類為一指．無乃徼惑以失真．而自以為誠者也．於是先生乃撫琴容與．慨然而歎．俛而微笑．仰而流盻．噓噏精神．言其所見．天地名焉．天地者有內．故萬物生焉．當其無外．誰謂異乎．當其有內．誰謂殊乎．地沉其燥．天抗其濕．月東出．日西入．故曰．自其異者視之．則肝膽楚越矣．自其同者視之．則萬物一體也．以生言之．則物無不壽．推之以死．則物無不夭．自小視之．則萬物莫不小．由大觀之．則萬物莫不大．殤子為壽．彭祖為夭．秋毫為大．泰山為小．故以死生為一貫．是非為一條也．夫至人者．恬於生而靜於死．恬生則不惑．死靜則神不離生．故能與陰陽化而不易．從天地變而不移．生究其壽．死終其宜．心氣平治．消息不虧．故求得者喪．爭明者失．無欲者自足．空虛者受實．是以作智造巧者害於物．明是考非者危其身．脩飾以顯絜者惑於生．畏死而崇生者失其貞．

晉石崇許巢論曰．客有問於余曰．昔許由巢父．距堯之讓．逍遙頤神．寶己貴世．司馬遷以假託之言．必無此實．竊以為然．余答之曰．是何言歟．蓋聞聖人在位．則群材必舉．官才任能．輕重允宜．大任已備．則不抑大材使居小位．小材已極其分．則不以積久而合處過材之位．然則稷播嘉穀．契敷五教．皋陶夔龍．各已授職．其聯屬之官．必得其材．則必不重載兼置．斯可知也．巢許則元愷之儔．大位已充．則宜敦廉讓以勵俗．崇無為以化世．然後動靜之教備．隱顯之功著．故能成巍巍之化．民莫能名．將何疑焉．

晉庾闡郭先生神論曰．夫天地者．陰陽之形魄．變化者．萬物之遊魂．神籟與無窮並吹．大冶與造運齊根．生資聚氣之跡．死寄玄牝之門．視榮辱其猶塵埃．邈高尚而不顧．故能外安恬逸．內體平和．鳴鳥可拊翼而遊．猛獸可頓羈而羅．矧乎樵巖之樂．呂梁之波．疾雷破岳．而憂在山河者乎．觀夫郭先生之為體也．可謂含真履信．純朴自然．

晉王叔之遂隱論曰．崇退儒生．問於抱朴丈人曰．請問隱何為者也而生．上古徇之．至今繼踵．何哉．丈人曰．夫全朴之道．萬物一氣．三極湛然．天人無際．豈有朝野之別．隱顯之端哉．則夫隱者．於己失者也．平原既開．風流散漫．故隱者所以全其真素．養其浩然之氣也．

宋范曄逸民傳論曰．堯稱則天．而不屈穎陽之高．

梁沈約七賢論曰．嵇生是上智之人．值無妄之日．神才高傑．故為世道所莫容．風邈挺特．蔭映於天下．言理吐論．一時所莫能參．屬馬氏執國．欲以智計傾皇祚．誅鉏勝己．靡或有遺．玄伯太初之徒．並出嵇生之流．咸已就戮．嵇審於此時．非自免之運．若登朝進仕．映邁當時．則受禍之速．過於旋踵．自非霓裳羽帶．無用自全．故始以餌朮黃精．終於假塗託化．阮公才器宏廣．亦非衰世所容．但容貌風神．不及叔夜．求免世難．如為有塗．若率其恆儀．同物俯仰．邁群獨秀．亦不為二馬所安．故毀行廢禮．以穢其德．崎嶇人世．僅然後全．仲容年齒．不齒不懸．風力粗可．慕李文（○疑當作季父．）風尚．景而行之．彼嵇阮二生．志存保己．既託其跡．宜慢其形．慢形之具．非酒莫可．故引滿終日．陶兀盡年．酒之為用．非可獨酌．宜須用侶．然後成歡．劉伶酒性既深．子期又是飲客．山王二公．悅風而至．相與莫逆．把臂高林．徒得其遊．故於野澤．銜杯舉樽之致．寰中妙趣．固冥然不睹矣．自嵇阮之外．山向五人．止是風流器度．不為世匠所駭．且人本含情．情性宜有所託慰．悅當年隱．（○句有訛．）蕭散懷抱．非五人之與．其誰與哉．

__FORCETOC__

vernacular:
本卷是《藝文類聚》「人部」中「隱逸下」。它不再只是列隱者事跡，而是集中保存隱者身後或被徵召時所產生的文體：碑、墓誌、誄、弔文、祭文、詔敕、教令、表啟、書信和論。白話說，這一卷關心的是「隱士怎樣被寫成典範」。人雖退居山林，死後仍有人立碑；人雖不仕，朝廷仍下詔尋訪；人雖自稱守拙，朋友仍寫信勸其出山或稱其高風。隱逸在這裡不是沉默消失，而是被文學和制度反覆保存。

開頭諸碑先建立高士形象。胡廣《徵士法高卿碑》說法高卿名滿天下，行為可為儀表，四海英儒都想見他；他卻像鳳一樣高舉遠遁，逃名而名聲追隨，避聲而聲譽不去，德行超過巢父、許由。蔡邕《伯夷叔齊碑》稱二人質地清良，忠孝昭著，讓國、諫國，又反對武王伐紂，雖時勢不可救，名聲卻不朽。郭泰碑則稱郭泰聰睿仁慈，士人聞其名便如百川歸海，原本可步鴻崖、巢許之跡，高翔天外。這些碑文共同塑造一個模式：高士越是不求名，名越要追著他。

李休、圈典、翟先生等碑，把隱逸和學術、占候、道機連在一起。李休少好學，綜七經、精群緯，能從雲物占驗推知神意，面對古今疑難都能剖判；處約不憂，聞寵不喜，榮華不能使他動心，威勢不能震懾他，因此號為玄文先生。圈典臨終說「知我者蔡邕」，蔡邕為他作銘，稱其混濁而後清、柔和而益貞。翟先生則被說成天縱其德，該通五經，學問如江湖不竭；朝廷三命而不降志，富貴在他眼中忽如浮雲。這幾段把隱者寫成既有學問又能守志的人，不只是逃避官場。

劉楨《處士國文甫碑》突出道德實踐。國文甫天性貞正，幼時咳笑、匍匐就見孝悌清節，成人後無懈容、無失言，勤讓同輩，敬事長老。海內亂時，他十餘年不看膳食，憂思泣血，終至形銷氣竭而死。碑文稱其外清內白，如玉之素，逍遙九皋，名利與他走不同的路。這是另一種隱逸：不是神仙飛舉，也不是玄學清談，而是在亂世中以憂世和守德消耗自身。

南朝碑誌加入神仙與山居色彩。孔稚珪《褚先生百玉碑》先說河洛出寶、玉牒金符，又舉王子晉馭鳳、王喬控鶴、羽化蟬蛻、跡留劍杖等仙跡，再寫褚先生在永嘉惡道遇舟覆墜壑，同行者以為他碎散，夜間尋找卻見他恬然安坐。這裡的隱士已接近神仙傳人物：山水險境不能傷其身，泉石煙霞都成為其道的證明。

陶弘景的碑誌佔有重要位置。梁元帝《隱居先生陶弘景碑》把茅山居所寫得高危清遠：千尋危聳，可望奔星；飛流界道，如天漢橫波；觸石起雲，如奇峰出岫。銘文又說他雖身託外臣，心同有道，皇帝璽問遙通，靜臺、經榭、山川、清流共同構成隱居世界。蕭綸《貞白先生陶弘景碑》說他的道風與星漢同高，勝氣與煙霞共遠，枕石漱流，採藥耦耕，野獸不亂。這些文字顯示陶弘景不是普通不仕者，而是南朝道教、山居、醫藥、朝廷顧問交會的高士。

裴子野《劉虯碑》把儒、佛、隱居合在一起。劉虯受川岳英靈，有清明性情，孝敬深厚，廬墓時猛獸離去，鄉里受益；後來仕途短暫，又歸隱林皋，居處面水傍隴，樹蕙滋蘭，庭戶蕪沒，平疇千里。文中說他修孔氏之學，儒者師之；明釋氏之教，淨行者傳之；所著文章，辭人錄之。這段很清楚地說明，南朝隱者常不是單一身份：可以同時是儒者、佛教居士、文人和山林高士。

墓誌部分轉為死亡與身後記憶。簡文帝《徵君何先生墓誌》寫何先生敬孝出於本心，聚徒講學，與劉瓛、周顒為友，參與禮典修撰；世道小人得勢時，他便毀車掛冠，拂衣東嶺。梁朝創業後再徵他為官，他仍堅不受，玄纁束帛空去，白衣尚書祿也固辭。墓誌特別說他不用華美葬具，只以《堯典》入棺，顯示死後仍守素。陶弘景墓誌則用「歸空」「無形」「不知悅生、不知惡死」說其仙去，寫玉棺、銀書、九節杖、千和香等道教化意象，強化其歸玄成仙。

誄、弔、祭文一類則處理清節的評價。柳下惠妻誄稱柳下惠三黜而不困，能永為君子勉勵。張華誄鮑玄泰，說他抱道沖虛、執義貞厲、栖遲無悶。陸機為陸君作誄，情感更私人，從兄弟童年同遊、同誦、同長，寫到本望同老，卻一人先逝。顏延之《陶徵士誄》開頭以美玉不為池塘之寶、桂椒不只是園林之實來比陶淵明，意思是真正高士不因不用於世而失其美。

弔夷齊諸文很值得分辨。胡廣弔伯夷叔齊，稱他們恥於降志污君，不隨榮勢同流，攔武王之馬進諫，幸得太公鎮撫而免害。王粲弔文則較複雜：他承認伯夷叔齊守清節，可激貪夫、立懦志，孔子也稱許；但也說他們忘了除暴救世的大倫。阮瑀弔文偏向稱其重德輕身，求仁得仁。糜元弔文則更尖銳，質問二子既住周之山、食周之薇、讀周之書、飲周之水，為何又譏周主。這組文字說明，隱逸清節並非永遠無爭議；在王朝更替時，守舊節和順新命之間會發生倫理衝突。

詔敕部分顯示朝廷如何利用隱逸。沈約替梁武帝寫搜訪隱逸詔，說山林不出者可以「弭競遷澆，還風拯俗」，命州郡訪求道映丘園、事符高尚之人，將以几杖禮待、授以高位。資給何點詔則說何點高情遠趣，可比子陵、仲虞、戴安道，雖不仕也可受資給。給謝朏、何胤的敕書更直接：帝王承認自己治道有蔽，需要高人正其寡暗；山林之志應由上弘揚，箕山、潁水高人能鎮風靜俗。白話說，朝廷尊隱士，不只是欣賞個人清高，也希望借其名望整頓風俗、補足政治教化。

表啟與書信展示另一面：隱者和官府、友人之間仍有往來。桓範薦管寧，說管寧亂世浮海遼東，在混濁中守潔，簞食瓢飲超過顏回，漏屋蔽衣勝過原憲，應以玄纁殊禮聘請。皇甫謐讓徵聘表則自稱病重、才器卑小，不堪進路，請朝廷憐其微命。何胤答皇太子，說自己性愛山泉、情篤魚鳥，年齒衰暮，荒徑榛梗，不合入朝；沈約謝撰《高士傳》啟則說高尚其事，不只是激貪勉競，更能成為百代通風。這些文字把「拒聘」寫得非常有禮：既感謝君恩，又守住不仕。

書信後段更富山水與玄理。張奐稱宋季文遵南山之志、繼四賢之蹤；桓範寫信給管寧，說他鑿坯而居、養德顯仁，使許由箕山之志再顯。辛曠勸皇甫謐出仕，認為聖治需要巖穴之士出來輔佐，時間不等人；皇甫謐回信則說自己才頑行穢、疾病奪志，不敢承鳳凰之棲，非故作謙遜，而是真怕陷墜。昭明太子致何胤書，則把讀經、清言、山泉、秋天春泉的樂趣寫得極美，既敬其隱，又求其教。任昉、庾杲之、劉孝標等書也都在出處之間徘徊：一面稱山林高蹈，一面仍盼高士以道義相接。

陶弘景答謝中書「山川之美」一段，是全卷最著名的短文。它說高峰入雲，清流見底，兩岸石壁五色交輝，青林翠竹四時俱備；曉霧將歇，猿鳥亂鳴；夕日欲頹，沉鱗競躍，實是欲界之仙都。白話說，這不是單純景物描寫，而是把山水寫成近於仙境的修養空間。陶弘景答虞仲、趙英才等書，也說自己託形崇阜、息影長林，壟薪井汲、切松煮朮，以任性靈、保無用而得閒，這正是南朝道教山居生活的文學化呈現。

卷末諸論為隱逸提供理論。阮籍《達莊論》先提出莊子齊禍福、一死生似乎會迷惑真理，隨後又借先生之口說天地萬物從同處看則一體，從異處看則肝膽如楚越；死生一貫，是非一條，至人恬於生、靜於死，能與陰陽變化而不移。石崇《許巢論》為許由、巢父辯護，說聖人在位，百官已各任其才，大位既充，就應有人以廉讓勵俗、無為化世，隱顯之教才完備。庾闡《郭先生神論》說郭先生含真履信、純朴自然，能視榮辱如塵埃。王叔之《遂隱論》則說上古本無朝野、隱顯之分，後來風流散漫，人失真素，隱者才以隱來全真、養浩然之氣。

最後沈約《七賢論》把竹林七賢放入亂世自全的脈絡。嵇康神才高傑，不為司馬氏所容，若入朝任事，禍會更快，所以只能借餌朮黃精、託化自全；阮籍才器宏廣，也非衰世所容，於是毀行廢禮，以污其德，崎嶇人世才得保全；劉伶、阮咸、山濤、王戎、向秀等則因酒、風流、器度而相與成遊。沈約的意思不是單純讚酒，而是說亂世中高才之士必須用狂放、飲酒、玄遠或退避來保身。這段把隱逸從高潔理想拉回政治危險：有時不仕不是姿態，而是求生。

總結全卷，「隱逸下」展示的不是一種單一隱居模式，而是一整套中古出處文化。有人以忠孝清節成名，有人以經學占候立身，有人以佛道山居自養，有人被朝廷反覆徵召，有人病重辭聘，有人借山水書信保存友誼，有人以莊學、全真、死生一貫為理論根據。更重要的是，隱者雖離開官場，仍被碑誌、誄文、詔敕、書信、論文納入公共記憶。這正是《藝文類聚》的價值：它把隱逸從零散人物故事整理成文體資料庫，讓後人看到高士形象如何由文學、政治和宗教共同塑造。

note: 本章可與胡道靜關於類書體例的研究同讀，以理解《藝文類聚》如何按文體保存隱逸材料。Alan J. Berkowitz與Aat Vervoorn對中古隱逸文化的研究，有助於分辨退隱、拒聘、養真、避禍、聲名建構等不同層次；Campany與Robinet可補足神仙、山居、服藥、陶弘景道教背景；Wendy Swartz研究陶淵明接受史，亦有助於理解徵士、誄文與高士典範。原文含多處校記、疑訛和異文，白話依現存文字作段落解讀。


scripture_title: 藝文類聚·卷八十一·藥香草部上

chapter_title: 藥

original:
藥
本草經曰．太一子曰．凡藥上者養命．中者養性．下者養病．

禮記曰．君有疾．飲藥．臣先嘗之．親有疾．飲藥．子先嘗之．醫不三世．不服其藥．

左傳曰．臧孫曰．季孫之愛我．疾疹也．孟孫之惡我．藥石也．美疹不如惡石．

尚書曰．若藥弗瞑眩．厥疾弗瘳．

論語曰．康子饋藥．拜而受之曰．丘未達．不敢嘗．

墨子南遊．見楚惠王．穆賀謂墨子曰．子言誠善矣．王無乃曰．賤人所為．不用子．墨子曰．譬若藥焉．夫子食之．以療其疾．豈曰一草之本．而不食哉．

戰國策曰．有獻不死之藥於荊王者．謁者操以入．中射之士問曰．可食乎．曰．可．因奪而食之．王怒．使人殺中射之士．中射之士使人說王曰．臣問謁者．謁者曰可食．臣故食之．是臣無罪．罪在謁者也．且客獻不死之藥．臣食之而王殺臣．是死藥也．王乃不殺．

史記曰．長桑公與扁鵲藥．服之．三十日見人五藏．

東方朔記曰．武帝好方士．朔曰．陛下所使取神藥者．皆天地之間藥．不能使人不死．獨使取神藥天上藥．能使人不死耳．上曰．天何可上．朔曰．臣能上天．既辭去．出殿門．復還曰．今臣上天．似謾誕者．願得一人為信驗．上即遣方士與朔俱．期三十日而返．朔等辭而行．日日過諸侯傳飲．方士晝臥．朔遽呼之曰．若極久不應我何耶．今者屬從天上來．方士大驚．乃具以聞．上問朔．朔曰．誦天上之物．不可稱原．上以為面欺．詔朔下獄問之．左右方提去．朔啼泣對曰．使須幾死者再．上曰．何也．朔對曰．天公問臣．下方人何衣．臣對曰．衣蟲．蟲何若．臣對曰．蟲喙類馬．色邠邠類虎．天公大怒．以臣為謾．使使下問．還報．名曰蠶．天公乃出臣．今陛下苟以為詐．願使人上天問之．上大驚曰．善．欲以喻我止方士也．

淮南子曰．羿請不死之藥於西王母．姮娥竊以奔月．

列仙傳曰．負局先生者．負摩鏡局．循吳市中．得一錢便磨．輒問主人．得無有疾苦．若有．輒出紫丸藥以與之．得莫不愈．又曰．崔文子賣黃散．發疫死者萬計．服皆愈．愈者亦萬計．

漢武內傳曰．西王母謂武帝曰．其太上之藥．乃有風實雲子．玉津金漿．冥陵驎膽．炎山夜日．東掇扶桑之丹椹．俯採長河之文藻．大真紅芝．九色鳳腦．有得食之．後天而老．此太上之所服．非眾仙之所寶也．次藥有班龍黑胎．閬風石髓．蒙山白鳳之䏲．霊丘蒼鸞之血．有得服之．後天而逝．此天帝之所服．非下仙之所逮也．其次藥有丸丹金液．紫華紅芝．五雲之漿．玄霜絳雪．若得食之．白日升天．此飛仙之所服．非地仙之所見．其下藥有松柏之膏．山朮（○按本部朮篇引．吳氏本草朮一名山薑．此朮字疑衍．）薑沉精．菊草澤寫．苟杞茯苓．菖蒲麥門冬．巨勝黃精．草類煩多．若有數千．子得服之．可以延年．

漢書曰．灌夫擊吳．身中大鎗十餘．適有萬金良藥．故得不死．

東觀漢記曰．上嘗與朱祐（○東觀漢記作祜．下同．）共買蜜合藥．上追念之．即賜祐白蜜一石．問何如在長安時共買蜜乎．

曹毗杜蘭香傳曰．神女蘭香降張碩．碩問禱祀何如．香曰．消摩自可愈疾．淫祀無益．香以藥為消摩．

邴原別傳曰．魏太子為五官郎將．原為長史．太子宴會．眾賓客數十人．太子建議曰．君父各（○原訛冬．據馮校本改．）有篤疾．有藥一丸．可救一人．當救君耶．父耶．眾人紛葩．或君或父．時原在坐．不與此論．太子諮之於原．原勃然對曰．父也．太子亦不復難．

魏志曰．太祖性嚴．掾屬公事．往往加杖．何夔常蓄毒藥．誓死無辱．是以終不見及．

皇甫謐高士傳曰．韓康．字伯休．京兆灞陵人．常採藥名山．賣於長安市．口不二價．三十餘年．時女子從康買藥．康守價不移．女子怒曰．公是韓伯休耶．乃不二價．康歎曰．我本避名．今女子皆知有我．何用藥為．乃遁入灞陵山中．

晉陽秋曰．吳陸抗與晉羊祜．推僑札之好．抗嘗遺祜酒．祜飲之不疑．抗有疾．祜饋之藥．抗亦推心而服之．

異苑曰．魏武北征踰（○太平御覽五百五十九作蹋．）頓．升嶺眺矚．見一崗不生百草．王粲曰．是古冢．此人在世服礬石死．而石生熱．蒸出外．故卉木燋滅．即令鑿看．果得大墓．有礬石滿塋．仲宣博識強記．皆此類也．一說．粲在荊州．從劉表登彰山．見此異．按魏武之平烏丸．粲猶在荊南．此言為譎．

沈約宋書曰．張褘．字少微．褘少有操行．歷官為瑯琊王國郎中令．王還京都．高祖封酒一甖付褘．使密加王酖毒．褘受命既還．於道自飲藥酒而卒．

【詩】古詩曰．仙人騎白鹿．髮短耳何長．來至主人門．奉藥一玉箱．主人服此藥．身體日康強．髮白復更黑．延年壽命長．

宋鮑昭遇銅山採藥詩曰．土昉閟中經．朮芝韜內策．寶餌緩童年．命藥駐衰歷．銅溪晝森沉．乳竇夜瀝滴．蹀蹀寒葉離．灇灇秋水積．松色隨野深．月露依草白．

梁沈約憩郊園和約法師採藥詩曰．郭外三十畝．欲以貿朝饘．繁蔬既綺布．密果亦星懸．

梁吳筠採藥大布山詩曰．我本北山北．緣澗採山麻．九莖日反照．三葉長生花．可用蠲憂疾．聊持駐景斜．景斜不可駐．年來果如駈．安得崑崙山．偃蹇三珠樹．三珠始結荄．絳葉．凌朱臺．玉臺白鳳䀟．金鼎青龍胎．韓眾及王子．何世無仙才．安期儻欲顧．相見在蓬萊．

陳劉刪採藥遊名山詩曰．名山本鬱盤．道士貴黃冠．獨馭千年鶴．來尋五色丸．石床新溜乳．金灶欲成丹．定知無二價．非復在長安．

【啟】梁劉孝綽謝給藥啟曰．一物之微．遂留亭育．名醫上藥．爰自城府．雖巫咸視診．岐伯下鍼．松子玉漿．衛卿雲液．比妙競珍．實云多愧．

vernacular:
藥條先建立藥物的等級與倫理。本草把上藥、中藥、下藥分為養命、養性、治病三類；《禮記》說君親有病，臣子要先嘗藥；《左傳》把嚴厲規勸比作藥石，雖不好受卻能治病；《尚書》又說藥若不使人瞑眩，病就不會好。這些材料把藥看成治身，也看成治德、治政的比喻。

接著轉入不死藥與方士故事。《戰國策》用「不死之藥」反諷，說若吃了還被殺，便不是不死藥；扁鵲服長桑公之藥後能見五臟；東方朔借「天上藥」故事勸漢武帝停止迷信方士；羿向西王母求不死藥，嫦娥竊藥奔月。這些故事一面保存求仙想像，一面也常帶有諷諫與辨偽意味。

列仙與內傳材料則把藥推向仙道。負局先生以紫丸救人，崔文子以黃散療疫；《漢武內傳》詳細列出太上藥、天帝藥、飛仙藥與下藥，從風實雲子、玉津金漿、紅芝鳳腦，到松柏膏、菊、枸杞、茯苓、菖蒲、黃精等，呈現仙藥等級。這裡的藥不只是醫病，而是延年、升天、白日飛仙的媒介。

後半收歷史與人物軼事：灌夫靠良藥不死，光武帝憶與朱祐共買蜜合藥，杜蘭香說消摩自可愈疾、淫祀無益，邴原在君父同病只可救一人時答應救父。韓康採藥賣藥不二價，卻因名聲傳開而遁入山中；陸抗與羊祜互信對方所贈藥酒，張褘奉命下毒卻自飲而死。藥在這些故事中成為信義、孝道、隱逸、忠節與權力危機的試金石。

詩文部分把藥物重新拉回山林與仙人。古詩寫仙人騎白鹿、奉玉箱藥，使主人白髮復黑；鮑照寫銅山採藥，朮芝內策、乳竇滴水、松月草露；吳筠與劉刪寫名山採藥、五色丸、金灶成丹、蓬萊相遇。劉孝綽謝藥啟則把帝王賜藥比作巫咸、岐伯、松子玉漿。全章把醫藥、本草、仙藥、倫理故事與採藥詩學合在一起。

note: 注釋：藥香草部以本草、方士、列仙材料相合，顯示服食芝藥是道教養生與求仙的重要路徑。本章尤其重要，因為它同時保存「藥石攻疾」的儒家倫理、「不死藥」的神仙想像，以及西王母仙藥等級表。讀時要分清醫病之藥、諷諫之藥與升仙服食之藥，不宜一概當成普通草藥清單。 variant_warning: 本章含校記、疑訛或缺字，原文已照錄，須回查底本。


scripture_title: 藝文類聚·卷八十一·藥香草部上

chapter_title: 空青

original:
空青
本草經曰．空青生山谷．久服輕身延年．能化銅鉛作金．生益州．

范子計然曰．空青出巴郡．白青曾青出弘農．豫章白青出新淦．青色者善．

博物志曰．徐公時．令人於西平青山．採取空青．

江乘地記曰．樵採者．常於山上得空青．此山一朝出雲．零雨必降．民人以為常占．

【賦】梁江淹空青賦曰．夫赤瓊以照燎為光．碧石以葳蕤為色．咸見珍於東國．並被貴於西極．況空青之麗寶．挺山海之不測．於是寫雲圖氣．學靈狀仙．寶波麗水．華峰豔山．湯谷之樹．崦嵫之泉．西海之草．炎州之煙．有曲帳畫屏．素女綵扇．錦色雰鬱．綺質蔓延．點拂濃薄．如隱如見．山水萬象．丹青四變．咸百溢而可珍．亦千金而不賤．

vernacular: 空青是山谷所生的青色礦藥，本草稱久服能輕身延年，又能化銅鉛為金。材料說其出益州、巴郡等地，青色者佳；江乘地記又稱山上得空青，若一朝出雲便必降雨。江淹賦把它寫成山海靈寶，色彩可入丹青萬象。其價值在藥效、冶煉與靈候之間往返。

note: 注釋：空青兼具藥物、礦物與煉金想像，反映服食與外丹術常把山中青石視為含靈之材。校讀提示：此段補充文體、底本與道教史脈絡，協助讀者把原文放回經籍、儀式、傳記或文集選錄中理解。


scripture_title: 藝文類聚·卷八十一·藥香草部上

chapter_title: 芍藥

original:
芍藥
本草經曰．芍藥一名白犬．生山谷及中岳．

古今注．芍藥一名可離．

毛詩曰．惟士與女．伊其相謔．贈之以芍藥．

【賦】宋王徽芍藥華賦曰．原夫神區之麗草兮．憑厚德而挺授．翕光液而發藻兮．颺風暉而振秀．

【頌】晉傅統妻芍藥花頌曰．曄曄芍藥．植此前庭．晨潤甘露．晝晞陽靈．曾不踰時．荏苒繁茂．綠葉青蔥．應期秀吐．緗橤攢挺．素華菲敷．光譬朝日．色豔芙蕖．媛人是採．以廁金翠．發彼妖容．增此婉媚．惟昔風人．抗茲榮華．聊用興思．染翰作歌．

vernacular: 芍藥一名白犬、可離，生山谷與中岳。《詩》以男女相贈芍藥寫相謔與離情，古今注也保留其別名。王徽賦與傅統妻頌則重在花色、露潤、日照與女子採飾，使芍藥兼具藥名、春花與情感信物的多重面貌。由此可見一物兼入本草、風詩與宮庭文辭。

note: 注釋：此條將本草藥名轉入贈別與妝飾詩學，顯示香草藥物在類書中常同時承載養生與情感象徵。校讀提示：此段補充文體、底本與道教史脈絡，協助讀者把原文放回經籍、儀式、傳記或文集選錄中理解。


scripture_title: 藝文類聚·卷八十一·藥香草部上

chapter_title: 百合

original:
百合
吳氏本草曰．百合一名重邁．一名中庭．一名重匡．生宛胊及荊山．

【詩】梁宣帝詠百合詩曰．接葉有多重．開花無異色．含露或低垂．從風時偃抑．

vernacular: 百合條簡短，列其別名重邁、中庭、重匡，並記生於宛胊與荊山。梁宣帝詩寫其葉層層相接、花色純一，含露時低垂，遇風時偃仰。全章雖無仙傳奇事，卻以形態清雅保存百合在芳草譜中的位置。它以簡淨花姿補足藥香草部的清供一面。

note: 注釋：百合雖少神仙材料，但以重葉純色入錄，仍屬本草與芳草審美交會的子目。校讀提示：此段補充文體、底本與道教史脈絡，協助讀者把原文放回經籍、儀式、傳記或文集選錄中理解。

original: Public Domain (通行公眾領域底本)


scripture_title: 藝文類聚·卷八十一·藥香草部上

chapter_title: 兔絲

original:
兔絲
爾雅曰．唐蒙女蘿．女蘿兔絲．

呂氏春秋曰．或謂兔絲無根也．其根不屬地．茯苓是也．

史記龜策傳曰．下有茯苓．上有兔絲．

淮南子曰．兔絲無根而生．茯苓抽．兔絲死．

抱朴子曰．按仙方中．自有合離草．一名獨搖．一名離母．所以謂之合離．離母者小草．為物下根如芋魁．有遊子十二枚．周環之．去大魁數尺．雖相須而實不連．但以氣相屬耳．如兔絲之草．下有伏兔之根．無此兔在下．則絲不得生於上．然實不屬也．

又內篇云．兔絲初生之根．其形似兔．掘取．剖其血以和丹．服之立變化．任意所作．

【詩】齊謝朓兔絲詩曰．輕絲既難理．細縷竟無織．瀾漫已萬條．連綿復一色．安根不可知．縈心終不測．

vernacular: 兔絲即唐蒙、女蘿一類寄生草，材料多說它無根或根不著地，與茯苓、伏兔之根以氣相屬。抱朴子更說取初生似兔之根，剖血和丹，可服後變化任意。謝朓詩寫其輕絲細縷、安根難知，正切合此草依附而生的神秘感。因此本章兼談物性依附與丹術變化。

note: 注釋：兔絲以寄生相感說明草木氣化相屬，並被納入丹方變化術，是道教服食想像中以草根通神的例子。校讀提示：此段補充文體、底本與道教史脈絡，協助讀者把原文放回經籍、儀式、傳記或文集選錄中理解。


scripture_title: 藝文類聚·卷八十一·藥香草部上

chapter_title: 女蘿

original:
女蘿
廣雅曰．女蘿．松蘿也．免絲也．

毛詩曰．蔦與女蘿．施于松上．

【詩】齊王融詠女蘿詩曰．冪歷女蘿草．蔓衍旁松枝．含煙黃且綠．因風卷復垂．

陳劉刪賦松上輕蘿詩曰．葉繞千年蓋．條依百尺枝．屬與松風動．時將薜影垂．學帶非難結．為衣或易披．山河若近遠．獨自楚人知．

vernacular: 女蘿即松蘿、兔絲一類，常蔓附松上。《詩》以蔦與女蘿施於松上為典，王融、劉刪詩寫其煙色黃綠、隨風卷垂、依附千年松蓋。它不是獨立挺立的草木，而是借松枝形成幽深、輕柔、近於山中衣帶的意象。它也讓松林隱居景象帶上可披可佩的質感。

note: 注釋：女蘿附松而生，容易被解讀為山林長生之氣的纏繞；類書借它營造仙山松風與輕衣薜蘿的意象。校讀提示：此段補充文體、底本與道教史脈絡，協助讀者把原文放回經籍、儀式、傳記或文集選錄中理解。


scripture_title: 藝文類聚·卷八十一·藥香草部上

chapter_title: 款冬

original:
款冬
本草經曰．款冬一名顆冬．一名菟爰．生常山．

爾雅曰．菟爰顆冬．（生水中．莖紫赤．）

范子曰．款冬花出三輔．

吳氏曰．款冬十二月花．花黃白．

述征記曰．洛水至歲凝厲．則款冬茂悅曾冰之中．

【賦】晉傅咸款冬賦曰．惟茲奇卉．款冬而生．原厥初之載育．稟淳粹之至精．用能託體固陰．利此堅貞．惡采紫之相奪．患居眾之易傾．在萬物之並作．故韜華而弗逞．遠皆死以枯槁．獨保質而全形．

【贊】晉郭璞款冬贊曰．吹萬不同．陽煦陰蒸．款冬之生．擢穎堅冰．物體所安．焉知渙凝．

vernacular: 款冬生於寒時，十二月開黃白花，洛水冰凝時仍在曾冰中茂悅。傅咸賦稱它託體固陰、堅貞全形，不與眾花爭時；郭璞贊也強調款冬能在堅冰中抽穎。全章以反時開花凸顯其含陽於陰的奇性。這種物候反常正是古人稱奇入藥的理由。

note: 注釋：款冬的文化意義在於逆寒而生，象徵藥草含陽氣於陰凝之中，契合本草養生對時令氣化的重視。校讀提示：此段補充文體、底本與道教史脈絡，協助讀者把原文放回經籍、儀式、傳記或文集選錄中理解。


scripture_title: 藝文類聚·卷八十一·藥香草部上

chapter_title: 天門冬

original:
天門冬
本草經曰．天門冬一名顛勒．味苦．殺三蟲．

爾雅曰．薔靡冬．

山海經曰．條谷山草多冬．

列仙傳曰．赤項子食天門冬．齒落更生．細髮復出．

抱朴子曰．杜子微服天門冬．御十八妾．有子百四十人．日行三百里．

又內篇曰．天門冬或名地門冬．或名筵門冬．或名顛棘．

神仙傳曰．甘始者．太原人．服天門冬．在人間三百餘年．

建康記曰．建康出天門冬．極精妙．

名山略記曰．鬱州出天門冬．

【啟】梁簡文帝謝敕賚益州天門冬啟曰．遠自星橋．見珍玉壘．本草稱其輕身．延壽實為上藥．姬晉之重丹桂．曹丕之愛落英．一家恩錫．竊幸往代．

vernacular: 天門冬味苦，能殺三蟲，本草列為可輕身延壽之上藥。赤項子、杜子微、甘始等服天門冬後齒落更生、髮白復黑、長年不老；建康、鬱州皆以出產精妙天門冬著稱。簡文帝謝賜啟也特別標出其延壽價值。服食者的返老故事，使其成為延年草藥的代表。

note: 注釋：天門冬是典型服食藥，除蟲、延年、返老等敘述顯示道教養生將身體更新視為可由草藥達成。校讀提示：此段補充文體、底本與道教史脈絡，協助讀者把原文放回經籍、儀式、傳記或文集選錄中理解。


scripture_title: 藝文類聚·卷八十一·藥香草部上

chapter_title: 芣苡

original:
芣苡
爾雅曰．芣苡．馬舄．馬舄．車前．

毛詩曰．采采芣苡．薄言采之．

【贊】晉郭璞芣苡贊曰．車前之草．別名芣苡．王會之云．其實如李．名之相亂．在乎疑似．

vernacular: 芣苡即車前，爾雅列其異名，《詩》有反覆採摘芣苡之歌，呈現日常採集場景。郭璞贊則指出車前、芣苡之名與王會所載果實如李者相混，提醒名物容易因相似而混亂。本章重點在辨名，而不在神仙服食。這也反映類書對詩經草名與本草名實的整理。

note: 注釋：此條重在名物辨析，顯示類書保存本草異名時也留下校勘與辨物意識。 variant_warning: 本章含校記、疑訛或缺字，原文已照錄，須回查底本。


scripture_title: 藝文類聚·卷八十一·藥香草部上

chapter_title: 署預

original:
署預
本草經曰．署預一名山芋．益氣力．長肌肉．除邪氣．久服輕身．耳目聰明．不飢延年．生嵩高山．

吳氏曰．署預一名諸署．

湘中記曰．永和初．有採藥衡山者．道迷糧盡．過息巖下．見一老公．四五年少．對執書．告之以飢．與其食物．如署預．指教所去．六日至家．而不復飢．

異苑曰．署預入藥．又復可食．野人謂之土藷．若欲掘取．嘿然則獲．唱名者便不可得．人有植者．隨所種之物而像之也．

【頌】梁江淹署預頌曰．華不可炫．葉不足憐．微根儻餌．棄劍為仙．黃金共壽．青艧爭年．君謂無妄．我驗衡山．

vernacular: 署預即山芋，本草稱能益氣力、長肌肉、除邪氣，久服輕身、不飢、延年。衡山採藥人迷路飢餓，受老人所食如署預而歸後不飢；異苑又說土藷可食可藥，默取則得，呼名則不可得，帶有山中靈物的禁忌感。食物、藥物與仙糧三者在此重疊。

note: 注釋：署預兼具糧食與藥物性質，衡山故事把它寫成山中仙糧，反映服食辟穀與本草養生的交界。校讀提示：此段補充文體、底本與道教史脈絡，協助讀者把原文放回經籍、儀式、傳記或文集選錄中理解。


scripture_title: 藝文類聚·卷八十一·藥香草部上

chapter_title: 菖蒲

original:
菖蒲
春秋運斗樞曰．玉衡星散為菖蒲．遠雅頌．著倡優．則玉衡不明．菖蒲冠環．

山海經曰．（○按本條疑當移下羅浮山記一寸二十節句下．誤竄此．）菖蒲一十九節．韓終王興所服並然．而此過之．有足珍也．

左傳曰．王使周公閱來聘饗．有昌歜．

孝經援神契曰．菖蒲益聰．

抱朴子曰．韓終服菖蒲十三年．身生毛．

吳氏本草曰．菖蒲一名堯韮．一名昌陽．

神仙傳曰．王興者．陽城人．漢武帝上嵩高．忽見有仙人．長二丈．耳出頭．下垂肩．帝禮而問之．仙人曰．吾九疑人也．聞中嶽有石上菖蒲．一寸九節．食之可以長生．故來採之．忽然不見．帝謂侍臣曰．彼非欲服食者．以此喻朕耳．

羅浮山記曰．羅浮山中菖蒲．一寸二十節．

【詩】梁江淹石上菖蒲詩曰．瓊琴久蕪沒．金鏡廢不看．不見空閨裏．從橫愁思端．緩步遵汀渚．楊枻泛春瀾．電至煙流綺．水綠桂涵丹．憑酒意未悅．半景方自歎．每為憂見及．杜若詎能寬．冀採石上草．得以駐餘顏．

【頌】梁江淹菖蒲頌曰．藥實靈品．爰迺輔性．除痾衛福．蠲邪養正．縹色外妍．金光內映．草經所珍．山圖是詠．

vernacular: 菖蒲由玉衡星散化而來，能益聰，一名堯韭、昌陽。韓終服菖蒲十三年身生毛，王興因聞嵩山石上菖蒲一寸九節可長生而來採，羅浮山又有一寸二十節者。江淹詩頌皆稱其可駐顏、除痾衛福，是典型石上靈草。多節、石生與長生三點構成其神異核心。

note: 注釋：菖蒲是道教服食與端陽辟穢傳統中的靈草，本章尤其強調石上多節者通星精、益智與長生。玉衡星散為菖蒲的說法，使它不只是水邊草藥，而是帶有星辰來源的靈物；韓終、王興、羅浮山一寸多節的故事，則把名山採藥和長生術合為一套敘事。 variant_warning: 本章含校記、疑訛或缺字，原文已照錄，須回查底本。


scripture_title: 藝文類聚·卷八十一·藥香草部上

chapter_title: 朮

original:
朮
本草經曰．朮一名山䈥．久服不飢．輕身延年．生鄭山．

山海經曰．首山之陰．多朮．女几之山．其草多朮．

吳氏本草曰．朮一名山連．一名山芥．一名天蘇．一名山薑．

范子曰．朮出三輔．黃白色者善．

列仙傳曰．涓子餌朮．接食其精．三百年乃見於齊．

崔寔四民月令曰．二月採朮．

神仙傳曰．陳子皇得餌朮要方．服之得仙．入霍山去．其妻姜疲病．念其婿採朮之法．服之．病自愈．至三百七歲．登山取朮．檐而歸．不息不極．顏色氣力．如二十時．

抱朴子內篇曰．南陽文氏．其先祖漢中人．值亂．逃華山中．飢困欲死．有二人教之食朮．云．遂不飢．數十年．乃來還鄉里．顏色更少．氣力轉勝．故朮一名山精．

神藥經曰．必欲長生．當服山精．

廣州記曰．彰平縣偏饒朮．

建康記曰．建康出精朮．

異術曰．朮草者．山之精也．結陰陽之精氣．服之令人長生絕穀．致神仙．

【啟】梁庾肩吾答陶隱居賚朮煎啟曰．竊以綠葉抽條．生於首峰之側．紫花摽色．出自鄭巖之下．百邪外禦．六府內充．山精見書．華神在籙．朮榮火謝．盡採擷之難．啟旦移申．窮淋漉之劑．故能競爽雲珠．爭奇水玉．自非身疲掌硯．役倦攀桃．豈可立致還年．坐生羽翼．臨洗（○疑當作沅．）丹井．方覺可捐．酈縣菊泉．無勞復汲．庶得遨遊海岸．追涓子之塵．馳騖霍山．共陳生為侶．謠俗輕施．尚曰難酬．出世鴻恩．寧知上報．

又答陶隱居賚朮蒸啟曰．味重金漿．芳踰玉液．足使芝慚明．（○句有脫文．）丹愧芙蓉．坐致延生．伏深銘戴．

vernacular:
朮又名山筋、山連、山芥、天蘇、山薑，也被稱為山精。本草說它久服可以不飢、輕身延年，山海經也記多處名山產朮，表示它本來就是山中精氣所生的草藥。

仙傳材料集中在服朮辟穀與返少。涓子餌朮三百年後才又見於齊；陳子皇得餌朮要方而成仙，其妻姜氏因病想起採朮之法，服後病愈，到三百零七歲仍能登山採朮，氣力容色如二十歲。抱朴子所載文氏先祖逃亂華山，飢困欲死時受人教食朮，於是多年不飢，返鄉後更加年少有力。

後面的啟文把朮放入陶弘景一系的藥餌文化。庾肩吾謝陶隱居賜朮煎、朮蒸，稱其能外禦百邪、內充六府，味勝金漿玉液，可還年、生羽翼，甚至可追隨涓子、陳生遊霍山海岸。這些說法把朮從普通本草提升為辟穀、延生、入仙的山中精藥。

note: 注釋：朮是服食辟穀的核心藥物之一，本章把本草、仙傳與陶弘景藥餌往來相接，凸顯道教山精養生傳統。它的關鍵不是單純治病，而是「不飢」「輕身」「返少」「入山成仙」；庾肩吾謝陶隱居藥啟也反映南朝士人與道教醫藥網絡之間的實際交往。 variant_warning: 本章含校記、疑訛或缺字，原文已照錄，須回查底本。


scripture_title: 藝文類聚·卷八十一·藥香草部上

chapter_title: 草

original:
草
（香附出．）

爾雅曰．卉．百草．（總名也．）草謂之榮．榮而實謂之英．荄．根也．

方言曰．蘇芬莽草也．江淮南楚之間曰蘇．自關西曰草．或曰莽．南楚江湘之間．謂之莽．

周書曰．霜降之日．草木黃落．

周官曰．薙氏掌殺草．春始生而萌之．夏日至而夷之．秋繩而芟之．冬日至而耜之．（含實曰繩．）

毛詩曰．無草不死．無木不萎．

又曰．野有蔓草．零露團兮．

又曰．湛湛露斯．在彼豐草．

大戴禮曰．孟春冰泮．百草權輿．

師曠占曰．黃帝問師曠曰．吾欲知苦樂善惡．可知否．對曰．歲欲豐．甘草先生．甘草薺也．歲欲苦．苦草先生．苦草亭藶也．歲欲惡．惡草先生．惡草水藻也．歲欲旱．旱草先生．旱草蒺蔾也．歲欲疫病．病草先生．病草艾也．

博物志曰．黃帝問天老曰．天地所生．豈有食之令人不死者乎．天老曰．太陽之草．名黃精．餌之可以長生．太陰之草．名曰鉤吻．不可食之．入口立死．人信鉤吻之殺人．不信黃精之益壽．不亦惑乎．

【序】嵇含懷香賦序曰．余以太蔟之月．登于歷山之陽．仰眺崇巒．俯察幽阪．及睹懷香．生蒙楚之間．曾見斯草．植於廣廈之庭．或被帝王之圃．怪其遐棄．遂遷而樹于中唐．華麗則珠采婀娜．芳實則可以藏書．又感其棄本高崖．委身階庭．似傅說顯殷．四叟歸漢．故因事義賦之．

【詩】古詩曰．四顧何茫茫．東風搖百草．

又詩曰．新樹蘭蕙葩．雜用杜衡草．終朝採其華．日暮不盈抱．採之欲遺誰．所思在遠道．

又曰．穆穆清風至．吹我羅裳裾．青袍似春草．長條從風舒．

又曰．青青陵中草．傾葉晞朝日．陽春被惠澤．枝葉可攬結．

魏劉楨詩曰．青青女蘿草．上依高松枝．幸蒙庇養恩．分惠不可貲．風雨雖急疾．根株不傾移．

梁元帝細草詩曰．依階疑綠癬．傍渚若青苔．漫生雖欲遍．人跡會應開．

梁丘遲玉階春草詩曰．發溜始參差．扶階方沃若．雜葉半藏蜻．叢花未隱雀．葳蕤亂碧紫．蒼黃間濃薄．

陳劉刪詠青草詩曰．雨沐三春葉．風傳十步香．映袍憐色重．臨書喜帶長．

【賦】晉傅玄紫華賦曰．紫華一名長樂華．舊生於蜀．其東界特饒．中國奇而種種．余嘉其華純耐久．可歷冬而服．故與友生．各為之賦．有遐方之奇草．稟二氣之純精．仰紫微之景曜．因令色以定名．剛莖勁立．纖條繁列．從回風以搖動．紛蘭暢而蕙絜．蔚青蔥以增茂．並含華而未發．於是散綠葉．秀紫榮．蘊若芝草之始敷．灼若百枝之在庭．獨參差以炤燿．何光麗之雜形．渙渙昱昱．奪人目精．下無物以借喻．上取象於朝霞．妙萬物而比豔．莫茲草之可嘉．梁蕭子暉冬草賦曰．有閑居之蔓草．獨幽隱而羅生．對離披之苦節．反葳蕤而有情．若夫火山滅焰．湯泉沸瀉．日悠揚而少色．天陰霖而四下．於時直木先摧．曲蓬多隕．眾芳漼而萎絕．百卉颯以徂盡．未若茲草．凌霜自保．挺秀色於冰塗．厲貞心於寒道．已矣哉．徒撫心其何益．但使萬物之後凋．夫何獨知於松柏．

梁沈約愍衰草賦曰．愍衰草．衰草無容色．憔悴荒徑中．寒荄不可識．昔時兮春日．昔日兮春風．銜華兮佩實．垂綠兮散紅．巖陬兮海岸．冰多兮霰積．布綿密於寒皋．吐纖疏於危石．彫芳卉之九衢．霣靈茅之三脊．風急崤道難．秋至客衣單．既傷簷下菊．復悲池上蘭．飄落逐風盡．方知歲早寒．流螢暗明燭．鴈聲斷裁續．霜奪莖上紫．風銷葉中綠．秋鴻兮疏引．寒烏兮聚飛．徑荒寒草合．草長荒徑微．園庭漸蕪沒．霜露日霑衣．

【贊】卞敬宗懷香贊曰．有卉惟翠．因實制名．濛濛菉葉．荏荏弱莖．寄芬微風．寓秀閑庭．懷而芳之．為翫于情．

宋謝惠連仙人草贊曰．余之中園．有仙人草焉．春穎其苗．夏秀其英．秋有貞實．冬無雕色．可謂貫四時而不改者也．既嘉其名．而美其質．染筆作詠．庶以攄述云．園有嘉草．名曰仙人．曄曄煒煒．莫莫臻臻．穎發炎暑．苗秀和春．奇爾靈質．迺植中鄰．

vernacular:
草條是總論性章節，先解釋草木名物。《爾雅》說卉是百草總名，草開花叫榮，榮後結果叫英，根叫荄；《方言》又記蘇、草、莽等地方名稱差異。這些材料先把百草放入名物訓詁與地方語言的框架。

接著談草木與歲時。《周書》說霜降草木黃落，《周官》列春萌、夏夷、秋芟、冬耜的除草時序，《大戴禮》說孟春冰解、百草初生。《詩》中的蔓草、豐草、草木萎死，則把草木榮枯變成季節與人情的背景。

師曠占草一段把草木當成年景徵兆：甘草先出主豐年，苦草、惡草、旱草、病草先出則分別預示苦、惡、旱、疫。博物志又以黃精、鉤吻對比，說太陽之草黃精可長生，太陰之草鉤吻入口即死；人相信鉤吻殺人，卻不信黃精益壽，正說明草藥性味有生死之別。

後半轉入文學詩賦。嵇含《懷香賦序》寫在歷山見懷香，因它芳實可藏書、從高崖移入庭中而生感慨。古詩、劉楨、梁元帝、丘遲、劉刪等作品寫春草、女蘿、細草、玉階草與青草，有採芳贈遠、依松受庇、映袍臨書等意象。

賦贊部分一面寫奇草耐寒，一面寫衰草感傷。傅玄《紫華賦》稱紫華稟二氣之精、色如朝霞；蕭子暉《冬草賦》寫冬草凌霜自保，不只松柏後凋；沈約《愍衰草賦》則從春榮寫到秋衰、荒徑、霜露與客衣單。謝惠連《仙人草贊》最後稱園中嘉草四時不改，總結出百草可通物候、養生與人格象徵的多重功能。

note: 注釋：草部總目把百草視為天地氣候與人身壽夭的徵驗；黃精長生、鉤吻致死的對比，正是本草養生須辨性味的關鍵。本章兼有訓詁、月令、占候、服食與詩賦，能看出《藝文類聚》如何把「草」整理成名物知識、歲時秩序、藥性判斷與文學抒情的共同類目。 variant_warning: 本章含校記、疑訛或缺字，原文已照錄，須回查底本。


scripture_title: 藝文類聚·卷八十一·藥香草部上

chapter_title: 蘭

original:
蘭
說文曰．蘭．香草也．

易曰．同心之言．其臭如蘭．（蘭．芳也．）

禮記曰．婦人或賜之茞蘭．則受．獻諸舅姑．左傳曰．鄭文公有賤妾．曰燕姞．夢天使與己蘭．曰．余為伯儵．余而祖也．以是為而子．以蘭有國香．人服媚之．文公與之蘭而御之．辭曰．妾不才．幸而有子．將不信．敢徵蘭乎．公曰．諾．生穆公．名之曰蘭．

家語曰．芝蘭生於深林．不以無人而不芳．君子修道立德．不為困窮而改節．

文子曰．日月欲明．浮雲蓋之．叢蘭脩發．秋風敗之．

又曰．蘭芷不為莫服而不芳．君子行道．不為莫知而止．

離騷曰．□（○離騷作余．）既滋蘭之九畹兮．（畹．畦也．）

又曰．紉秋蘭以為佩．

又曰．秋蘭兮糜蕪．羅生兮堂下．綠葉兮素莖．芳菲兮襲予．秋蘭兮青青．綠葉兮紫莖．

孫卿子曰．民之好我芬若椒蘭．

琴操曰．猗蘭操者．孔子所作也．孔子聘諸侯．莫能任．自衛反魯．隱谷之中．見香蘭獨茂．喟然歎曰．夫蘭當為王者香．今乃獨茂．與眾草為伍．乃止車．援琴鼓之．自傷不逢時．託辭於香蘭云．

蜀志曰．先主殺張裕．諸葛亮救之．先主曰．芳蘭當門．不得不鋤．

語林曰．謝太傅問諸子姪曰．子弟何預人事．而政欲使其佳．（○原訛往．據馮校本改．）諸人莫有言者．車騎答曰．譬如芝蘭玉樹．欲使生於階庭．

【詩】後漢酈炎蘭詩曰．靈芝生河洲．動搖因洪波．秋蘭榮何晚．嚴霜悴其柯．哀哉二芳草．不植太山阿．

晉傅玄詠秋蘭詩曰．秋蘭蔭玉池．池水清其芳．雙魚自踊躍．兩鳥時迴翔．

【賦】陳周弘讓山蘭賦曰．爰有奇特之草．產於空崖之地．仰鳥路而裁通．視行蹤而莫至．挺自然之高介．豈眾情之服媚．寧紉結之可求．兆延佇之能洎．稟造化而均育．與卉木而齊致．入坦道而銷聲．屏山幽而靜異．獨見識於琴臺．竊逢知於綺季．

vernacular:
蘭先被定義為香草，再被轉化為德行象徵。《易》說同心之言其臭如蘭，意思是志同道合的言語像蘭香一樣相合；《禮記》與《左傳》則把茞蘭帶入婦人受賜、燕姞夢蘭生穆公的故事，讓蘭與家族、國運、貞信相連。

儒家與楚辭材料共同塑造蘭的高潔意義。《家語》說芝蘭生於深林，不因無人而不芳，君子修道立德也不因困窮改節；《文子》說蘭芷不因無人佩服而不芳。屈原則滋蘭九畹、紉秋蘭為佩，把蘭變成自我修潔與芳香人格的標誌。

孔子《猗蘭操》故事尤其重要：孔子不遇諸侯，返魯途中見香蘭獨茂卻與眾草為伍，於是援琴自傷。蘭因此不只是香草，也是不遇君子、自芳幽谷的象徵。後面謝氏子弟「芝蘭玉樹」與詩賦中的秋蘭、山蘭，也都延續蘭香與人才、高介、知遇的關係。

note: 注釋：蘭是芳香通德的代表，類書藉它連接君子修道、香草佩服與幽林自芳的道教化清修意象。本章從夢蘭生穆公、屈原佩蘭到孔子猗蘭操，顯示蘭既可作祥瑞徵兆，也可作士人不遇與自守其芳的象徵；這比單純本草藥性更偏向香草人格化傳統。 variant_warning: 本章含校記、疑訛或缺字，原文已照錄，須回查底本。


scripture_title: 藝文類聚·卷八十一·藥香草部上

chapter_title: 菊

original:
菊
爾雅曰．菊．治廧．（今之秋華菊也．）

山海經曰．女几之山．其草多菊．

禮記曰．季秋之月．菊有黃花．

楚辭曰．朝飲木蘭之墜露兮．夕餐秋菊之落英．

又曰．春蘭兮秋菊．長無絕兮終古．

風俗通曰．南陽酈縣．有甘谷．谷水甘美．云其山上大有菊．水從山上流下．得其滋液．谷中有三十餘家．不復穿井．悉飲此水．上壽百二三十．中百餘．下七八十者．名之大夭．菊華輕身益氣故也．司空王暢太尉劉寬太尉袁隗為南陽太守．聞有此事．令酈縣月送水二十斛．用之飲食．諸公多患風眩．皆得瘳．

崔寔月令．九月九日．可採菊花．

盛弘之荊州記曰．酈縣菊水．太尉胡廣．久患風羸．恆汲飲此水．後疾遂瘳．年近百歲．非唯天壽．亦菊延之．此菊甘美．廣後收此菊實．播之京師．處處傳埴．

神仙傳曰．康風子．服甘菊花柏實散得仙．

抱朴子曰．劉生丹法．用白菊花汁蓮汁樗汁．和丹蒸之．服一年．壽五百歲．

又曰．菊花與薏花相似．直以甘苦別之耳．菊甘而薏苦諺所謂苦如薏者也．今所有真菊．但為少耳．

續晉陽秋曰．陶潛無酒．坐宅邊菊叢中．採摘盈把．望見王弘遣送酒．即便就酌．

【詩】晉袁山松菊詩曰．霊菊植幽崖．擢穎凌寒飆．春露下染色．秋霜不改條．

梁王筠摘園菊贈謝僕射舉詩曰．霊茅挺三脊．神芝曜九明．菊花偏可喜．碧葉媚金英．重九惟嘉節．抱一應元貞．泛酌宜長久．聊薦野人誠．

【賦】魏鍾會菊花賦．何秋菊之奇兮．獨華茂乎凝霜．挺葳蕤於蒼春兮．表壯觀乎金商．延蔓蓊鬱．緣阪被崗．縹幹綠葉．青柯紅芒．芳實離離．暉藻煌煌．微風扇動．照曜垂光．於是季秋初九．日數將并．置酒華堂．高會娛情．百卉彫瘁．芳菊始榮．紛葩韡曄．或黃或青．乃有毛嬙西施．荊姬秦嬴．妍姿妖豔．一顧傾城．擢纖纖之素手．宣皓腕而露形．仰撫雲髻．俯弄芳榮．

又云．夫菊有五美焉．黃華高懸．准天極也．純黃不雜．后土色也．早植晚登．君子德也．冒霜吐穎．象勁直也．流中輕體．神仙食也．

晉孫楚菊花賦曰．彼芳菊之為草兮．稟自然之醇精．當青春而潛翳兮．迄素秋而敷榮．於是和樂公子．雍容無為．翱翔華林．駿足交馳．薄言採之．手折纖枝．飛金英以浮旨酒．掘翠葉以振羽儀．偉茲物之珍麗兮．超庶類而神奇．

晉潘尼秋菊賦曰．垂採煒於芙蓉．流芳越乎蘭林．遊女望榮而巧笑．鵷鶵遙集而弄音．若乃真人採其實．王母接其葩．或充虛而養氣．或增妖而楊娥．既延期以永壽．又蠲疾而弭痾．

晉盧湛菊花賦曰．浸三泉而結根．晞九陽而擢莖．若乃翠葉雲布．黃橤星羅．

晉傅玄菊賦曰．布濩河洛．縱橫齊秦．掇以纖手．承以輕巾．服之者長壽．食之者通神．

齊卞伯玉菊賦曰．佇寒丘以彌望．覿中霜之軟菊．肇三春而懷芬．陵九秋以愈馥．不履苦而淪操不在同而表淑．傷眾花之飄落．嘉滋卉之能靈．振勁朔以楊淥．含凝露而吐英．

【銘】晉王淑之蘭菊銘曰．蘭既春敷．菊又秋榮．芳薰百草．色豔群英．孰是芳質．在幽愈馨．

晉嵇含菊花銘曰．煌煌丹菊．翠葉紫莖．詵詵仙神．徒餐落英．

晉成公綏菊花銘曰．數在二九．時惟斯生．

【頌】晉成公綏菊花頌曰．先民有作．詠茲秋菊．綠葉黃花．菲菲彧彧．芳踰蘭蕙．茂過松竹．其莖可玩．其葩可服．味之不已．松喬等福．

晉傅統妻菊花頌曰．英英麗草．稟氣靈和．春茂翠葉．秋曜金華．布濩高原．蔓衍陵阿．陽芳吐馥．載芬載葩．爰採爰拾．投之醇酒．御于王公．以介眉壽．服之延年．佩之黃耇．文園賓客．乃用不朽．

爾雅圖贊曰．菊名日精．布華玄月．仙客薄採．何憂華髮．

vernacular:
菊條先立秋令物候。《爾雅》稱菊為治蘠，《山海經》說女几山多菊，《禮記》記季秋菊有黃花；楚辭則說早飲木蘭露、晚餐秋菊落英，又以春蘭秋菊象徵芳潔長存。菊一開始就兼有季節、芳香與可食三重意義。

中段重點是菊水延壽。南陽酈縣甘谷山上多菊，水流經菊而得滋液，谷中居民飲此水多長壽；王暢、劉寬、袁隗任南陽太守時，還讓酈縣每月送菊水治風眩。荊州記又說胡廣久患風羸，常飲菊水而痊癒，並把菊實傳種京師。這些材料把菊的藥性從花本身擴展到水泉、地方風土與官僚養生。

仙道材料進一步強化服食。康風子服甘菊花柏實散得仙；抱朴子說劉生丹法用白菊花汁、蓮汁、樗汁和丹蒸服，一年可壽五百歲；又提醒菊花與薏花相似，要以甘苦分辨。陶潛坐菊叢等酒的故事，則把菊與隱逸飲酒連在一起。

詩賦銘頌反覆寫菊的五種美德：黃花高懸如天極，純黃應后土色，早植晚登有君子之德，冒霜吐穎象徵勁直，流中輕體可供神仙服食。孫楚、潘尼、傅玄等賦稱菊可浮酒、可養氣、可延壽、可通神；銘頌又說仙人餐落英、服之延年。全章因此把菊寫成秋令、藥泉、仙餌、高潔與隱逸飲酒的集合。

note: 注釋：菊在本章中是服食延壽與高潔抗霜的雙重草木，連接重陽養生、菊泉療疾與神仙食餌。酈縣菊水故事尤其關鍵，因為它把植物、泉水、地方長壽傳說與官員療疾合為一體；鐘會所列菊有五美，也讓菊的藥性、色象與君子德性彼此支撐。陶潛坐菊待酒又補上隱逸傳統，使菊同時是藥、泉、酒與人格象徵。


scripture_title: 藝文類聚·卷八十一·藥香草部上

chapter_title: 杜若

original:
杜若
爾雅曰．杜若土鹵．（香草也．）

廣雅曰．楚．蘅也．

本草經曰．杜若一名杜蘅．味辛微溫．久服益氣輕身．范子計然曰．杜若出南郡漢中．

山海經曰．天帝之山．有草焉．狀如葵．臭如蘪蕪．名曰杜蘅．可以走馬．（帶香草．令人便馬．或曰．馬得之健走．）

離騷曰．采芳洲兮杜若．將以遺兮下女．

又曰．雜杜蘅與芳芷．

又曰．山中人兮芳杜若．飲石泉兮蔭松柏．

【詩】梁沈約詠杜若詩曰．生在窮絕地．豈與世相親．不顧逢採擷．本欲芳幽人．

【賦】齊謝朓杜若賦曰．馮瑤圃而宣遊．籍幽蘭而夷與．覽茲榮之苑茂．紛為芳於清籞．觀夫結根擢色．發曜垂英．緣春巒以纖布．蔭涼潭而影清．

【頌】梁江淹杜若頌曰．山中杜若．嘉爾翠質．不奇不俗．栽華栽實．同銜夕露．共炯朝日．夷陂無二．沉冥如一．

vernacular: 杜若即杜蘅，味辛微溫，久服益氣輕身。山海經說天帝山之杜蘅可使馬健走，楚辭以芳洲杜若、芳杜若遺人入詠。沈約詩稱其生於窮絕地，本為幽人而芳；謝朓賦則寫它緣春巒、蔭涼潭而生。香氣、輕身與幽居贈遺是此章三個重點。

note: 注釋：杜若以山中香草和輕身藥性並重，呈現芳香植物可辟俗、養氣並通幽人的文化意義。它在《楚辭》中常作芳洲贈遺之草，本章又補入本草益氣輕身與山海經「可以走馬」的奇效，顯示芳香、速度、幽居和服食想像在同一植物上交會。沈約詩所說「本欲芳幽人」，正點出杜若與隱逸修潔的關係。


scripture_title: 藝文類聚·卷八十一·藥香草部上

chapter_title: 蕙

original:
蕙
廣志曰．蕙草綠葉紫花．魏武帝以為香燒之．

離騷曰．川谷徑復流潺湲．光風轉蕙汜崇蘭．

又曰．樹蕙之百畝．

又曰．薜荔拍兮蕙綢．（薜荔．香草．拍．榑壁也．綢．縛束也．詩云．綢繆束楚．）

山海經曰．天帝之山．其下多蕙．外山之下．其草蕙．

【詩】漢繁欽詠蕙詩曰．蕙草生山北．託身失所依．植根陰崖側．夙夜懼危頹．寒泉浸我根．凄風常徘徊．三光照八極．獨不蒙餘暉．葩葉永彫悴．凝露不暇晞．百卉皆含榮．已獨失時姿．比我英芳發．鶗鴃鳴已哀．

vernacular: 蕙草綠葉紫花，可作香燒，楚辭常與蘭並稱，山海經也記天帝山下多蕙。繁欽詩則寫蕙生山北、根在陰崖、寒泉凄風中失時憔悴，等到群芳開後已聞鶗鴃哀鳴。此條以芳草寄託不遇之感。芳而失時，正是此章最鮮明的抒情角度。

note: 注釋：蕙與蘭同屬香德之草，但本章凸顯其幽困失時，呈現芳香通神之外的士人身世寄託。校讀提示：此段補充文體、底本與道教史脈絡，協助讀者把原文放回經籍、儀式、傳記或文集選錄中理解。


scripture_title: 藝文類聚·卷八十一·藥香草部上

chapter_title: 蘼蕪

original:
蘼蕪
廣志曰．薇蕪香草．魏武帝以藏衣中．

楚辭曰．秋蘭兮蘼蕪．羅生兮堂下．綠葉兮素枝．芳菲兮襲予．管子曰．五沃之土．生蘼蕪．

本草經曰．蘼蕪一名薇蕪．味辛．

【詩】古詩曰．上山採蘼蕪．下山逢故夫．

【贊】郭璞贊曰．蘼蕪善草．亂之蛇床．不隕其實．自列以芳．佞人似智．巧言如簧．

vernacular: 蘼蕪是香草，可藏衣中，本草味辛，楚辭寫秋蘭蘼蕪羅生堂下。古詩以上山採蘼蕪引出舊情相逢，郭璞贊又辨其易與蛇床相亂，並以佞人似智作譬。全章在香佩之外，也保存了辨物與比德的用法。香草之名因此也成了判別善偽的工具。

note: 注釋：蘼蕪兼具香佩與辨物意義，提醒芳草雖可辟穢養香，仍須分辨真偽與相似之物。校讀提示：此段補充文體、底本與道教史脈絡，協助讀者把原文放回經籍、儀式、傳記或文集選錄中理解。


scripture_title: 藝文類聚·卷八十一·藥香草部上

chapter_title: 鬱金

original:
鬱金
說文曰．鬱金芳草也．十葉為貫．百二十貫．採以煮之為鬯．一曰．鬱鬯百草之華．遠方所貢芳物．合而釀之以降神．

魏略曰．大秦國出鬱金．

【賦】漢朱公叔鬱金賦曰．歲朱明之首月兮．步南園以逈眺．覽草木之紛葩兮．美斯華之英妙．布綠葉而挺心．吐芳榮而發曜．眾華爛以俱發．鬱金邈其無雙．比光榮於秋菊．齊英茂乎春松．遠而望之．粲若羅星出雲垂．近而觀之．曄若丹桂曜湘涯．赫乎扈扈．萋兮猗猗．清風逍遙．芳越景移．上灼朝日．下映蘭池．睹茲榮之瑰異．副歡情之所望．折英華以飾首．耀靜女之儀光．瞻百草之青青．羌朝榮而夕零．美鬱金之純偉．獨彌日而久停．晨露未晞．微風肅清．增妙容之美麗．發朱顏之熒熒．作椒房之珍玩．超眾葩之獨靈．

晉傅玄鬱金賦曰．葉萋萋以翠青．英蘊蘊而金黃．樹菴藹以成蔭．氣芳馥而含芳．凌蘇合之珠珍．豈艾網之足方．榮耀帝寓．香播紫宮．吐芬楊烈．萬里望風．

【頌】晉左九嬪鬱金頌曰．伊此奇草．名曰鬱金．越自殊域．厥珍來尋．芬香酷烈．悅目欣心．明德惟馨．淑人是欽．窈窕妃媛．服之褵衿．永垂名實．曠世弗沉．

vernacular: 鬱金是遠方所貢芳草，可煮為鬯以降神，大秦亦出此物。朱公叔、傅玄賦寫其綠葉金英、香氣遠播、可作椒房珍玩；左九嬪頌稱其越自殊域，服之於妃媛衣襟。它既是香料，也是祭祀通神之草。香氣在此不只悅人，也承擔降神禮用。

note: 注釋：鬱金最重要的意義在於香草入鬯以降神，顯示芳香植物在祭祀通神與宮廷香飾中的雙重功能。章中又說大秦出鬱金、遠方貢芳物，說明它也是異域珍香；漢晉賦頌將其金色、烈香與妃媛佩服並寫，讓祭祀、外交貢物與宮廷審美重疊。這類香草可通神，也可成為帝王後宮珍玩。


scripture_title: 藝文類聚·卷八十一·藥香草部上

chapter_title: 迷迭

original:
迷迭
廣志曰．迷迭出西域．

【詩】樂府歌詠詩曰．氍㲪五水（○太平御覽九百八十二作味．）香．迷迭艾網及都良．

【賦】魏文帝迷迭賦曰．坐中堂以遊觀兮．覽芳草之樹庭．垂妙葉于纖枝兮．楊脩幹而結莖．承靈露以潤根兮．嘉日日而敷榮．隨迴風以搖動兮．吐芳氣之穆清．薄西夷之穢俗兮．越萬里而來征．豈眾卉之足方兮．信希世而特生．

魏陳王曹植迷迭香賦曰．播西都之麗草兮．應青春而發暉．流翠葉于纖柯兮．結微根於丹墀．信繁華之速實兮．弗見彫於嚴霜．芳暮秋之幽蘭兮．麗崐崙之芝英．既經時而收采兮．遂幽殺以增芳．去枝葉而特御兮．入綃縠之霧裳．附玉體以行止兮．順微風而舒光．

魏王粲迷迭賦曰．惟遐方之珍草兮．產崐崙之極幽．受中和之正氣兮．承陰陽之靈休．揚豐馨於西裔兮．布和種於中州．去原野之側陋兮．植高宇之外庭．布萋萋之茂葉兮．挺苒苒之柔莖．色光潤而采發兮．以孔翠之揚精．

魏應瑒迷迭賦曰．列中堂之嚴宇．跨階序而駢羅．建茂莖以竦立．擢脩幹而承阿．燭白日之炎陽．承翠碧之繁柯．朝敷條以誕節．夕結秀而垂華．振纖枝之翠粲．動綵葉之莓莓．舒芳香之酷烈．乘清風以徘徊．

魏陳琳迷迭賦曰．立碧莖之婀娜．鋪綵條之蜿蟺．下扶疏以布濩．上綺錯而交紛．匪荀方之可樂．實來儀之麗閑．動容飾而微發．穆斐斐以承顏．

vernacular:
迷迭出西域，樂府把它列入香物之中，與都良等芳香植物並稱。這先說明它是由遠方傳入、以香氣見珍的外來草。

魏文帝賦寫迷迭植於中堂庭樹，枝葉纖柔，承靈露而榮，隨風搖動並吐出清香；又說它越萬里而來，不是眾草可比。曹植賦則強調迷迭雖是西都麗草，經嚴霜不凋，收採去枝葉後香氣更深，可附在綃縠衣裳上，隨身體與微風散香。

王粲、應瑒、陳琳的賦又從珍草、庭植與容飾角度鋪寫。王粲說它產於崑崙極幽之處，承陰陽靈休，從西方傳到中州；應瑒寫它列於堂宇階序、白日下翠葉繁柯、芳香酷烈；陳琳則寫碧莖婀娜、綵條交紛，香氣承顏，近於服飾與身體香氛。全章重點在外來香草如何被魏晉宮廷文學吸收，成為庭院、衣裳與貴族生活中的珍香。

note: 注釋：迷迭作為外來香草，顯示香藥流通與異域珍物如何被納入中土芳香辟穢、養氣悅神的系統。魏文帝、曹植、王粲等集中作賦，說明迷迭在建安文學中已不只是藥草，而是異域、庭園、衣香與貴族審美的共同符號。 variant_warning: 本章含校記、疑訛或缺字，原文已照錄，須回查底本。


scripture_title: 藝文類聚·卷八十一·藥香草部上

chapter_title: 芸香

original:
芸香
禮記月令曰．仲春之月．芸始生．（香草．）

倉頡解詁曰．芸蒿似邪蒿．香可食．

洛陽宮殿簿曰．顯陽殿前芸香一株．徽音殿前芸香二株．含章殿前芸香二株．

晉室閣名曰．太極殿前．芸香四畦．式乾殿前．芸香八畦．

【賦】晉傅咸芸香賦曰．攜昵友以逍遙兮．覽偉草之敷英．慕君子之弘覆兮．超託軀於朱庭．俯引澤于丹壤兮．仰吸潤乎泰清．繁茲綠橤．茂此翠莖．葉芟蓯以纖折兮．枝婀娜以迴縈．象春松之含曜兮．鬱蓊蔚以蔥青．

晉成公綏芸香賦曰．美芸香之循絜．稟陰陽之淑精．去原野之蕪穢．植廣夏之前庭．莖類秋竹．葉象春檉．

晉傅玄賦序曰．月令．仲春之月．芸始生．鄭玄云．香草也．世人種之中庭．

vernacular: 芸香在月令中仲春始生，形似蒿而香，可食，並被種於洛陽、晉室宮殿前庭。傅咸、成公綏賦稱其去原野而植朱庭，綠蕊翠莖，類松竹檉，香潔可觀。傅玄序又說世人常種於中庭，顯示其日常栽植價值。它由春令物候延伸為宮廷庭植與清香之物。

note: 注釋：芸香由野草入宮庭，呈現芳草從本草、飲食到禮制空間的轉化，也反映香氣潔淨環境的文化功能。校讀提示：此段補充文體、底本與道教史脈絡，協助讀者把原文放回經籍、儀式、傳記或文集選錄中理解。

original: Public Domain (通行公眾領域底本)


scripture_title: 藝文類聚·卷八十一·藥香草部上

chapter_title: 藿香

original:
藿香
南州異物志曰．藿香出海邊國．形如都梁．可著衣服中．

吳時外國傳曰．都昆在扶南南三千餘里．出藿香．

劉欣期交州記曰．藿香似蘇．

【頌】梁江淹藿香頌曰．桂以過烈．麝以太芬．摧沮天壽．夭抑人文．誰及藿草．微馥微薰．攝靈百仞．養氣青雲．

vernacular: 藿香出海邊國與扶南以南，都昆亦產，形似都梁，可置衣服中。交州記說它似蘇，江淹頌不稱其香氣過烈，而讚其微馥微薰，能攝靈百仞、養氣青雲。此條以南方海外香藥呈現清微養氣之用。其香不以濃烈取勝，而以清和養神見重。

note: 注釋：藿香是南方海外香藥，微香而能養氣，體現芳香辟穢、清神攝靈的道教式理解。校讀提示：此段補充文體、底本與道教史脈絡，協助讀者把原文放回經籍、儀式、傳記或文集選錄中理解。


scripture_title: 藝文類聚·卷八十一·藥香草部上

chapter_title: 鹿蔥

original:
鹿蔥
風土記曰．宜男．草也．高六七尺．花如蓮．宜懷妊婦人佩之．必生男．

【詩】梁元帝詠宜男草詩曰．可愛宜男草．垂采映倡家．何時如此葉．結實復含花．

梁沈約詠鹿蔥詩曰．野馬不任騎．菟絲不任織．既非中野華．無堪麇䴥食．

嵇含賦序曰．宜男多植幽皋曲隰．或寄華林玄圃．荊楚之士．號曰鹿蔥．

【賦】晉傅玄宜男花賦曰．猗猗令草．生于中方．花白宜男．號應禎祥．遠而望之．煥若三辰之麗天．近而察之．晃若芙蓉之鑒泉．於是狡童媛女．以時來征．結九秋之永思．含春風以娛情．

晉夏侯湛宜男花賦曰．淑大邦之奇草兮．應則百之休祥．稟至真之靈氣兮．顯嘉名以自彰．冠眾卉而挺生兮．承木德於少陽．體柔性剛．蕙潔蘭芳．結纖根以立本兮．靈渥液於清雲．順陰陽以滋茂兮．笑含章之有文．遠而望之．灼若丹霞照青天．近而觀之．煒若芙蓉鑒淥泉．萋萋翠葉．灼灼朱華．曄若珠玉之樹．煥如景宿之羅．充后妃之盛飾兮．登紫微之內庭．回日月之輝光兮．隨天運以虛盈．

【頌】魏陳思王曹植宜男花頌曰．草號宜男．既曄且貞．厥貞伊何．惟之嘉．其曄伊何．綠葉丹花．光采晃曜．配彼朝日．君子躭樂．好和琴瑟．固作螽斯．微立孔臧．福齊大姒．永世克昌．

vernacular: 鹿蔥即宜男草，高六七尺，花如蓮，婦人佩之可望生男。詩賦頌多寫其垂采、丹花、柔剛兼具、應禎祥，並將其置於倡家、后妃、紫微內庭與螽斯繁衍的語境中。它的重點在生育祈願與祥瑞名稱。草名本身就把植物特性轉化為家族吉兆。

note: 注釋：鹿蔥把草木祥瑞與生育祈願相連，屬於本草、婦人佩草與禎祥文化交會的子目。「宜男」之名不是單純植物描述，而是把佩帶、懷妊、求子與宗族繁衍願望投射到草木上；傅玄、夏侯湛等賦又將它引入后妃與宮廷祥瑞語境。這也說明芳草名物常承載性別與家族延續的社會期待。


scripture_title: 藝文類聚·卷八十一·藥香草部上

chapter_title: 蜀葵

original:
蜀葵
爾雅曰．菺．戎葵．（今蜀葵也．如木槿花．）

晉傅玄蜀葵賦序曰．其苗似瓜瓠．既大而潔鮮．紫色曜日．

【賦】虞繁蜀葵賦曰．惟茲珍草．懷芬吐榮．挺河渭之膏壤．吸昴井之玄精．繞銅爵而疏植．映昆明而羅生．作妙觀於神州．扇令名於東京．馳驛命而遠致．攢華林而麗庭．申脩翹之冉冉．播員葉之青青．

梁王筠蜀葵花賦曰．惟此奇草．遷花西道．凌金阪之威夷．跨玉津之浩浩．值油雲之廣臨．屬光風之長掃．仰椒屋而敷榮．植蘭房而舒藻．邁眾芳而秀出．冠雜卉而當闈．既扶疏而雲蔓．亦灼爍而星微．布護交加．蓊茸紛葩．疏莖密葉．翠萼丹華．

【贊】宋顏延之蜀葵贊曰．井維降精．崏絡升靈．物微氣麗．夫草之英．渝豔眾蘤．冠冕群榮．類麻能直．方葵不傾．

vernacular: 蜀葵即戎葵，花似木槿，苗似瓜瓠，紫色照日。虞繁、王筠賦寫其遠致華林、映昆明、丹華翠萼、冠於雜卉；顏延之贊稱其物微氣麗、類麻能直、方葵不傾。此條以形色與直性入詠，較少藥用敘述。其文化價值主要在觀賞、比德與宮苑栽植。

note: 注釋：蜀葵雖非長生藥，卻以直莖豔花入芳草譜，顯示類書也重視草木姿態所承載的德性象徵。虞繁、王筠賦將其置於銅雀、昆明、華林、蘭房等宮苑空間，顏延之又稱其類麻能直，說明觀賞花草也可被用來比擬正直與氣麗。它代表藥香草部中偏向園林審美的一支，也補足本卷不只收服食藥、也收宮苑花卉的編纂面向。


scripture_title: 藝文類聚·卷八十一·藥香草部上

chapter_title: 薔薇

original:
薔薇
本草經曰．薔薇一名牛棘．

又曰．一名牛勒．一名山棗．一名薔蘼．

葛洪治金創方曰．用薔薇炭末一方寸匕．日三服之．

【詩】齊謝朓詠薔薇詩曰．低枝詎勝葉．輕香幸自通．發萼初攢紫．餘采尚霏紅．新花對白日．故橤逐行風．

梁簡文帝詠薔薇詩曰．鷰來枝益軟．風飄花轉光．氛氳不肯去．還來階上香．

又賦得詠薔薇詩曰．石榴珊瑚橤．木槿懸星葩．豈如茲草麗．逢春始發花．迴風舒紫萼．照日吐新芽．

梁元帝看摘薔薇詩曰．倡女卷春裾．迎風戲玉除．近叢看影密．隔樹望釵疏．橫枝斜綰袖．嫩葉下牽裾．牆高攀不及．花新摘未舒．莫疑插鬢少．分人猶有餘．

梁劉緩看美人摘薔薇花詩曰．新花臨曲池．佳麗復相隨．鮮紅同映水．輕香共逐吹．繞架尋多處．窺叢見好枝．今新猶恨少．將故復嫌萎．釵邊爛熳插．無處不相宜．

梁鮑泉詠薔薇詩曰．經植宜春館．靃靡上蘭宮．片舒猶帶紫．半卷未全紅．葉疏難蔽日．花密易傷風．佳麗新粧罷．含笑折芳叢．

梁柳惲詠薔薇詩曰．當戶種薔薇．枝葉太葳蕤．不搖香已亂．無風花自飛．春閨不能靜．開匣理明妃．曲池浮采采．斜岸列依依．或聞好音度．時見銜泥歸．且對清酤湛．其餘任是非．

vernacular: 薔薇又名牛棘、牛勒、山棗、薔蘼，葛洪方用薔薇炭末治金創。所收詩多寫枝柔葉密、香氣隨風、紅紫花萼、美人採摘插鬢，偏重庭園觀賞與香色之美。全章兼具外科藥用、閨閣妝飾與春日遊賞三層內容。因此薔薇在本卷中兼具藥、香、花三義。

note: 注釋：薔薇兼具外科藥用與芳香觀賞，顯示本草養生並不排斥日常庭園中的香色怡神功能。葛洪以薔薇炭末治金創，是實用醫方；梁代多首詠薔薇詩則把它寫成閨閣插鬢、曲池照影、春風散香之花，呈現藥香草部由藥用轉向審美的另一面。 variant_warning: 本章含校記、疑訛或缺字，原文已照錄，須回查底本。


scripture_title: 藝文類聚·卷八十一·藥香草部上

chapter_title: 藍

original:
藍
禮記月令曰．仲夏之月．令民無刈藍以染．（為陽長也．）

毛詩曰．終朝採藍．不盈一襜．

孫卿子曰．青出於藍而青於藍．

續漢書曰．楊震種植藍以供養母．諸生嘗有助種藍者．輒拔更種．以距其後．

秦子曰．常問作人當如園圃之藍．不異眾草．染而後朗．然不如唐棣之華．灼灼自顯．

【賦】後漢趙岐藍賦曰．余就醫偃師．道經陳留．此境人皆以種藍染紺為業．藍田彌望．黍稷不植．慨其遺本念末．遂作賦曰．同丘中之有麻．似麥秀之油油．

vernacular: 藍在月令中仲夏不得刈，以保陽氣；《詩》寫終朝採藍，荀子以青出於藍比後學勝前。楊震種藍供養母親，趙岐賦則記陳留人以種藍染紺為業，感慨逐末忘本。藍的重點在染色、奉親與倫理譬喻。草木染色也由此成為修身勸學的譬喻。

note: 注釋：藍以染色功能為主，從草木轉為工藝與倫理譬喻，反映本草類目也收納民生技藝。校讀提示：此段補充文體、底本與道教史脈絡，協助讀者把原文放回經籍、儀式、傳記或文集選錄中理解。


scripture_title: 藝文類聚·卷八十一·藥香草部上

chapter_title: 慎火

original:
慎火
南越志曰．廣州有樹．可以禦火．山北謂之慎火．或謂戒火．多種屋上．以防火也．但南中無霜雪．故成樹．

【詩】梁范筠詠慎火詩曰．茲卉信叢叢．微榮未足奇．何期糅香草．遂得遶花池．忘憂雖無用．止燄或有施．早得建章立．幸柏梁垂．

vernacular: 慎火是南方可禦火之樹，廣州多種於屋上以防火，又名戒火，因南中無霜雪而能成樹。范筠詩說其微榮不足奇，雖不能像忘憂草那樣慰情，卻有止燄之用，願得立於建章、垂於柏梁。此章重在辟災功能。它代表草木被用來守護居處安全的信仰。

note: 注釋：慎火以辟火護宅為功能，屬芳草藥物之外的辟災植物，體現草木可避禍禦患的信仰。校讀提示：此段補充文體、底本與道教史脈絡，協助讀者把原文放回經籍、儀式、傳記或文集選錄中理解。


scripture_title: 藝文類聚·卷八十一·藥香草部上

chapter_title: 卷施

original:
卷施
爾雅曰．卷施草．拔心不死．（宿莽草也．）

離騷曰．多（○離騷作夕．）攬華洲之宿莽．

南越志曰．寧鄉縣草多卷施．拔心不死．江淮間謂之宿莽．

【贊】晉郭璞卷施贊曰．卷施之草．拔心不死．屈平嘉之．諷詠以比．取類雖邇．興有遠旨．

vernacular: 卷施即宿莽，特點是拔心不死，寧鄉多有此草，江淮間稱宿莽。屈原《離騷》以宿莽入詠，郭璞贊說取類雖近而興有遠旨，借草木不死寄託堅貞。全章以再生能力作核心，將草性轉為人格象徵。此種不死之性使宿莽成為可反覆詠歎的芳草。

note: 注釋：卷施的拔心不死使它成為生命力與貞操的象徵，也貼合道教文化中草木含生、斷而復續的長生想像。 variant_warning: 本章含校記、疑訛或缺字，原文已照錄，須回查底本。


scripture_title: 藝文類聚·卷八十二·藥香草部下

chapter_title: 芙蕖

original:
芙蕖
爾雅曰．荷．芙蕖．其莖茄．其葉葭．其本蔤．其花菡萏．其實蓮．其根藕．其中的．（的．子也．）的中薏．（子中心也．）的蓮實．

廣雅曰．菡萏．芙蓉也．

周書曰．藪澤已竭．即蓮藕掘．

毛詩曰．彼澤之陂．有蒲與荷．

又曰．隰有荷花．

說文曰．芰．菱也．

管子曰．五沃之土生蓮．

真人關令尹喜傳曰．真人遊時．各各坐蓮花之上．一花輒徑十丈．

楚辭曰．集芙蓉以為裳．

又曰．因芙蓉而為媒．憚褰衣而濡足．

又曰．搴芙蓉兮木末．

又曰．披荷稠之炅炅．

又曰．製芰荷以為衣．

又曰．荷衣兮蕙帶．

又曰．芙蓉始發雜芰荷．紫莖屏風文綠波．

洛神賦．灼若芙蓉出綠波．

文選．芙蓉散其華．

又曰．神飆自遠至．左右芙蓉披．

又曰．菡萏溢金塘．

又曰．魚戲新荷動．

又曰．神蔡止荷心．

毛詩義疏曰．的可磨以為散．輕身益氣．令人強健．

拾遺記曰．漢昭帝遊柳池．有芙蓉．紫色．大如斗．花素葉甘．可食．芬氣聞車之內．蓮實如珠．宋起居注曰．泰始二年．嘉蓮一雙．駢花並實．合樹同莖．

宋書曰．臧質．字文含．（○宋書七十四臧質傳作含文．）兵敗．走入南湖．無食．噉蓮．追至．質絡頸沈．出鼻．兵見．斬首傳京．

搜神記曰．王敦在武昌．鈴下儀仗生蓮花．五六日而落．

又曰．無錫上湖陂．陂吏丁初．雨止．見一少婦人．著青衣．戴傘．呼之不得．自投陂中．是大蒼獺．衣傘皆是荷花．

萬歲曆曰．太和二年．烏程縣閤下生蓮花．

顧啟期婁地記曰．婁門東南有華墩．陂中生千葉蓮花．其荷與眾蓮荷無異．菡萏色白．豈佛經所載者也．

王歆之神境記曰．九疑山過半路．皆行竹松下狹路．有清澗．澗中有黃色蓮花．芳氣竟谷．

浮圖澄傳曰．澄咒鉢中青蓮花生．

古今注曰．一名水且．一名水芝．一名澤芝．一名水花．

華山記曰．山頂有池．池中生千葉蓮花．服之羽化．因名華山．

【詩】江南可採蓮．荷葉何田田．魚戲荷葉東．魚戲荷葉西．魚戲荷葉南．魚戲荷葉北．

古詩曰．涉江採芙蓉．蘭澤多芳草．採之欲遺誰．所思在遠道．

晉傅玄歌詩曰．度江南．採蓮花．芙蓉增敷．曄若星羅．綠葉映長波．迴風容與動纖柯．

又曰．煌煌芙蕖．從風芬葩．照以皎日．灌以清波．陰結其實．陽發其花．金房綠葉．素株翠柯．

晉陸筠芙蕖詩曰．綠房含青實．金條懸白璆．俯仰隨風傾．煒燁照清流．

晉張華荷詩曰．荷生綠泉中．碧葉齊如規．迴風蕩流霧．珠水逐條垂．照灼此金塘．藻曜君玉池．不愁世賞絕．但畏盛明移．

梁簡文帝詠芙蓉詩曰．圓花一蔕卷．交葉半心開．影前光照曜．香裏蝶徘徊．欣隨玉露點．不逐秋風摧．

又採蓮詩曰．晚日照空磯．採蓮承晚暉．風起湖難度．蓮多摘未稀．棹動芙蓉落．船移白鷺飛．荷絲傍繞腕．菱角遠牽衣．

梁朱超詠同心芙蓉詩曰．青山麗朝景．玄峰朗夜光．未及清池上．紅蕖並出房．日分雙帶影．風合兩花香．魚驚畏蓮折．龜上礙荷長．雲雨留輕潤．草木應嘉祥．徒歌涉江曲．誰見緝為裳．

梁劉緩詠江南可採蓮詩曰．春初北岸涸．夏月南湖通．卷荷舒欲倚．芙蓉生即紅．楫小宜迴逕．船輕好入叢．釵光逐影亂．衣香隨逆風．江南少許地．年年情不窮．

梁劉孝威和採蓮詩曰．金鏘木蘭船．戲採江南蓮．蓮香隔浦渡．荷葉○原訛．據馮校本改．滿江鮮．房垂易入手．柄曲自臨盤．露花時濕釧．風莖乍拂鈿．

梁吳筠採蓮詩曰．錦帶雜花鈿．羅衣垂綠川．問子今何去．出採江南蓮．遼西三千里．欲寄無因緣．願君早旋反．及此荷花鮮．

梁沈約詠芙蓉詩曰．微風搖紫□．輕露拂朱房．中池所以綠．待我汎紅光．

又詠新荷應詔曰．勿言草卉賤．幸宅天地中．微根纔出浪．短幹未搖風．寧知寸心裏．蓄紫復含紅．

梁江洪詠荷詩曰．澤陂有微草．能花復能實．碧葉喜飜風．紅英宜照日．移居玉池上．託根庶非失．如何霜露交．應與飛蓬匹．

陳祖孫登詠城塹中荷詩曰．白水麗金肩．青荷承日暉．葉似城蓋．香亂上橋衣．岸高知水落．影合見菱稀．猶疑涉江處．空望採蓮歸．

又賦得涉江採芙蓉詩曰．浮照滿川漲．芙蓉承落光．人來間花影．衣渡得荷香．桂舟輕不定．菱歌引更長．埰採嗟離別．無暇緝為裳．

隨殷英童詠採蓮詩曰．蕩舟無數伴．解纜自相催．汗粉無傭拭．風裙（○原字壞．據馮校本補．）隨意開．棹移浮荇亂．船進倚荷來．藕絲牽作縷．蓮葉捧成杯．

【賦】後漢閔鴻芙蓉賦曰．乃有芙蓉霊草．載育中川．竦脩幹以陵波．建綠葉之規圓．灼若夜光之在玄岫．赤若太陽之映朝雲．乃有陽文脩嫮．傾城之色．楊桂枻而來遊．玩英華乎水側．納嘉實兮傾筐．珥紅葩以為飾．盛桃夭而歌詩．申關雎以自敕．嗟留夷與蘭芷．聽鶗鴃而不鳴．嘉芙蓉之殊偉．託皇居以發英．

魏陳王曹植芙蓉賦曰．覽百卉之英茂．無斯華之獨霊．結脩根於重壤．泛清流以擢莖．其始榮也．皎若夜光尋扶桑．其揚暉也．晃若九陽出暘谷．芙蓉蹇產．菡萏星屬．絲條垂珠．丹榮加綠．焜焜韡韡．爛若龍燭．觀者終朝．情猶未足．於是狡童媛女．相與同遊．擢素手於羅袖．接紅葩於中流．

吳蘇彥芙蕖賦曰．偉芙蓉之菡萏．耀煒燁之丹花．舒紅采於綠沼．映的皪於朱霞．

晉孫楚蓮花賦曰．有自然之麗草．育靈沼之清瀨．結根低於重壤．森蔓延以騰邁．爾乃紅花電發．暉光燁燁．仰曜朝霞．俯照綠水．潛緗房之奧密兮．含珍藕之甘腴．攢聚星列．纖離相扶．

晉潘岳蓮花賦曰．偉玄澤之普衍．嘉植物之並敷．遊莫美於春臺．華莫盛於芙蕖．於是惠風動．沖氣和．眄清池．翫蓮花．舒綠葉．挺纖柯．結綠房．列紅葩．仰含清液．俯濯素波．脩柯婀娜．柔莖苒弱．流風徐轉．迴波微激．其望之也．曄若皦日燭崑山．其節之也．晃若盈尺映藍田．

晉夏侯湛芙蓉賦曰．臨清池以遊覽．觀芙蓉之麗華．潛霊藕於玄泉．擢脩莖乎清波．煥然蔭沼．灼爾星羅．若乃回縈外散．菡萏內離．的出豔發．葉恢花披．綠房翠蔕．紫飾紅敷．黃螺圓出．垂蕤散舒．纓以金牙．點以素珠．固陂池之麗觀．尊終世之特殊．爾乃採淳葩．摘圓質．析碧皮．食素實．味甘滋而清美．同嘉異乎橙橘．參嘉果以作珍．長充御乎口實．

晉潘岳芙蓉賦曰．蔭蘭池之豐沼．育沃野之上腴．課眾榮而比觀．煥卓犖而獨殊．狎獦雲布．窋吒星羅．光擬燭龍．色奪朝霞．丹煇拂紅．飛鬢垂的．斐披赩赫．散煥熠爚．流芬賦采．風靡雲旋．布濩磊落．蔓衍夭閑．發清陽而增媚．潤白玉而加鮮．

宋傅亮芙蓉賦曰．考庶卉之珍麗．寔總美於芙蕖．潛幽泉以育藕．披翠蓮而挺敷．汎輕荷以冒沼．列紅葩而曜除．徼旭露以滋采．靡朝風而肆芳．表麗觀於中沚．播郁烈於蘭堂．在龍見而萌秀．于火中而結房．豈呈芬於芷蕙．將越味於沙棠．詠三閭之披服．美蘭佩而荷裳．伊玄匠之有瞻．悅嘉卉於中渠．既暉映於丹墀．亦納芳於綺疏．

宋鮑昭芙蓉賦曰．感衣裳於楚賦．詠夏思於陳詩．訪群英之豔絕．摽高名於澤芝．青房兮規接．紫的兮圖羅．樹妖遙之弱幹．散菡萏之輕柯．上星光而倒景．下龍鱗而隱波．戲錦鱗而夕映．濯繡羽而景過．結遊童之湘吹．起艕妾之□（○本集作吳．）謌．被碧塘之周流．繞金渠之空曲．排積霧而楊芬．鏡洞泉而含綠．葉折水而為珠．條集露而成玉．潤蓬山之瓊膏．暉蔥河之銀燭．冠五華於仙草．超四照於靈木．

梁簡文帝採蓮賦曰．望江南兮清且空．對荷華兮丹復紅．臥蓮葉而覆水．亂高房而出叢．楚王暇日之歡．麗人妖豔之質．且棄垂釣之魚．未論芳䓑之實．唯欲迴渡輕船．共採新蓮．傍斜山而屢轉．乘橫流而不前．於是素腕舉．紅袖長．迴巧笑．墮明璫．荷稠刺密．亟牽衣而綰裳．人喧水濺．惜虧朱而壞粧．物色雖晚．徘徊未反．畏風多而榜危．驚舟移而花遠．謌曰．常聞蕖可愛．採擷欲為裙．葉滑不留綖．心忙無假薰．千春誰與樂．唯有妾隨君．

梁元帝採蓮賦曰．紫莖兮文波．紅蓮兮芰荷．綠房兮翠蓋．素實兮黃螺．於時妖童媛女．蕩舟心許．鷁首徐迴．兼傳羽杯．棹將移而藻挂．船欲動而萍開．爾其纖腰束素．遷延顧步．夏始春餘．葉嫩花初．恐沾裳而淺笑．畏傾船而斂裾．故以水濺蘭橈．蘆侵羅．菊澤未反．梧臺逈見．荇濕霑衫．菱長繞釧．泛柏舟而容與．歌採蓮於枉渚．歌曰．碧玉小家女．來嫁汝南王．蓮花亂臉色．荷葉雜衣香．因持薦君子．願襲芙蓉裳．

梁昭明太子芙蓉賦曰．色兼列綵．體繁眾號．初榮夏芬．晚花秋曜．興澤陂之徽章．結江南之流調．

梁江淹蓮花賦曰．橤金光而池色．藕冰折而玉清．戴紅蓮以吐秀．披終華以舒英．故河北櫂歌之姝．江南採菱之女．春水廣兮楫潺湲．秋風駃兮舟容與．看縹芰兮出波．攬緗蓮兮映渚．

【頌】顏延之碧芙蓉頌曰．澤芝芳豔．擅奇水屬．練氣紅荷．比符縹玉．櫂麗滄池．飛映雲屋．實紀仙方．名書靈躅．

【贊】晉郭璞芙蓉贊曰．芙蓉麗草．一曰澤芝．泛葉雲布．映波赮熙．伯陽是食．饗比靈期．

【表】晉范寧為豫章郡守．新淦縣聽事前陸地．生一蓮花．入冬花．十六年．更生四枚．今年復生二十六枚．鮮明可愛．

【啟】劉表（○按當作孝．）威謝東宮賚藕啟曰．色華玉樹．味奪瓊漿．根出楊池．聞之僮約．子為靈散．得自莊篇．楚后江萍．秦公海棗．凡厥水羞．莫敢相輩．

vernacular:
本章先把荷的各部位逐一分清：《爾雅》說荷又名芙蕖，莖叫茄，葉叫葭，本根叫蔤，花苞叫菡萏，果實叫蓮，根叫藕，蓮子叫的，子的中心叫薏。接著又以《廣雅》《毛詩》《管子》等材料說明荷生於水澤沃土，既是澤陂常見草木，也是可採食的蓮藕。楚辭一組材料則把芙蓉、芰荷、荷衣、蕙帶放入香草美人傳統，荷不只是植物，而成為潔身、佩服與求媒的象徵。文選與洛神賦一類文句，則重在寫荷花出水、荷葉動波、金塘菡萏的明麗景象。

中段材料轉入異聞與祥瑞：蓮實可磨為散，據說能輕身益氣；漢昭帝柳池有紫色大芙蓉，蓮實如珠；宋代有同莖駢花並實的嘉蓮；王敦儀仗生蓮、烏程縣閣下生蓮，皆被視為異兆。又有獺化青衣婦人、千葉白蓮疑似佛經所載、九疑山黃蓮滿谷芳香、浮圖澄咒鉢生青蓮等故事，使蓮在志怪、佛教、神仙傳說中都有靈異色彩。古今注列水且、水芝、澤芝、水花等別名，華山記更說山頂池中千葉蓮可服而羽化，將蓮推入道教服食成仙的想像。

後半收詩、賦、頌、贊、表、啟，展示六朝文學如何反覆書寫芙蕖。採蓮詩多寫江南水鄉、輕舟、荷葉、菱角、女子衣香與遠寄相思；詠荷詩則寫綠房、金條、碧葉、清流、秋風不摧。各家芙蓉賦把荷花描成水中靈草：根藏重壤，莖出清波，紅花映日，綠葉承露，蓮房含實，藕味甘美。梁代採蓮賦又把採蓮活動寫成遊宴、歌舞與男女情思。顏延之頌、郭璞贊和范寧表，分別把蓮寫成仙方靈躅、老子可食之靈草、地方官上奏的祥瑞；劉孝威謝藕啟稱藕色如玉、味勝瓊漿，又把蓮根放入宮廷餽贈語境。曹植、潘岳、孫楚、鮑照等人的賦反覆寫根、莖、葉、花、房、實，正好與開頭《爾雅》的部位訓釋互相呼應：前面是名稱學，後面是把同一套部位變成文采。簡文帝、元帝的採蓮賦則把植物描寫轉向場景敘事，寫船行、衣裳、笑語、風浪與相思，顯示芙蕖在南朝宮廷文學中已是成熟題材。全章實際上按「名物訓釋、經史典故、神仙祥瑞、詩賦文學、官府表啟」五層展開，說明芙蕖在古代不只是荷花，而是可食、可藥、可象徵清潔、可入仙佛靈境、可作地方瑞應、也最適合被詩人鋪寫的水草。讀這一條，應把各段分開看：訓詁回答名稱，史志回答見聞，志怪回答靈異，詩賦回答審美，表啟回答政治與禮物場合；合起來才是類書保存知識的方式。若逐句翻譯，重點不是把所有典故壓成「荷花很美」，而要看每條引文把荷推向哪一種用途：飲食、藥散、衣飾、採蓮、祥瑞、仙佛或文學修辭。這樣才能保留原章層層累積的知識結構，也能看出唐代類書如何替後人保存散佚詩賦與早期博物資料，並方便後代寫作者按類取材。

note: 注釋：類書以名物訓詁開篇，繼以經史、志怪、詩賦鋪陳，顯示芙蕖由水生芳草轉入服食、羽化與靈境想像。道教文化中蓮、澤芝、水芝常被納入仙方與清淨身體的象徵；佛教青蓮、千葉蓮的材料也在此並列，反映唐代類書不嚴分宗教邊界，而按「蓮」這一名物彙聚各種知識。章內多見六朝詩賦，應讀作文學材料的總庫，不可把所有誇飾都當成實錄。 variant_warning: 本章含校記、疑訛或缺字，原文已照錄，須回查底本。


scripture_title: 藝文類聚·卷八十二·藥香草部下

chapter_title: 菱

original:
菱
說文曰．菱．䔖也．

廣志曰．鉅野大於常䔖．淮漢以南．凶年以菱為蔬．猶以橡為資也．

周官曰．冬食䔖藕棗栗杼實．

國語曰．屈到嗜芰．有疾．召其宗老而屬之曰．祭我必以芰．（屈到．楚卿也．宗老．家臣也．屬．託也．）楚辭曰．製芰荷以為衣．

呂氏春秋曰．杜厲叔事莒公．自以為不見知．居於海上．夏食菱芡．冬食橡栗．莒公有難．將死之．其友曰．不知故去．今往死之．是知與不知無別也．厲叔曰．吾將以醜後世人主不知其臣者也．

幽明錄曰．東平呂球．豐財美貌．乘船至曲阿湖．值風不得行．泊菰際．見一少女．乘船採菱．舉體皆衣荷葉．因問姑非鬼耶．衣服何至如此．女則有懼色．答云．子不聞荷衣兮蕙帶．倏而來兮忽而逝乎．然有懼容．迴舟理棹．逡巡而去．球遙射之．即獲一獺．向者之船．皆是蘋蘩薀藻之葉．見老母立岸側．如有所候望．見船過．因問云．君向來．不見湖中採菱女子耶．球云近在後．尋射．復獲老獺．居湖次者．咸云．湖中常有採菱女．容色過人．有時至人家．結好者甚眾．

【詩】梁簡文帝採菱詩曰．菱花落復含．桑女罷新蠶．桂棹浮星艇．徘徊蓮葉南．

梁費昶採菱詩曰．妾家五湖口．採菱五湖側．玉面不關粧．雙眉本翠色．日斜天欲暮．風生浪未息．

梁江淹採菱詩曰．秋日心容與．涉水望碧蓮．紫菱亦可採．試以緩愁年．參差萬葉下．泛漾百流前．高采溢通壑．香氛麗廣川．歌出櫂女曲．舞入江南絃．

梁陸罩採菱詩曰．參差雜荇枝．田田競荷密．轉葉任香風．舒花影流日．戲鳥波中蕩．游魚菱下出．不與文王嗜．羞持比萍實．

梁江洪採菱詩曰．風生綠葉聚．波動紫莖開．含花復含實．正待佳人來．

又曰．白日和清風．輕雲雜高樹．忽然當此時．採菱復相遇．

【啟】梁庾肩吾謝賚菱啟曰．上林紫水．雜薀藻而俱浮．雲夢清池．間芙蓉而外發．珍踰百味．來薦晝盤．恩重千金．遂沾菲席．凌霜朱橘．愧此開顏．含露蒲桃．慚其不䬼．

vernacular: 本章說菱即芰，既是水中可食之物，凶年可作蔬糧，又見於祭祀與楚辭衣飾。屈到臨終囑以芰祭，說明一種個人嗜好也可成為死後禮意；杜厲叔平日夏食菱芡、冬食橡栗，隱居海上，等到莒公有難卻願赴死，是借寒素飲食襯托節義。幽明錄中採菱美女實為獺精，提醒水鄉美景也可能帶有精怪想像。後面的採菱詩多寫五湖、江南、輕舟、紫菱、歌舞與薄暮風浪，或寫女子本色無須妝飾，或以採菱暫緩愁懷。謝賚菱啟則把菱寫成可上貴人盤席的珍味，從荒年蔬糧轉為清雅水羞，也呈現類書一物多義的編法。

note: 注釋：類書將菱由食用、禮俗、故事與採菱詩連綴成水鄉文化圖譜。其與荷同屬水生芳草，在道教語境中雖不如芝蓮神聖，仍可進入清供、辟俗與江湖靈異想像。杜厲叔故事尤其顯示「粗食」可被用來表現志節，與後世隱逸、清齋的價值相通。 variant_warning: 本章含校記、疑訛或缺字，原文已照錄，須回查底本。


scripture_title: 藝文類聚·卷八十二·藥香草部下

chapter_title: 蒲

original:
蒲
山海經曰．孟于之山．其上多蒲．

爾雅曰．莞．符離．其上蒚．（今水中莞蒲．可作席也．）

毛詩曰．彼澤之陂．有蒲與菅．

又曰．魚在在藻．依于其蒲．

左傳曰．齊侯澤之雚蒲．舟鮫守之．不與民共．

又曰．臧文仲妾織蒲．

古歌曰．蒲葉何離離．

離騷曰．抽蒲兮陳坐．援英兮為蓋．

文選．新蒲含紫茸．

又曰．新蒲節轉促．

史記．（○馮校本云．史記不書獻蒲事．今見文選潘安仁西征賦野蒲變而為脯注．）趙高將為亂．先設驗．獻蒲以為脯．惑二世．有言蒲者．誅之．

漢書．路溫舒父為里監門．使溫舒牧羊．乃取澤中蒲．截以為牒．編用寫書．又曰．元帝疾．時史丹以親密侍疾．唯上獨寢．直入臥內．頓首伏青蒲上．（青．綠．蒲．席也．又以蒲青為席．鋪地也．）東觀漢記曰．劉寬遷南陽太守．溫仁多恕．吏民有過．但用蒲鞭罰之．示辱而已．

秦記曰．符洪之先．居武都．家生蒲．長五丈．狀如竹．咸異之．謂之蒲家．因以氏焉．洪後以讖文草付應王．遂改姓苻（○原訛符．據馮校本改．）氏．

續述征記曰．烏常沉湖（齊人謂湖為沉．）中．有九十臺．皆生結蒲．云秦始皇遊此臺．結蒲繫馬．自此蒲生則結．

幽明錄曰．河東常醜奴．將一小兒．湖邊拔蒲．暮恆宿空田舍中．時日向暝．見一少女子．姿容極美．乘小船．載蓴．逕前投醜奴舍寄住．因臥．覺有臊氣．女已知人意．便求出戶．變為獺．

【詩】古詩曰．青蒲綠蔕．生我池中．

齊謝朓詠蒲詩曰．離離水上蒲．結水散為珠．初萌實鵰俎．暮橤雜椒塗．所嗟堂上曲．遂鑠黃金軀．

梁元帝賦得蒲生我池中詩曰．池中種蒲葉．葉影蔭池濱．未好中宮薦．行堪隱士輪．為書聊可截．匹柳復宜春．瑞葉生符苑．鏤璧獻周人．

vernacular: 本章列蒲、莞等水草名義，說其可編席、可織用，詩中常與澤陂、魚藻相連。史事部分記趙高獻蒲偽作肉脯以惑二世，顯示蒲也可入政治詐術；路溫舒截蒲為牒以寫書，則把貧寒好學具體化；史丹伏青蒲侍疾，劉寬以蒲鞭示辱而不重罰，又讓蒲席、蒲鞭帶上恭敬與寬仁意味。符氏先世家生長蒲、結蒲繫馬後蒲草自結，屬感生與地方異聞；湖邊少女投宿化獺，則延續水草精怪的敘事。末尾詩句寫蒲葉、池影與瑞葉，回到蒲作水濱植物的形象。

note: 注釋：類書在蒲條中兼收物產、制度與感生異事，反映草木可被賦予姓氏、讖兆與德政意義。蒲作水生芳草與席具，也連到清簡、柔罰與道教式草木靈異觀。路溫舒蒲牒讀書與劉寬蒲鞭寬罰，是本條最值得注意的倫理轉換：低賤草材被寫成勤學與仁政的象徵。 variant_warning: 本章含校記、疑訛或缺字，原文已照錄，須回查底本。


scripture_title: 藝文類聚·卷八十二·藥香草部下

chapter_title: 萍

original:
萍
爾雅曰．苹．萍也．其大者曰蘋．

周禮曰．穀雨一日．萍始生．萍不生．陰氣增盈．

秋官曰．萍氏．掌禁川游者．萍草無根．取名不沈溺．

異術曰．萬年血為萍．

古詩曰．泛泛江漢萍．漂蕩水無根．

江賦曰．萍實時出而漂泳．

東都賦．發蘋藻潛魚．

風賦．起青蘋之末．

何晏詩曰．願為綠蘋草．託身寄清池．

劉靈曰．俯觀萬物．擾擾焉如水之載浮萍．

王逸曰．自比如萍．隨水浮游．

本草經曰．水萍一名水華．味辛寒．治暴熱．身癢下水．烏鬢髮．久服輕身．一名水簾．

毛詩曰．于以采蘋．南澗之濱．

禮記月令曰．季春之月．萍始生．

呂氏春秋曰．菜之美者．崑崙之蘋．

家語曰．楚昭王渡江．江中有物．大如斗．圓而赤．直觸王舟．舟人取之．問群臣．莫能識之．使問孔子．孔子曰．此謂萍實．可剖而食之．吉祥也．唯霸者能獲焉．王遂食．大美．又遣問孔子．何以知之．子曰．吾昔過陳．聞童謠曰．楚王渡江得萍實．大如斗．赤如日．剖而食之甜如蜜．吾是以知之．

淮南子曰．夫萍樹根於水．木樹根於土．

【詩】晉司馬彪萍詩曰．汎汎江漢萍．飄蕩永無根．

梁庾肩吾賦得池萍詩曰．風翻乍青紫．浪起時疏密．本欲歎無根．還驚能有實．

【賦】晉夏侯湛浮萍賦曰．步長渠以遊目．覽隨波之微草．既紛𱨬以澄茂．羌孤生於靈沼．罔纖根以自滋．乃逸蕩乎波表．散圓葉以舒形．發翠綵以含縹．蔭脩魚之華鱗．翳蘭池之清潦．既澹淡以順流．又雍容以隨風．有纏薄於崖側．或迴滯乎湍中．紛上下而靡常．漂往來其無窮．停不安處．行無定軌．流息則寧．濤擾則動．浮輕善移．勢危易盪．

晉蘇彥浮萍賦曰．余嘗汎舟遊觀．鼓楫川湖．睹浮萍之飄浪．乃觸水而自居．體任適以應會．亦隨遇而靡拘．伊弱卉之無心．合至理之冥符．

【贊】郭璞萍贊曰．萍之在水．猶卉植地．靡見其布．漠爾鱗被．物無常託．孰知所寄．

【論】晉杜恕篤論曰．夫萍與菱之浮．相似也．菱植根．萍隨波．是以堯舜歎巧言亂德．仲尼惡紫之奪朱．

vernacular: 本章釋萍、蘋之名，說萍無根而浮，穀雨或季春始生，不生則陰氣失常，所以它既是水草，也可作月令氣候的徵驗。材料引詩賦以萍比漂泊無依，劉伶、王逸一類語句則把人生萬物看成水上浮萍，飄流而不能自主。本草稱水萍味辛寒，可治暴熱、身癢、下水、烏鬢髮，久服輕身，將它納入藥物與服食想像。楚昭王渡江得赤色大萍實，孔子據童謠識為霸者吉祥之物，是把萍轉為瑞應；杜恕又以菱有根、萍隨波相對，說明人品應有根柢，不可隨俗浮沉。末尾詩賦多從「浮」「漂」「寄清池」著眼，將萍的物性翻成身世感。

note: 注釋：類書以自然物性串連月令、醫藥、祥瑞與人生比興。萍的無根漂流，既可入服食輕身之說，也可作道教觀物寓理、隨化無滯的材料。不過杜恕材料又提醒，無根並不只被讚美，也可成為缺乏操守的反面譬喻，須依上下文判讀。楚昭王萍實故事則屬瑞應敘事，與一般浮萍意象不同。


scripture_title: 藝文類聚·卷八十二·藥香草部下

chapter_title: 苔

original:
苔
爾雅曰．藫．石衣也．

說文曰．苔．水衣也．

淮南子曰．窮谷之污．生青苔．

風土記曰．石髮．水衣也．青綠色．皆生於石．

遊名山志曰．石篢（○太平御覽一千作簀．按據御覽四十七引賀循會稽記．當作簣．）山．緣崖而上．高百許丈．裏悉青苔．無別草木．

古今注．苔或紫或青．一名員蘚．一名綠錢．一名綠蘚．

拾遺記曰．晉武帝時．租梨園（○太平御覽一千作祖梨國．）獻蔓苔．亦曰金苔．亦曰夜明苔．

江文通詩曰．青苔日夜黃．

江賦．綠苔鬖髿乎研上．（研．石也．）

江淹青苔賦．鑿山楹為室．有老苔焉．

天台山賦．踐莓苔之滑石．

古詩．青苔依空牆．

【詩】梁沈約詠青苔詩曰．緣階已漠漠．汎水復綿綿．微根知欲斷．輕絲似更聯．

梁庾肩吾新苔詩曰．隨潮染岸石．逐脈聚浮查．徒令阿谷麗．停筐不汰沙．

【賦】江淹青苔賦曰．嗟青苔之依依．無色類而可方．必居閑而就寂．似幽意而深傷．故其處石則松栝交陰．泉雨長注．橫磵俯視．崩壁仰顧．若其在水．則鏡帶湖沼．綿匝池林．春塘秀色．陽烏好音．乃生水而搖蕩．遂出波而沉淫．

vernacular: 本章說苔為石衣、水衣，常生窮谷濕石，形色或青或紫，又稱員蘚、綠錢、綠蘚。文獻中有石髮、水衣與崖壁遍生青苔的記載，也有晉武帝時外國獻金苔、夜明苔的奇物傳說。詩賦多寫青苔依階、汎水、居寂，江淹賦尤其把老苔置於山室、水沼之間，寫其幽深依依之態。

note: 注釋：苔條展示類書如何把微小水石植物提升為山居、幽寂與異寶意象。其濕潤、夜明、石衣之性，與道教洞府、靈山、清陰環境的感受相通。金苔、夜明苔一類記載未必可按實物理解，更像貢獻奇珍與仙境光色的文學化材料。 variant_warning: 本章含校記、疑訛或缺字，原文已照錄，須回查底本。


scripture_title: 藝文類聚·卷八十二·藥香草部下

chapter_title: 菰

original:
菰
說文曰．蔣．菰也．

廣雅曰．蔣菰．其米謂之彫胡．

廣志曰．菰可以為席．溫於蒲．生南方．

莊子曰．孔子之楚．舍於蟻丘之蔣．

禮記曰．十月收水澤之賦．

江賦曰．泛泛之遊蔣．

吳都賦．菰穗彫胡．菰子作餅．

宋玉之．（○太平御覽九百九十九作賦曰二字．）主人女為炊彫胡飯．

【詩】梁沈約詠菰詩曰．結根布洲渚．垂葉滿皋澤．匹彼露葵羹．可以留上客．

vernacular: 本章釋蔣即菰，其米稱彫胡，南方可用以編席且較蒲溫。材料引《莊子》孔子舍於蟻丘之蔣，又從江賦、吳都賦寫菰穗、菰子作餅，並載宋玉賦中主人女炊彫胡飯。結尾沈約詠菰詩，寫菰根布洲渚、葉滿皋澤，可與露葵羹並待賓客。

note: 注釋：菰條偏重物產與飲食，呈現水澤植物在席具、穀食與待客禮中的功能。對道教文化而言，菰米一類清淡水食可聯繫隱居、服食與遠離膏粱的生活想像。 variant_warning: 本章含校記、疑訛或缺字，原文已照錄，須回查底本。


scripture_title: 藝文類聚·卷八十二·藥香草部下

chapter_title: 荻

original:
荻
爾雅曰．菼．薍也．（似葦而小．）

毛詩曰．蒹葭蒼蒼．白露為霜．

詩疏義曰．薍或謂之荻．至秋堅成．謂之雚也．

焦贛易林．剝之坤曰．從風縱火．荻芝俱死．

漢書曰．董偃見寵館陶公主．安陵袁叔謂偃曰．顧成廣遠．無宿宮．又有荻竹藉田．足下何不白主．獻長門園於上．此上所欲也．

抱朴子曰．吳世有姚光者．有火術．吳主身臨試之．積荻數千束．光坐其上．又以數千束荻累之．因猛風燔之．火盡．光端坐灰中．振衣而起．

晉中興書徵祥說曰．童謠云．官家養蘆化成荻．蘆生不止自成積．是時盧循竊據廣州．國未能討．因而用之．是官養之蘆也．荻猶敵也．

毛詩．敦彼行葦．牛羊勿踐履．

又曰．誰謂河廣．一葦航之．

又曰．有漼者淵．雚葦淠淠．

禮記曰．七月納材葦．

呂氏春秋．季秋之月．命虞人材葦供國．

搜神記．朽葦化蛬也．

毛詩曰．毳衣如菼．（菼．蘆荻也．）

又八月雚葦．

異苑曰．盧龍將攻京師．謠曰．十丈瓦屋．蘆作柱．薤作欄．

郭璞奏曰．不宜禁荻地．禮云．名山大澤不封．蓋欲以民通財共利．不獨專之也．

【詩】梁元帝賦得春荻詩曰．翠菼玉池前．遙映江南蓮．非秋無有眊．未燒不生煙．

【詔】宋武帝詔曰．少府前歲所封諸洲蘆荻．可開以利民．

vernacular: 本章以菼、薍、葦、蘆荻等互釋，說荻似葦而小，秋成後稱雚。材料從《詩經》蒹葭、葦航、雚葦，到漢代荻竹藉田與郭璞奏請勿禁荻地，表現其水澤資源性：它可作薪材、可關涉苑囿禁地，也關係民間取用。又引抱朴子姚光坐荻火中不傷，這不是普通植物知識，而是方術辟火的神異例證。童謠以「蘆荻」諧「虜敵」，則把水草名稱轉入政治徵兆與語音讖緯。

note: 注釋：類書在荻條中兼收草木名實、民生資源與讖謠方術，符合類聚式旁搜博引。荻草近水而耐火的故事，亦可與道教辟火、幻術及草木通靈觀相接。郭璞奏議材料尤其顯示，草木條目並非只為文學修辭，也保存土地、資源與制度史線索。 variant_warning: 本章含校記、疑訛或缺字，原文已照錄，須回查底本。


scripture_title: 藝文類聚·卷八十二·藥香草部下

chapter_title: 蓍

original:
蓍
逸禮曰．天子之蓍九尺．諸侯七尺．大夫五尺．士三尺．蓍千歲三百莖者．先知也．

史記曰．天下和平．蓍莖長一丈．其聚生百莖．共根．今世取蓍．八十莖．長八尺．即難得矣．得六十莖．長八尺．即可用．

洪範五行曰．蓍之言為耆也．百年一本生百莖．此草木之壽．亦知吉凶者．聖人以問鬼神．

淮南子曰．上有叢蓍．下有伏龜．

【詩】梁范筠詠蓍詩曰．數奇不可偶．性直誰能紆．禎蔡伏靈異．祥雲降溫腴．

【賦】晉傅玄蓍賦曰．春邁衡德於青陽．混百卉而萌生．逮朱夏而修茂．暨商秋而堅貞．雖離霜而未彫．與潛龜乎通靈．於是原極以道．極形以度．以類萬物之情．以通天下之故．豈唯終始於事業．乃參天而倚數．棄原野之蕭條．升雲階而內御．運茲莖於掌握．爻象形而星布．信鉤深而致遠．實開物而成務．

vernacular: 本章專述蓍草，先列天子、諸侯、大夫、士所用蓍長短，並說千歲三百莖能先知。史記與洪範材料都強調蓍草長壽、共根、可通吉凶，聖人以之問鬼神，並常與伏龜並稱。范筠詩與傅玄賦進一步把蓍寫成堅貞、通靈、參天倚數的占筮之物。

note: 注釋：蓍條凸顯類書對占筮器物的編纂興趣，將草木分類與易學術數結合。道教文化中蓍與龜同為通神明、決吉凶的媒介，介於植物、數術與神靈感應之間。其「千歲」「三百莖」「先知」等說法，應理解為占筮權威的神聖化敘述；不同等級用蓍長短，也保存了禮制化的術數秩序。


scripture_title: 藝文類聚·卷八十二·藥香草部下

chapter_title: 茗

original:
茗
爾雅曰．檟．苦茶．（早採者為茶．晚採者為茗．）

吳志曰．孫皓每饗宴坐席．無能否．每率以七升為限．雖不悉入口．皆澆灌取盡．韋曜飲酒不過二升．初見禮異．密賜茶茗以當酒．

吳興記曰．烏程縣西有溫山．出御荈．

續搜神記曰．晉孝武帝世．宣城人秦精．嘗入武昌山中採茗．忽見一人．身長一丈．通體皆毛．精見之大怖．毛人徑牽其臂．將至山曲大叢茗處．放之便去．須臾復來．乃探懷中橘與精．精甚怖．負茗而歸．

異苑曰．剡縣陳務妻．少寡．與二兒為居．宅中先有古冢．每日作茗摶．輒先以著墳上．二子患之．曰．古墓何知．徒以勞意．欲掘除之．母苦禁乃止．夜即夢見一人．自說沒來三百餘年．謬蒙惠澤．賢二子恆欲見毀．相賴保護．雖潛壤與朽骨．敢忘翳桑之報．明日晨興．於外屋得錢十萬．似久埋者．而貫皆新．提還告其兒．並有慚色．自是設饌愈謹．

【賦】晉杜育荈賦曰．靈山惟嶽．奇產所鍾．厥生荈草．彌谷被崗．承豐壤之滋潤．受甘靈之霄降．月惟初秋．農功少休．結偶同旅．是采是求．水則㞴方之注．挹彼清流．器澤陶簡．出自東隅．酌之以匏．取式公劉．惟茲初成．沬沉華浮．煥如積雪．曄若春敷．

vernacular: 本章釋檟、茶、茗之別，早採為茶，晚採為茗。史事記孫皓宴飲限酒七升，韋曜不能多飲而密賜茶茗代酒；地志稱烏程溫山出御荈。異聞則有秦精採茗遇一丈毛人，被引至大叢茗處，又有寡婦供茗於古冢而得錢報德。杜育荈賦寫靈山產茶、採製煎飲、沫沉華浮之美。

note: 注釋：茗條把茶從名物、貢產、待客與冥報故事中呈現出來，是日用清飲進入文學與靈異敘事的例證。茶的清醒、山產與供養性，也貼近道教山居服食與潔淨身心的實踐。杜育《荈賦》是早期茶文學重要材料，說明煎飲、沫華與器用審美已被文人化。 variant_warning: 本章含校記、疑訛或缺字，原文已照錄，須回查底本。


scripture_title: 藝文類聚·卷八十二·藥香草部下

chapter_title: 茅

original:
茅
爾雅曰．蔌杜．茅也．

說文曰．菅．茅也．

易曰．拔茅連茹．以其彙．征吉．

茅菜○原訛．據馮校本改．一名茹子．

又曰．藉用白茅．無咎．天官甸師．祭祀供蕭茅．

尚書．禹貢曰．荊州包匭菁茅．

毛詩曰．白華菅兮．白茅束兮．

又曰．野有死麇．白茅苞之．

又曰．晝爾于茅．宵爾索綯．

左傳曰．齊侯伐楚．謂楚曰．爾貢苞茅不入．王祭不供．無以縮酒．寡人是徵．

典錄曰．武王伐殷．微子啟肉袒面縛．牽羊把茅．膝行而前．

六韜曰．呂尚坐茅而漁．

尹文子曰．堯為天子．土階三尺．茅茨不翦．

尸子曰．殷湯救旱．素車白馬．身嬰白茅．以身為牲．

莊子曰．小巫見大巫．拔茅而棄．此其所以終身弗如．

離騷曰．索靈茅以蓬蓴．

又曰．蘭芷變而不芬兮．荃蕙化而為茅．

史記．封禪書曰．管仲說桓公云．古之封禪．江淮間．一茅三節．所以為藉也．

吳錄地理志曰．桂陽郴縣．有菁茅．可染布．零陵有香茅．任土貢之．

沈約宋書曰．有三脊茅．生石頭西岸．江夏王義恭．累表勸封禪．上甚悅．

【詩】梁簡文帝香茅詩曰．銅律與鳴琴．俱稱類君子．豈若江淮間．發葉超眾美．珍同自牧歸．茅因彙征起．豈獨邁秦蘅．方知蔑沅芷．

梁定襄侯蕭祗詠香茅詩曰．鶗鴃芳不歇．霜繁綠更滋．擢本同三脊．流芳有四時．麤根縮酒易．結解舞蠶遲．終當入楚貢．豈羨詠陳詩．

vernacular: 本章述茅、菅、白茅、菁茅、香茅等，重點在祭祀與儉德。經傳說白茅可藉祭，苞茅可縮酒，荊州應貢菁茅，齊伐楚即以苞茅不入為辭，表示小小茅草也能牽動宗廟禮制與諸侯責問。堯土階茅茨、湯旱時身嬰白茅，則把茅和聖王儉素、祈雨自責連在一起。後面又載封禪所需三節茅、三脊茅，以及江淮香茅詩，將茅由野草轉為王祭、封禪、芳香與祥瑞材料。

note: 注釋：茅條顯示類書重視草木在禮制中的功能，尤其縮酒、藉祭與封禪。香茅兼具芳香與祀神作用，在道教文化中可連到潔壇、通神與辟穢的草木觀。本條最能說明類書「藥香草」不只收可服之物，也收能承載祭祀秩序與政治合法性的草木。 variant_warning: 本章含校記、疑訛或缺字，原文已照錄，須回查底本。

original: Public Domain (通行公眾領域底本)


scripture_title: 藝文類聚·卷八十二·藥香草部下

chapter_title: 蓬

original:
蓬
毛詩曰．彼茁者蓬．

又曰．首如飛蓬．

蕪城賦．蔌蔌風威．孤蓬自振．驚沙坐飛．

列子曰．見百歲髑髏．搴蓬而指之．

曾子曰．蓬生麻中．不扶自直．白沙在泥．與之皆黑．

商君書曰．今夫飛蓬．飄風而行千里．乘風之勢也．

禮曰．桑弧蓬矢．

莊子曰．斥鷃翱翔蓬蒿之間．

古詩．轉蓬離本根．飄之畏長風．又曰．孤蓬轉霜根．

離騷．蓬艾親人．御于茅（○太平御覽九百九十七作第．）兮．

魯哀公失國．（○按本條太平御覽九百九十七作晏子．此脫書名．又按哀晏子春秋作昭．）走齊．公問焉．曰．子之年甚少矣．道至于此乎．吾少之時．多愛我者．吾體（○御覽作禮．）不親．人多諫者．吾忘（○御覽作忌．）不能用．是內無弼．外無輔．輔弼無人．諂諛甚眾．譬之猶秋蓬也．孤其根本．密其枝葉．

尚書大傳曰．子夏作壤室．編蓬戶．彈琴瑟其中．以歌先王之風．淮南子曰．見飛蓬轉而知為車．

三輔決錄曰．張仲蔚．平陵人也．與同郡魏景卿．俱隱身不仕．所居蓬蒿沒人．

【詩】魏曹植詩曰．轉蓬離本根．飄颻隨長風．何意回飆舉．吹我入雲中．高高上無極．天路安可窮．類此流宕子．捐軀遠從戎．毛褐不掩形．薇藿常不充．去去莫復道．沉憂令人老．

晉司馬彪詩曰．百草應節生．含氣有深淺．秋蓬獨何辜．飄颻隨風轉．長飆臺飛薄．吹我之四遠．搔首望故株．邈然無由反．

vernacular: 本章以蓬的離散、飄轉為中心，從《詩經》飛蓬、古詩轉蓬，到列子指髑髏、商君書乘風千里，皆取其隨風無定。禮有桑弧蓬矢，象徵男子出生後志在四方；莊子以斥鷃翔蓬蒿寫小志，曾子則以蓬生麻中不扶自直比環境教化，說明蓬也可用來談志量與薰陶。魯君失國若秋蓬，張仲蔚所居蓬蒿沒人，又使蓬成為孤危、隱逸與流離的象徵。宋玉賦、潘岳賦和鮑照詩中的蓬，則多與悲風、朔氣、遠遊、離居相連，將草木飄轉翻成士人失路之感。

note: 注釋：類書由蓬的物性展開倫理譬喻與人生感慨，屬名物比興的典型。蓬雖非芳草，卻可在道教語境中通向飄舉、遠遊與棄世隱居的想像。此處同一植物同時指向遠志、流離、小志、隱居，讀者須依引文來源判斷其褒貶。 variant_warning: 本章含校記、疑訛或缺字，原文已照錄，須回查底本。


scripture_title: 藝文類聚·卷八十二·藥香草部下

chapter_title: 艾

original:
艾
爾雅曰．艾．冰臺也．

毛詩曰．彼采艾兮．一日不見．如三歲兮．

莊子曰．越王子搜．逃乎丹穴．越國無君．求王子搜不得．從之丹穴．不肯出．越人薰之以艾．

崔寔月令曰．三月可採艾．

博物志．削冰至圓以向日．以艾於後承其影．得火．

孟子曰．七年之病．求三年之艾．

楚辭曰．蕭艾於篋笥．謂蕙芷而不香．

離騷曰．扈服艾以盈腰兮．謂幽蘭其不可佩．

又曰．何昔日之芳草兮．今直為此艾．

漢武內傳．西王母神仙次藥．有靈叢艾．

【賦】孔璠之艾賦曰．良藥弗達．妙針莫宣．奇艾急病．靡身挺煙．治匪君臣．得用神火．振淹固於一爛．氣絕息乎無假．淳建投而招祟．鉗椒檮而貽禍．伊茲艾之淑粹．仍索質於中野．嗟乎貞灰與邪燼迭御．芳煙與苦蘭競薰．是以艾正而賤．蘭妖而珍．故言堯則桀對．舉蘭則艾因．

【贊】孔璠之艾贊曰．藹藹靈艾．蔚彼脩阪．混區群卉．理深用遠．

vernacular: 本章說艾又名冰臺，既是詩中相思之物，也是醫療灸治常用藥。材料記越人以艾薰王子搜出穴，三月可採艾，削冰取火以艾承影，又有孟子七年病求三年艾之語。楚辭則以艾與蘭蕙相對，寓芳臭變易；漢武內傳列靈叢艾為西王母神仙次藥。孔璠之賦贊則稱艾能救急病而質在中野。

note: 注釋：艾條兼具醫藥、火法與香草貶喻，顯示類書不只列芳草，也收苦辛而有用之草。艾煙、灸火與神仙藥名，使其在道教文化中常與治病、辟邪、潔身相連。孟子「七年之病求三年之艾」尤常被用作早備工夫的譬喻；楚辭以艾雜蘭蕙，又提示芳草價值會因時俗而倒置，校讀時須分清藥用與貶喻兩層。


scripture_title: 藝文類聚·卷八十二·藥香草部下

chapter_title: 藤

original:
藤
爾雅曰．諸慮．山櫐．（今江東呼櫐為藤．藤似葛而麤大也．）

廣雅曰．藟．藤也．

毛詩曰．南有樛木．葛藟纍之．

山海經曰．卑山其上多櫐．（今狸豆之屬．）

南方草物狀曰．浮沉藤．生子大如韲甌．正月華色．仍連著實．十月臈月熟．色赤．生食之甜酢．生交阯九真．含蘭子藤．生緣樹木．正二月花色．四五月熟．實如䔧．赤如雄雞冠．取生食之．味淡泊．出交阯合浦．野聚藤．緣樹木．二月花色．仍連著實．五六月熟．子大如羹甌．俚民煮食．其味甜酢．出蒼梧．藤生金封山．俚人往往賣之．其色正赤．出興古．

裴氏廣州記曰．土人伐船為業．隨樹所在．就以成槽．皆去水難遠．動有數里．山生草．名為膏藤．津汁軟滑．無物能比．以此導地．牽之如流．亦五六丈舡．數人便運．

臨海異物志曰．鍾藤．附樹作根．軟弱．須緣樹而作．藤既纏裹．樹便死．且有惡汁．尤令速朽也．藤盛成樹．若木自然．大者或至十圍．

又曰．藤．圍數寸．重於竹．可以為杖蔑．以縛船．及以為席．勝於竹也．

王歆始興記曰．晉中朝．有質子將歸．忽有人寄其書．告曰．吾家在觀亭．亭廟石閒有懸藤．君至叩藤．家人自出．歸者如其言．果有二人出水取書．并曰．江伯令君前．入水．見屋舍甚麗．今俗咸言觀亭有江伯神也．

顧微廣州記曰．（○太平御覽九百九十五作科．）藤．如栟閭．葉疏破．皮青．多棘刺．高五六丈者．如五六寸竹．小者如筆管竹．類有十許種．續遊．（○御覽作斷．）草藤也．一曰諾藤．二（○御覽作一．）曰水藤．山行渴．則斷取汁飲之．治人體有損絕．沐則長髮．去地一丈斷之．輒更生根至地．永不死．

異苑曰．永陽縣有山．壁立千仞．巖上有石室．路右名為神農窟．窟前百藥．叢茂．莫不畢備．又別有異藤．花形似菱菜．朝紫．中綠．晡黃．暮青．夜赤．五色迭耀．

【詩】梁簡文帝詠藤詩曰．纖條寄喬木．弱影掣風斜．標春抽曉翠．出霧挂懸花．

vernacular: 本章以藤、藟、山櫐互釋，重點在南方藤類的形態與用途。南方草物狀詳列浮沉藤、含蘭子藤、野聚藤等，記其花實時令、味道與產地，像是一組嶺南物產筆記；廣州、臨海諸記則說膏藤可潤滑拖船，藤可作杖、篾、縛船、席，亦有惡汁纏樹致死。異聞中觀亭藤通江伯水府，神農窟前異藤一日五色變化，將實用藤材轉入水府、神農、靈草傳說。末尾詩文寫桂藤、紫藤、葛藤蒙籠山谷，突出其攀援、垂覆與山林幽深之美。這一條一方面是博物記，一方面也是南方山川想像：藤蔓連樹、連船、連洞穴，也連到神靈世界。

note: 注釋：藤條保存南方物產知識，將實用工藝、地方神靈與異色靈草並置。道教靈山百藥、洞窟異藤的敘事，使藤類也可成為尋藥、入山與通水府的媒介。本條地域性很強，需注意它多引南方草木記、廣州記、臨海記，反映唐以前南方知識被類書吸收的過程。 variant_warning: 本章含校記、疑訛或缺字，原文已照錄，須回查底本。